**ПРОТОКОЛ ОТ ДВАДЕСЕТ И ВТОРОТО ЗАСЕДАНИЕ НА ОБЩИНСКИ СЪВЕТ-РУСЕ**

**Проведено на 20 май 2021 година, начало 09:00 часа**

От общо 51 общински съветници присъстваха 50, отсъства: Веселин Велчев. Заседанието беше открито и ръководено от Иво Пазарджиев – председател на Общински съвет – Русе.

 **Г-н Иво Пазарджиев:** Моля, общинските съветници да заемат местата си. Колеги, моля и все пак да слагаме маските, все още се налага, над носа да бъдат.Уважаеми колеги, моля да стартираме проверка на кворума. 36 общински съветници са се регистрирали по електронна система, видимо са повече в залата. Имаме необходимият кворум да започнем нашата работа. Откривам 22-то редовно заседание на Общински съвет – Русе. Преди да започнем искам да приветствам, имаме стажанти в залата, студенти от Юридическия факултет, които тази седмица бяха на стаж в областна администрация и в Общинския съвет, другата седмица са в общинска администрация – Екатерина, Кристиян и Иванина са в залата, да им пожелаем успех в стажа им. Уважаеми колеги, във връзка с получено писмо от областния управител на Област Русе докладвам следната корекция, която е необходимо да се направи в Протокол №21 от проведеното на 22.04.2021 година заседание на Общински съвет – Русе. В цитираният протокол, в предварително обявения дневен ред на страница 3 и страница 4 да се добавят Точка 1 Избор на заместник-председател на Общински съвет – Русе и точка 33 Удостояване на Александър Георгиев Недков със званието „Почетен гражданин на град Русе“. Тези точки са гласувани и разгледани от общинските съветници на заседанието, проведено на 22.04.2021 г. предвид, което следва същите да бъдат включени в обявения дневен ред, а останалите точки от дневния ред да се преномерират съгласно извършената корекция. (коментар от зала не се чува) Няма да отговарям от място, ако искате от микрофон може да станете. Уважаеми колеги, на основание чл. 106 от Правилника обявявам постъпилите питания. Питане с вх. №404 от 07.05.2021 г. от общинския съветник Владо Владов относно обезопасяване на кейова стена в град Русе, само с писмен отговор е. Питане с вх. №405 от 13.05.2021 г. от общинския съветник Владо Владов, относно изоставен терен на територията на Община Русе, само с писмен отговор. Питане с вх. №364 от 26.04.2021 г. от общинския съветник Кънчо Йорданов, относно състояние на уличните телефони в град Русе, с устен и писмен отговор. Питане с вх. №426 от 14.05.2021 г. от общинския съветник д-р Кристиян Иванов, относно паркиране пред „Център по дентална медицина – 1“ ЕООД, с писмен и устен отговор. Питане с вх. №428 от 14 май от общинския съветник Траян Тотев, относно определяне на места за залесяване на територията на Община Русе, с писмен и устен отговор. Питане с вх. № 430 от 14.05.2021 г. от общинския съветник Илиян Илиев, относно лошо състояние на пътната настилка зад блок „Странджа планина“, с писмен и устен отговор. Питане с вх. №432 от 14.05.2021 г. от общинските съветници Росица Георгиева и Асен Даскалов до кмета на кметство Червена вода Людмила Маринова, относно уличната мрежа на територията на населеното място, с писмен и устен отговор. И последното питане е с вх. №437 от 14.05.2021 г. от общинския съветник Иван Петров Иванов, относно товаро-разтоварната и охранителна дейност в платените зони за паркиране, с писмен и устен отговор. Съгласно чл. 109, ал. 1 от Правилника връчвам писмените отговори на питанията, по които е изискан само писмен отговор, 2 броя на Владо Владов. На питанията, по които е поискан писмен и устен отговор, писмените отговори ще бъдат връчени след приключване на процедурата по чл. 108 от правилника. Заповядайте, г-н Владов, да си получите отговорите. Преди да започнем с разискванията по дневния ред на всички от вас са раздадени картички за парад на ретро автомобили, те са от ретро клуб „Русчук“, на което са поканени всички общински съветници, както и общинска администрация да присъстват на 5 юни в Парка на младежта. Започваме с разискванията по дневния ред има гласуван дневен ред от председателския съвет, който е обявен съгласно нашия правилник. Има ли предложения за изменения и допълнения по дневния ред? Г-н Дауд Ибрям, заповядайте.

 **Г-н Дауд Ибрям**: Уважаеми господин Председател, уважаеми господин Кмете, във връзка с точка 34 молбата ми е да бъде изместена в началото на заседанието. Много е възможно да не мога да остана в последната част и съм докладчик по точката и моля за разбиране от страна на колегите.

**Г-н Иво Пазарджиев**: Добре има ли други предложения по дневния ред? Не виждам. Гласуваме предложението на г-н Дауд Ибрям за корекция на дневния ред. (коментар от зала не се чува) Извинявайте, прекратете гласуването, моля. Господин Ибрям като втора точка ли предлагате да бъде? (коментар от зала не се чува) Втора. Предложението е да бъде корекцията к.л. 507 да бъде изместен като 2-ра точка в дневния ред. Гласуваме предложението на г-н Дауд Ибрям.

**КВОРУМ – 49. С 49 гласа „за”, 0 „против” и 0 „въздържали се” се прие предложението.**

**Г-н Иво Пазарджиев:** Гласуваме дневния ред като цяло. Системата е стартирана, моля да гласувате.

**КВОРУМ – 47. С 47 гласа „за”, 0 „против” и 0 „въздържали се” се прие следния**

**ДНЕВЕН РЕД:**

1. К.л. 479 Стартиране на процедура за пряко възлагане, превозите по автобусни линии от утвърдената общинска транспортна схема в част – градски линии на вътрешния оператор „ОБЩИНСКИ ТРАНСПОРТ РУСЕ” ЕАД
2. К.л. 507 Приемане на Отчет за дейността на временната комисия за проучване на всички факти и обстоятелства, свързани със замърсяването на атмосферния въздух и за отпадъците в Община Русе за периода месец Януари 2021 – месец Март 2021 година
3. К.л. 490 Решение за приватизация чрез търг на общински недвижим имот с адрес: бул. „Липник“ №52, вх. 3, ет. 0, гр. Русе, предмет на АОС №8730/09.11.2018 г.
4. К.л. 491 Решение за приватизация чрез търг на общински недвижим имот с адрес: ул. „Кръстец“ №81, кв. Дружба II-„Селеметя“, град Русе, предмет на АОС №5335/14.02.2021 г.
5. К.л. 473 Провеждане на публичен търг с явно наддаване за отдаване под наем на части от терени – публична общинска собственост, за разполагане на преместваеми обекти по чл. 56 от ЗУТ
6. К.л. 474 Отдаване под наем на част от имот – публична общинска собственост, а административен адрес гр. Русе, ул. „Братя Миладинови“№37
7. К.л. 478 Даване на Разрешение за изработване на проект за подробен устройствен план – план за застрояване на ПИ с идентификатор 65348.66.7 по КККР на с. Сандрово, местност Люцерните, община Русе
8. К.л. 480 Съгласие за продажба на общински терен от 17 кв.м. по улична регулация, приобщен към УПИ XIV-876 в кв. 103 по регулационния план на село Николово, Община Русе
9. К.л. 481 Съгласие за продажба на общински терен от 19 кв.м. по улична регулация, приобщен към УПИ XXII-667 в кв. 48 по регулационния план на село Червена вода, Община Русе
10. К.л. 482 Съгласие за продажба на общински терен от 8 кв.м. по улична регулация, приобщен към УПИ XV-31 в кв. 8 по регулационния план на село Николово, Община Русе
11. К.л. 483 Откриване на процедура за провеждане на публичен търг с явно наддаване за продажба на общински имот в гр. Русе, ул. „Лисец“ №56
12. К.л. 496 Откриване на процедура за продажба на общински урегулиран поземлен имот (УПИ) VI-156 в кв. 17 – частна общинска собственост, с адрес: с. Басарбово, ЕКАТТЕ: 02796, Община Русе, ул. „Филип Тотю“, по реда на чл. 35, ал. 3 от ЗОС
13. К.л. 497 Откриване на процедура за провеждане на публичен търг с явно наддаване за продажба на незастроен имот – частна общинска собственост, с адрес: с. Червена вода, ЕКАТТЕ: 80460, Община Русе
14. К.л. 500 Откриване на процедура за провеждане на публичен търг с явно наддаване за продажба на недвижим имот – частна общинска собственост, с адрес гр. Русе, ж.к. „Дружба 1“, ул. „Връшка чука“№12
15. К.л. 501 Прекратяване на съсобственост чрез продажба частта на Община Русе, представляваща 194,55/509 ид. части от поземлен имот с идентификатор 63427.2.2986 по Кадастралната карта и кадастралните регистри на гр. Русе, с адрес гр. Русе, ул. „Тодор Каблешков“№7
16. К.л. 502 Откриване на процедура за провеждане на публичен търг с явно наддаване за продажба на недвижим имот – частна общинска собственост, намиращ се в гр. Русе, Община Русе
17. К.л. 503 Откриване на процедура за провеждане на публичен търг с явно наддаване за продажба на недвижим имот – частна общинска собственост, намиращ се в с. Семерджиево, Община Русе
18. К.л. 485 Отдаване под наем на обособени части от имоти - публична общинска собственост, предоставени за управление на учебни заведения на територията на Община Русе
19. К.л. 486 Отдаване под наем на имот - частна общинска собственост, за клуб на Сдружение „Блок 14“
20. К.л. 487 Определяне на начална тръжна цена за отдаване под наем на земеделски земи от общинския поземлен фонд на Община Русе
21. К.л. 498 Решение на Общински съвет за съгласие Община Русе да участва с проектно предложение по Програма Европейски механизъм за градско развитие (EUCF), част от Хоризонт 2020
22. К.л. 499 Решение на Общински съвет за съгласие Община Русе да участва с проектно предложение по Програма „Културно предприемачество, наследство и сътрудничество“, финансирана с финансовия механизъм на Европейското икономическо пространство
23. К.л. 505 Решение на Общински съвет за съгласие Община Русе да участва с проектно предложение на Инвестиционна програма за Климата – Електромобили, финансира от Националния доверителен екофонд
24. К.л. 492 Корекция на Бюджета на Община Русе за 2021 година
25. К.л 475 Информация за изменения на Бюджета на Община Русе към 31.03.2021 година
26. К.л. 476 Приемане на Общинска програма на мерките за закрила на деца с изявени дарби за 2021 г.
27. К.л. 477 Годишен отчет по Програмата за развитие на читалищната дейност на територията на Община Русе за 2020
28. К.л. 488 Увеличаване капацитета на смесените яслени групи в Детска ясла №1, Детска ясла №4, Детска ясла №8, Детска ясла № 9, Детска ясла №12 и Детска ясла №15 в Община Русе
29. Изказване на Мариян Димитров – вх.№425/2021 г.
30. К.л. 489 Отпускане на еднократна, целева помощ от бюджета на община Русе на лица заболели от COVID 19
31. К.л. 493 Даване на Разрешение за изработване на проект за подробен устройствен план – план за застрояване на поземлен имот с идентификатор 63427.160.106, находящ се в местността „Мерата“, гр. Русе
32. К.л. 494 Даване на Разрешение за изработване на проект за подробен устройствен план – план за застрояване на поземлен имот с идентификатор 63427.156.2337, находящ се в местността „Под Левента“, гр. Русе
33. К.л. 495 Даване на Разрешение за изработване на проект за подробен устройствен план – план за застрояване на ПИ с идентификатор 63427.149.297 по КККР на гр. Русе, местност Касева чешма, община Русе
34. К.л. 506 Даване на съгласие за учредяване възмездно право на прокарване и сервитут на техническа инфраструктура – водопроводно отклонение през ПИ 65348.68.69 и 65348.18.117, с НТП – пасище, публична общинска собственост
35. К.л. 504 Приемане на Наредба за изменение и допълнение на Наредба №16 на Общински съвет – Русе за определянето и администрирането на местните такси, цени на услуги и права на територията на Община Русе
36. Питания от общински съветници

**1 Точка**

**К.л. 479 Стартиране на процедура за пряко възлагане, превозите по автобусни линии от утвърдената общинска транспортна схема в част – градски линии на вътрешния оператор „ОБЩИНСКИ ТРАНСПОРТ РУСЕ” ЕАД**

 **Г-н Иво Пазарджиев:** Господин Димитър Недев ще докладва, заместник-кмет на Община Русе.

 **Г-н Димитър Недев:** Уважаеми господин Председател, уважаеми общински съветници, тази точка беше доста коментирана по време на комисиите миналата седмицаи с право предизвиква такъв интерес. Както всички знаете договорите с превозвачите извършващи услугата в Община Русе за превоз на пътници с автобусен транспорт изтича месец юни ... (коментар от зала не се чува) Ще изчакам да се наговорим първо. Изтича месец юни 22-ра година, тези договори са сключени 2012 г. с 10-годишен срок на действие. От миналата година общинска администрация работи по предоставяне услугата за превоз на пътници на територията на град Русе да бъде възложена на „Общински автотранспорт“ като вътрешен превозвач. Нека да припомня, че фирмата „Общински транспорт“ ЕАД е 100% собственост на Община Русе, това няма да е нещо ново за България, тъй като по подобен начин е организиран транспорта и в други градове. Във Варна с Общински транспорт Варна, в Бургас е Бургасбус, в град Плевен с тролейбусния транспорт също е изцяло общински, така че това не е нещо ново. Но, това има своите плюсове, които ще бъдат в полза на град Русе, на гражданите и гостите на град Русе. На първо място виждате, че сегашните превозни средства, които се използват за извършване на услугата и специално превозните средства автобуси и микробуси, които използват превозвачите, с които има подписан договор са в така неугледен вътрешен и външен вид. Много често ние получаваме сигнали точно за това. Освен това тези превозвачи на моменти използват не съвсем коректни методи и начини да се снабдяват с пътници, изпреварвайки тролейбусните превозни средства, които са малко по-трудни за управление и малко по-бавни. И не на последно място преминавайки цялата услуга по превоз на обществени пътници към „Общински автотранспорт“ ще има и социален ефект върху хората. В момента с една абонаментна карта или с един превозен документ по една линия предвидобстоятелството, че три различни оператора изпълняват тази дейност, ако трябва да се прехвърлят хората трябва да използват три различни превозни документа. За в бъдеще това ще бъде премахнато и ще бъде в полза на хората да използват един превозен документ, да могат да се прехвърлят по маршрута където и когато е необходимо. Това ще намали и времето за придвижване на гражданите, гостите на град Русе, ще намали и времето за чакане по самите спирки. Процедурите, която ние трябва да предприемем е доста дълга, ние сме задължени по изпълнение на директивите на Европейския съюз да я стартираме една година предварително, след като я обявим в месец юни в Европейски вестник. За стартиране на тази процедура ние доказваме, че „Общински автотранспорт“ ЕАД Русе е вътрешен превозвач на Община Русе и другото условие, което ни е необходимо това е подкрепата на Общински съвет – Русе. И именно това е, ние ви предлагаме да подкрепите Община Русе и общинска администрация Русе в усилията си Общински автотранспорт да стане единствен превозвач на територията на град Русе от месец юни 2022 година.

 **Г-н Иво Пазарджиев:** Благодаря на г-н Димитър Недев. Първо заявено изказване на Михаил Илиев, заповядайте.

 **Проф. Михаил Илиев:** Уважаеми колеги общински съветници, уважаеми господин Кмете, уважаеми господа заместник-кметове и администрация общинска, уважаеми гости, проблемът с градския транспорт е сериозен проблем за всяка общинска структура, за всяка община, той е такъв и за Русе. Той е много сериозен и той стои на вниманието явно на ръководството на общината**.** Това, което каза заместник-кметът г-н Недев всичко е така, въпроса е, че тука има нещо, което трябва да изясним, за да направим информирано гласуване. И затова аз съм формулирал някои въпроси, които бих желал някой да ми отговори. Проблемът е в това определение вътрешен оператор. Вътрешният оператор съгласно нормативната уредба трябва да оперира и да обслужва 80% от дейността. Това е много хубаво, но веднага възникват въпроси, които за мене са сериозни. И въпросите ми са следните и ще моля г-н Недев или ако е тука шефа на Автотранспорт да отговори, да благодаря ви. Значи, какъв е автобусния парк, с който разполага Общински транспорт ЕАД, първо? Второ, има ли квалифициран състав за обслужване на парка? И има ли необходимия ресурс за осигуряване заплатите и възнагражденията на тоя персонал? Тъй като нещата там са сериозни. Знаем, че Общинския транспорт работи на загуба и това е нормално, тоест това ще натовари общинския бюджет, това е втори въпрос. Трети въпрос, има ли готовност с инфраструктурата? Доколкото знам зарядните станции за електробусите се изпълняват по проекта, по единия лот на проекта, който върви и вероятно донякъде са стигнали. Но тъй като четох, че от 1 юни идват вече нови електробуси, това беше публикувано от медиите, което е много хубаво и вероятно ще дойдат следващите 20, следващите микробуси трябва да имаме готовност с инфраструктура и персонал, който да обслужва тази инфраструктура. Тука основният проблем са зарядните станции, тъй като електробусите са сериозно нещо и са капризно и трябва да се обслужват както трябва. Освен това следващ въпрос, по какъв график ще се доставят договорените по проекта 20 електробуси? Това, което разбрах от публикацията, че сега се доставят само 2-3, не знам колко се доставят, колегата вероятно ще ми отговори. Следващ въпрос, има ли план как ще се действа, ако Общински транспорт не може да покрие 80% от дейностите? Тоест някакъв резервен вариант какво ще правим, към кого ще се обръщаме, ще купуваме ли, какво ще правим, това също е много важно, тъй като от това ще зависи впоследствие оценката за тази процедура, която днеска ще гласуваме. И евентуално как ще осигурим финансиране на нови електробуси? Вероятно ще вървим към електротранспорт това е ясно, това ще бъде тролейбуси и електробуси, това е прекрасно и трябва да се върви в тази посока. Така, че трябва да имаме яснота накъде вървим, защото общините, за които каза тука г-н Недев ...

 **Г-н Иво Пазарджиев:** Времето изтече.

 **Проф. Михаил Илиев:** ... доста електробуси. Така, иначе като цяло стъпката е в правилна посока и аз вероятно ще подкрепя това решение, но искам да чуя конкретни отговори на тези въпроси. Благодаря ви.

 **Г-н Иво Пазарджиев:** Благодаря на г-н Илиев.Г-н Недев ще отговори.

 **Г-н Димитър Недев:** Уважаеми господин Илиев, аз ще започна отговора, ако нещо пропусна предполагам г-н Георгиев ще ме допълни.Що се отнася до парка, с който се разполага към момента Общински транспорт ЕАД разполага с 36 тролейбуса, в процес на доставка са 20 електробуса, предстои да бъде обявена в рамките може би до следващата седмица отново пусната поръчката за тролейбусите. Освен това към паркът на Общински транспорт ще се добавят и автобуси, водородни автобуси по други проекти, както и в момента тече една процедура по ЗОП за доставка на 20 употребявани тролейбуси. Доколкото знам и имам информация фирмата, която е спечелила ще достави същите тролейбуси, каквито имаме от 3 години. Те са от Щвейцария, марката не мога да си спомня в момента. Но оказа се, че тези автобуси, тези тролейбуси имат много добри технически характеристики, добре са поддържани, по време на експлоатация за трите години няма проблеми с тях, така че се надяваме с тази доставка на тези тролейбуси и по новия проект, и на старите ние ще изпълним на 100% необходимостта от тролейбуси. Що се отнася до останалия подвижен състав 20 електробуса пристигат. Освен това ви казах ще има и водородни автобуси, само да отворя една скоба, че следващата седмица с проф. Велизара Пенчева ще бъдем в София в БАН, точно за разговори по двата проекта, по които участваме. Когато има повече подробности ще ги сведа до вашето знание. В разговор с превозвачите, които в момента изпълняват тази услуга и които заявиха, че не желаят повече да изпълняват тази услуга, имаме уверение, че при необходимост ние ще можем да наемем от тях превозни средства, докато си осигурим необходимостта на 100% от автобусния парк. Така че ние сме смятали с наши превозни средства ние ще имаме над 95% от необходимия подвижен състав, който да изпълнява тази дейност. Така, че няма да има проблем да бъдем вътрешен ... Общински автотранспорт да бъде вътрешен оператор. Превозът на пътници е една услуга, която никъде почти по света не е печеливша, навсякъде тя се дотира от общините. Не е тайна, че в много държави, в много градове вече обществения транспорт е безплатен, напълно се финансира от самите общини. В България и в Русе не е така. Знаете, че ние в известна степен помагаме на ученици и на възрастни хора. За съжаление в момента не можем изцяло да поемем техните разходи за движение, но в близките години може и това да се случи. Зарядните станции, за които споменахте, да предстои да бъдат изградени, но всеки един от електробусите пристига със собствена зарядна станция, която винаги може да се включва и да се използва, докато се изградят големите зарядни станции по проекта. Искам само да припомня, че в самия проект по ЗОП беше заложена доставка на автобусите след подписване на договор от 540 дена. Това, което ние променихме е доставка на електробусите да бъде не 540, а да бъде 360 дена. Договорът по подписахме месец септември 2020 година и умишлено го забавихме няколко седмици, тъй като ни беше необходимо да имаме уверение от доставчика и спечелилия обществената поръчка, че този срок максимално ще бъде намален. И именно за това може би, когато ви говоря тези думи първият електробус вече да е на територията на България в град Русе, тъй като снощи беше в Гюргево. Всяка една седмица, считано от тази седмица предстои в продължение на 20 седмици, да речем 22 да пристига по един електробус с локална зарядна станция. Ако нещо съм пропуснал от вашите въпроси, мисля, че бях изчерпателен съм готов да отговоря отново.

 **Г-н Иво Пазарджиев:** Благодаря на г-н Недев. Следващо заявено изказване отЛуиза Попова. Заповядайте, госпожо Попова.

 **Г-жа Луиза Попова:** Уважаеми господин кмет, господин Председател, уважаеми колеги, уважаеми гости, групата Патриоти – ВМРО ще подкрепи така предложената схема, транспортна схема на общината, в която Община Русе става единствен превозвач с така наречените ... със собствени транспортни средства. По този начин, както г-н Недев спомена ще се увеличи социалната функция на гражданите, ще се увеличи доверието на тях с използването на ... Така ще се увеличи по този начин ще се увеличи доверието и удобството на гражданите за ползване на една карта и билети за този транспорт. Нека община Русе да помисли и да извършват превоз на пътници и до малките населени места, като по този начин в момента този транспорт се извършва от частни фирми, а състоянието на част от транспортните средства е окайващо. Моля, общинските съветници да подкрепят така предложената транспортна схема. Благодаря ви

 **Г-н Иво Пазарджиев**: Благодаря на г-жа Попова. Следващото заявено изказване е от г-н Йовчо Смилов, заповядайте.

 **Г-н Йовчо Смилов:** Уважаеми господин Председател, уважаеми господин Кмет, уважаеми колеги общински съветници, аз ще се постарая в съвсем синтезиран вид да акцентирам върху това, което мисля, че не беше казано от г-н заместник-кмета, разбира се той не може да разкаже абсолютно всичко. Но това, което на мен ми прави впечатление и това, на което предлагам да обърнете внимание и да формирате своето мнение, както каза г-н Илиев за информирано гласуване. Факт е, че новата транспортна схема беше приета в края на предходния мандат. Малко набързо наистина, вероятно поради недостига на време, всички знаем, че тя все още не е започнала да действа, но ето сега кметски екип обявява с това предложение за решение, че общината вече има готовност след средата на юни 2021 година ние да започнем да работим като единствен превозвач с нашето дружество и да работим по новата транспортна схема. Тук веднага ще вмъкна нещо немаловажно, в материалите беше посочено, на комисиите беше дискутирано, че по този начин ще се избегнат излишно дублиране на маршрути в едно и също направление. Аз ще ви дам един пример, за да дойде работник на работа сутрин на време в дружеството, което аз управлявам и който живее в Чародейка или в Дружба 3 и трябва да дойде до Източна индустриална зона, в района на Дунав мост той трябва да смени поне 2 транспортни средства, защото 12 линия обслужва единствена този маршрут и той трябва да се прикачи казано в кавички някъде. Сега, когато придобие карта за пътуване след този момент той ще може да използва тази карта по целия маршрут на направлението, което ще спести разходи за хората, които пътуват редовно, което според мен също е един социален елемент в замисъла на едно такова решение. Какво се случва с частните фирми? Мен това нещо много ме вълнува и мисля, че тук акцента е също важен. Частните фирми след като ако приемем такова решение и спрат да обслужват, да помагат със своя транспорт в обслужването на транспорта на град Русе донякъде според мен ще си въздъхнат облекчени, защото за първото 3-месечие на тази година двете фирми Геокомерс и Шанс, ако не се лъжа, ако не греша названието на фирмите са отчели в отдел транспорт 140 000 лева загуба за първото 3-месечие. Тук в частност мисля, че ще получи отговор и въпроса на г-н Илиев, на който г-н Недев пропусна да отговори, естествено общината ще предложи на тези фирми освободените, обективно освободените специалисти шофьори да започнат работа в общината на новите транспортни средства, които общината ще придобие.

 **Г-н Иво Пазарджиев:** Времето изтече.(коментар от зала не се чува)

 **Г-н Йовчо Смилов**: Ако обичате да добавите от името на група. Господин Иванов?

 **Г-н Иво Пазарджиев**: (коментар от зала не се чува) Да.

 **Г-н Йовчо Смилов:** По този начин общината няма да наруши договорите, които имаме с частните превозвачи, ще подаде ръка на частния бизнес, ще ги освободи така да се каже от загубите, които трупат и това мисля, че е достатъчно да се каже, че общината не загърбва, а помага в този момент на частниците. Това което каза г-н Недев за наемането на транспортни средства в един първоначален етап също е важно, защото ние ще обявим такава процедура и естествено, ако тези фирми предложат качествени транспортни средства могат да спечелят тази поръчка и също това да бъде един вид помощ за тях. По нещата за новите проекти мисля, че се каза достатъчно. Аз искам да обърна внимание на това, че новите транспортни, тоест не новите, а новозакупените транспортни средства, ако това се случи за тези тролейбуси от Швейцария те няма да доведат до автоматично разширяване на парка, с който разполага Общински автотранспорт. Тоест нека не мислим, че като закупим тези 20 тролейбуса от Швейцария на цената на един нов ние автоматически ще добавим 20 возила и общината ще стане с повече транспортни средства, те ще заменят старите тролейбуси които вече едва кретат по улиците. И в заключение искам да кажа, че прочетох и разбрах, че се работи върху нови проекти, не сега е времето да се говори по тях, но ако дай Боже и те се случат и тази приемственост, нещо върху, което искам да наблегна, вчера видях пост на Пламен Стоилов по отношение на задоволството в … реализирания проект за това, че идват новите транспортни средства. Ето тая приемственост, транспортната схема приета в предходния общински съвет, проекта разработен и спечелен от предходния кметски екип, доразвиването на нещата от новия кметски екип. Вероятността според мен този въпрос да не бъде решен на цяло в мандата на този общински съвет е голяма, ако тази приемственост продължи в тази посока мисля, че ние нямаме основание да не подкрепим това предложение за решение. Благодаря ви, колеги.

 **Г-н Иво Пазарджиев:** Благодаря на г-н Смилов. Следващо заявено изказване д-р Теодора Константинова. (коментар от зала не се чува) Добре, заповядайте г-н Илиев.

 **Г-н Михаил Илиев /реплика/:** Аз съм съгласен с голяма част от това ,което каза моя приятел и колега Йовчо Смилов. Само в един пункт искам да репликирам, трудно ще въведем тази нова транспортна схема, съгласно нея трябва да имаме 28 автобусни линии и 15 тролейбусни. Това изисква доста голям, тук е шефа на транспорта ще каже, но изисква много тролеи, ще изисква много шофьори, ще изисква много хора, които да обслужват тези линии. По отношение на тролейбусните мрежи там ще подменим тролейбусите, но трудно ще подменим преносната мрежа. Или аз не знам в какво състояние, но имам впечатление от 1-2 години какво става с нея, но тя не е в добро състояние. Така, че трудно, тука само това искам да репликирам, трудно ще въведем тази схема. Аз не знам, може би затова трудно се въвежда, вече една година, трябваше миналата година да я въведем доколкото знам, но не знам как ще я въведем следващите 2-3 години. Дай Боже, да успеем. Благодаря ви.

 **Г-н Иво Пазарджиев:** Благодаря на г-н Илиев. Всъщност използвахте репликата, за да направите изказване. Доктор Константинова, заповядайте.

 **Д-р Теодора Константинова:** Благодаря, господин Председател. Уважаеми колеги, изказвам се принципно от името на нашата група по този въпрос, тъй като професионално експертно чухме много мнения, както на комисиите, така и тук. Нашата група ще подкрепи това предложение за решение, тъй като подкрепата н това решение има изключително голямо социално значение. Всички сме свидетели в предходни общински съвети е имало питания по отношение на контрола, маршрутите, точността на транспорта. В някои случаи безобразни условия в транспортните средства, много пъти сме говорили за това. И тъй като сега надеждата е в това, че ще има отговорност, контрол, ще бъдат по-доволни гражданите, ще има много по-справедливо транспортиране на нашите съграждани. Знаем всички, че се крадяха клиентите образно казано така различните фирми, ще има прозрачност, няма да има съмнение относно спечелването на съответните конкурси и условията по тях. Благодаря ви. …

 **Г-н Иво Пазарджиев:** Благодаря на д-р Константинова. Следващо заявено изказване г-жа Деница Иванова, заповядайте.

 **Г-жа Деница Иванова:** Уважаеми господин Председател, уважаеми господин Кмет, уважаеми колеги общински съветници, вярвам, че в тази зала днес сигурно няма човек, който да не е бил общински съветник и да не се е срещал с граждани или пък да не е занимаван с проблема русенски автотранспорт или пътниците как се чувстват, до колко са адекватни … (коментар от зала не се чува) Приключихте ли с разговора, да продължа или да изчакам? (коментар от зала не се чува) Добре, благодаря. Да, добре дошли. Благодаря, че се уважаваме взаимно и се изслушваме, когато говорим, аз го правя по същия начин за всеки един, който е застанал на трибуна. Колегите всички от тази трибуна заявиха многократно колко, какви са проблемите в града, какъв е проблема с транспорта и пак казвам ние за първи път ще достигнем до варианта, в който заедно ще изградим нещо, което да бъде в услуга на обществото и услуга на гражданите. Колегата Смилов мисля, че беше достатъчно ясен в аргументите си и в позициите си. Вчерашната ни пресконференция на групата Местна коалиция БСП за България предварително благодарихме на абсолютно всички политически сили в този местен парламент, които са готови да подкрепят новото извеждане на транспорта и въвеждането на вътрешен оператор. Благодаря.

 **Г-н Иво Пазарджиев:** Благодаря на г-жа Иванова.Следващо заявено изказване г-н Бедрос Пехливанян.

 **Г-н Бедрос Пехливанян:** Благодаря, господин Председател. Господин Кмет, колеги, ще започна отзад-напред, няма как и ние да не подкрепим тази инициатива, още повече, че тя беше започната преди 3 години, когато именно с една-единствена цел беше създадено това общинско дружество за транспорта. Няма как да не подкрепим това, което русенци искат от толкова много време, да не бъдат заложници на една фирма, която беше толкова години толерирана и накрая нищо, прехвърлиха се загуби, да не припомням черния период, който беше преди много, много години. Този обществен транспорт е създаден само и единствено заради това да печели проекти и да бъде единствения нормален превозвач на нашите съграждани, такъв, какъвто е в други градове. Нали ние не обичаме да се сравняваме със Стара Загора, Бургас, но там тези дружества са преди много, много, много години. Много е прав колегата Смилов, че този проект, който започна преди 3 години, той беше цял анблок заедно с градската схема. Тогава се наложи последните дни да приемем заедно с проекта за околната среда с новите автобуси, които ще дойдат в града да приемем и градската схема, доколкото не се лъжа тя беше възложена на чужда фирма да направи точно какви са потребностите на русенци защото нещата от 76 година, когато действа и до момента нашата в момента градска схема са изключително остарели. Градът вече има съвсем други приоритети, повече население в дадени райони, така че това беше един цял анблок, проекта, който в момента незнайно как беше спряна процедурата, може би не знаем, добре, че кмета каза, доколкото разбрахме е подновена, г-н Недев процедурата за тролейбусите, която беше спряна? Или почти е готова. Значи, това беше един цял ансамбъл, от който трябваше да се случи градската схема и новите автобуси. В моментът ние ще закърпим с тези електробуси положението, да, добре, но трябва да знаем, че това крайно време е русенци да получат това, което заслужават. Колегата Мишо Илиев беше прав, че наистина трябва да има контакти с частните превозвачи, убедихте ни, че има и такива разговори, защото в един момент ще се окаже наистина и без персонал. Така че е хубаво да има и такава комуникация. И не вярвам те да си спрат преди договорите, които са до догодина да спрат да си изпълняват задълженията. Така че ние ще подкрепим тази за нас доста, доста закъсняла процедура. Това е единственото най-правилно решение за града ни. Благодаря.

 **Г-н Иво Пазарджиев:** Благодаря на г-н Пехливанян. Господин Димитър Недев ще отговори. Госпожо Николова, можете ли през пулта да си заявите изказване?

 **Г-н Димитър Недев:** Аз благодаря на всички, които се изказаха до момента и които подкрепиха нашите усилия и това, което предлагаме. Само искам да допълня няколко неща. Да в разговорите си с превозвачите, ние проведохме няколко срещи, ние сме ги уверили, че ще разчитаме на тоя състав, който те имат и съответно на тях ще им бъде предложена работа при нас. Така че не е целта да оставим хората без работа, целта е да използваме тези хора в полза на град Русе. Другото, което искам да кажа, относно транспортната схема, тя е приета 2019 година, както се спомена тук набързо, ние може би от 7-8 месеца я проверяваме, засичаме, защото има някои недомислици, които трябва да изчистим. Ще ви дам един пример, ляв завой на бул. „Христо Ботев“ на тролейбус, не няма как да бъде направен, тъй като няма контактна мрежа, не е предвидена да има. Тоест ние търсим варианти да излезем от тая ситуация, има такива още няколко. Така или иначе в град Русе започва ремонт от страна на ВиК на уличната, тоест на подмяна на тръбопроводи, захранващи канализационни, след това предстои преасфалтиране, така че това е един удобен период, в който да започнем поетапно да я въвеждаме транспортната схема. Ние сме почти готови за това и своевременно ще бъдете информирани, когато започнем въвеждането на транспортната схема. Аз искам да благодаря на предишния екип, който е работил по този проект. Да, ние го доразвиваме искаме да изпълним всичко, което е заложено, искаме да г изпълним в по-кратки срокове, същевременно има един много голям проблем, по който работим и по който търсим финансиране. За съжаление е изтърван момента да се купи за 640 000 лева депото, в което сега сме под наем. Новото депо ще ни струва по груби сметки около 26-28 милиона, за това търсим финансиране. Знаете новият терен намира се между Метро и ЗИТА, около бензиностанция Лукойл, там ще започнем дейности също тази година, но е доста скъп като проект, макар че е доста хубав. Така че продължаваме в тази насока.

 **Г-н Иво Пазарджиев:** Благодаря на г-н Недев. Следващо заявено изказване г-жа Елеонора Николова.

 **Г-жа Елеонора Николова:** Уважаеми господин Кмет, уважаеми господин Председател, уважаеми колеги, от името на нашата група ние също ще заявим принципното си, принципната си подкрепа за създаване на единен вътрешен оператор. Моето лично становище винаги е било такова, всички дейности, които са възложени на общината трябва да има капацитет самата община, за да се справя с тях. Ние бяхме свидетели на едно безпринципно и ужасно разграбване на общинските предприятия, които изправиха общината пред невъзможността да обслужва дейности, които по закон са и възложени. И аз ще подкрепя всяко усилие на сегашното ръководство да създава собствен капацитет. Когато аз станах кмет, първото нещо, което ми се случи беше продажбата на автогарите и безумното разграбване на Общинския автотранспорт по хиляди схеми и начини. Надявам се, че с периода на разграбването е приключил и ние трябва да вървим в период да започнем период на съграждане. Така че съвършено принципно, с всичките съмнения и колебания, които имахме, относно капацитета, относно наличието на достатъчно превозни средства, относно наличието на кадри, които да поемат тази дейност, тя е изключително сложна ние подкрепяме това принципно решение. Благодаря ви.

 **Г-н Иво Пазарджиев:** Благодаря на г-жа Николова. Има ли други желаещи за изказвания? Не виждам заявени по системата. Кметът на Община Русе ще вземе думата. Заповядайте, господин Кмете.

 **Г-н Пенчо Милков:** Уважаеми господин Председател, уважаеми колеги, скъпи руснаци, уважаеми млади хора в залата, много се радвам, че сте тук, няма начин да не взема отношение, защото въпроса с транспорта е ключов за живота на нашия град, за живота на русенци. Първо, въпросът трябва да се започне с това, че ние виждаме проблема, транспорта действително е в лошо състояние. Но транспортът това не са само транспортните средства. Качва се гражданин констатира състоянието на превозното средство, но това не е само това. Лоша е организацията на процесите, затова е станало необходимо да се приеме новата транспортна схема и тя трябва да бъде въведена. 8 години управление имахте, г-н Пехливанян, и в последните две години и половина от тях се премина към нещо, за което 8 години …. 8 години се вижда, че процесите са отвратителни и не се вземат мерки. Защо в Плевен и в Бургас са купени троели и електробуси? Защото дружествата са били общински, когато повече от 6 години тук е търпяно това положение, така че това нещо трябва да се отчете. Ние започваме много по-късно от другите. Да, преди 2 години и половина правилно дружеството стана общинско. Да си спомним, че години назад, години назад от тук дотирахте частните превозвачи с допълнителни плащания през годината за така наречените губещи линии, въпреки че те по нормативна уредба трябва да печелят в пакет линиите. И винаги априори има и губещи, и печеливши в един пакет на превозвач. Така, че много дълго време Русе търпя положение, което е унищожително. И съм съгласен с кметът Елеонора Николова, абсолютно правилно, ние сме си рязали крайниците, унищожавайки общинските ни предприятия. И много се радвам, че Общински съвет – Русе в предходния мандат в края взе решение и транспорта стана общинско предприятие. Процесите, които ние трябва да оптимизираме освен превозните средства, днес пристига първото, мина границата и вече е в Русе са технически и социални. Казахме за техническите, организацията на новата транспортна схема, контрола на броя пътници, но също така има и социални процеси. Хората не желаят да ползват градския транспорт, защото в годините той е предоставял отвратителна услуга. А за обществото е критично важно хората да ползват градския транспорт, това ще намали трафика в града ще подобри чистотата на въздуха ни, защото автопарка на колите, анализа показва, че е изключително стар. 60, 70, 80 хиляди стари автомобили всеки ден се движат в града, това трябва да … в общината. Това трябва да се промени чрез развитие на един модерен, обществен транспорт и доверие на хората в него, затова казвам, че има и социални въпроси. Приемственост има във всичко, във всяка стъпка винаги съм изтъквал и имена конкретни на моите колеги и процеси. Но не трябва да се скриват и истини. Депото на община Русе, г-жо Николова, последва автогарите и нашия автотранспорт общински, в момента, в който е общински след това си загубва депото и то в момента е в частна фирма, в която ние плащаме русенци по 10 000 лв. на месец, за да ползваме собственото си до скоро депо. Това е част от ансамбъла, за който преди малко ви говорих, аз ще доразвия тоя ансамбъл. Плащаме за собственото си до скоро депо, това заварих. И да сега трябва да строим ново за милиони и ще го строим в една нива, в която заварих, че трябваше да даваме десетки хиляди левове, за да и променяме предназначението на бъдещо депо. Нонсенс, абсолютно ненормално да строим депо за сумата, за която ние можехме да купуваме нови превозни средства. Контактната мрежа, проф. Илиев, трябва да сте по запознат от мен, мен ме нямаше в общинския съвет, когато контактната мрежа беше подменена от община Русе, тролейбусната мрежа и възникна един въпрос и проверки какво се случи със старата контактна мрежа, именно метала от нея, още не ми е ясно какво точно е станало, просто го няма и това е част от ансамбъла, който 8 години се е развивал. Трябва да ви е повече от ясно, защото имате пълен достъп до информация, че за да се изпълни транспортната схема са необходими 150 превозни средства, 150. 8 години транспорта стои в състоянието на тролеите от социализма, които се пуснаха, когато бях дете и весело се возех на тях за първи път и тук беше Керчо Джамбазов, който ни обясняваше за бившия кмет как е строено тогава мрежата и са пуснати тия тролеи, те продължаваха да се движат. И с осигуряването на финансирането по европейските програми и проекти се поставя едно начало, но не се решава проблема. Защото, когато дойдат и последните транспортни средства, което ще стане догодина, нови ще бъдат само една трета от тези 150 необходими на общинското дружество превозни средства. И затова казвам, че 8 години по подобие и на отпадъци, и на други въпроси можеше да се върви стъпаловидно. При необходими 150 превозни средства сега ние ще имаме осигурени нови 15 тролея и 20 електробуса. Днес първият електробус пристига. Няма как да не взема отношение с няколко думи по отношение на вмятанията ви и податките ви по отношение на процедурата. В процедурата, която беше прекратена, г-н Пехливанян, участваха 2 фирми и двете не можаха да отговорят на критериите, които са поставени. Процедурата е публична, Община Русе е една от първите общини, няколко в страната, които още щом станах кмет от 2 януари всяка обществена поръчка е само електронно, нито един лист не може да се смени, пликове в Община Русе няма. Няма, не знам друг доброволно от 2 януари всички процедури на Община Русе миналата година са електронно. Всеки един гражданин, всеки един от вас може да чете и да е наясно до къде е стигнала процедурата, основание защо е прекратена и това. На втората процедура участват 5 участника. Да не ви казвам за всяка една в общината е така. Скоро приключи процедурата за комари. Години наред по 1 участник, сега 5 или 8, пет. По всяка една, ние скоро ще ви дадем данни и за броя на участниците по поръчките на общината и за цените, които постигаме, защото цените ни по поръчките са в пъти по-ниски на места, а винаги по-ниски, а някъде и в пъти под цените от 2015 година. Вече оставям на вашите интерпретации защо нашите цени успяваме да са толкова ниски. Скоро г-н Недев ще излезе с подробна информация за цените на различни услуги, които постигаме в момента, защото нищо не се иска от изпълнителите и затова цените са така. И да довърша за ансамбъла и проекта. Прави се европроект, с който сте горди, аз не знам, ще ви го кажа съвсем просто и се пише ние за десетки милиони левове ще купим 15 тролея и 20 електробуса. И защо 15 и 20? Защо ние ще купим тролеи и електробуси? За да може цената да определи колко. Защото дори тук като погледнеш европейския проект в момента общината не може за същите пари дори да дойдат на по-ниска цена да закупи повече, не може. Ще купи 15 и 20, това разумно ли е? Не е разумно. Така че във всяко нещо трябва да се казва истината. Винаги съм го правил, разбира се, че заслужава поздравления решението да е общинско предприятие, да се кандидатства и да направим това, което Плевен и Бургас направиха преди 4-5 години, общинските им дружества по интегриран градски транспорт 1 получиха тролеи, а ние по интегриран градски транспорт 1 получихме кръгово, което се спука и го ремонтираме непрекъснато и хората го виждат, ако говоря неистини ми кажете, във време, в което другите купуваха превозни средства. За частните фирми, г-н Недев беше насочен и извърши това да провежда разговори с частните фирми, да бъдат успокоени. Да им се каже следното, първо към дружествата, ние искаме да се извършва организиран работнически превоз в индустриалните зони. Общинското дружество към момента няма такава способност, няма такива превозни средства. Ще бъде общината връзката с предприятията и с транспортните фирми частните да могат да организират този превоз, а не всяка фирма да поддържа, производствено предприятие да поддържа по 2-3 и по 4 автобуса да си вози хората от града. Второ, към водачите и към персонала това каза и г-н Недев, при положение, че те са необходими на града общинското предприятие винаги би станало с радост техен работодател. Мисля, че общината е най-добрия работодател с всички услуги и с всичко, което може да предостави на работниците си. Тези уточнения исках да направя за вас. Благодаря ви за изказаната подкрепа към точката. Предстои ни труден момент. Обръщам се последно към гражданите, виждате започна проекта на дружеството ВиК с разкопаването на улиците. Тук е и ръководителят на предприятието. Драматично ще се затрудни неговата работа, първо миналата година пандемия, в пъти намалени пътници, сега ще разкопаят улиците. От ВиК пак казвам, не общината, той пак няма да може да превозва, пак драматично намаляват приходите на общинското ни предприятие. Това е труден момент за целия град, хората трябва да проявят разбиране. ВиК мрежата трябва да се подмени, дошъл и е този момент. Сега ние се опитваме да направим така, че ВиК да дава достатъчно информация за семействата от къде да минат с колите си, за дружествата, които ще изнасят сметта къде да разположат съдовете, за да не се получават такива грешки, както в Червена вода примерно с дни съдовете за отпадъци на някои улици не бяха извозвани. Това уточнение исках да ви направя и още един път благодаря за подкрепата. …

 **Г-н Иво Пазарджиев:** Благодаря на господин кмета. Реплика за г-н Бедрос Пехливанян, втората реплика е за г-жа Елеонора Николова.

 **Г-н Бедрос Пехливанян /реплика/:** Благодаря, господин Председател. Господин Кмете, хубаво е човек да има памет и аз искам да задам два въпроса. Кой и кога докараха в Русе въпросната фирма, нека да не и правим антиреклама, която русенци бяха заложници, може би за втори път употребявам тази дума. Кой, по-точно кои докараха тази фирма и беше толкова време господстваща тука в града ни. Кой, втрият въпрос, кой дръзна да направи това, което трябваше да стане, да се създаде общинското предприятие, което то само, както други градове казах да кандидатства за проекти и т.н.? Това беше миналата администрация и не е вярно, това започна на втория мандат още на предишното ръководство. Така, че всичкото това, което го говорих, включително и за новата схема, която вие се противопоставяхте, вашите съветници да се приеме, това също е плод на това, че вие не искахте това да се случи. Благодаря ви.

 **Г-н Иво Пазарджиев:** Благодаря на г-н Пехливанян. Втора реплика за г-жа Елеонора Николова.

 **Г-жа Елеонора Николова /реплика/:** Уважаеми колеги, без да се отклоняваме от същностния дебат аз ще помоля с ретроспекциите да бъдем по-внимателни, защото като ви казах за разграбването то беше направено по време на червения кмет Калчев. Нека да си спомним кой купи Автогарата, неговата съпруга. Нека да си спомним какви ремонти бяха възложени, на какви стойности, на видния бизнесмен Асен Генов. Когато Общинският автотранспорт тогава закупуваше гориво, то беше двойно по-скъпо от това, което се продаваше на бензиностанцията до депото. Така, че много грешки са станали. Специално за Общински автотранспорт такъв, какъвто аз го заварих при едно червено управление, аз смятам, че ако има разследващ журналист и той събере всички кражби и всички способи, по които това дружество беше съсипано, това ще бъде една много добра картина, една много добра илюстрация за това, което се е случило. Благодаря ви.

 **Г-н Иво Пазарджиев:** Благодаря на г-жа Николова. Господин кметът иска да вземе отношение. Заповядайте, господин Кмет.

 **Г-н Пенчо Милков:** Госпожо Николова, кмета на един град, както знаете Вие е стопанин на града, грижовник към хората и за мен няма значение политическата сила, която го е излъчила, дали е една, дали е коалиция. Има значение принципите, които той изповядва и чисто човешките качества, енергичност и професионализъм, с които той разполага. Аз не съм разпродавал общински дружества. От първият ден на моята работа заех смела позиция, за което считам, че до голяма степен организираните атаки и нападки са благодарение и на това, защото общината започва да възстановява отсечени крайници. Защото започва да върши дейности, които бяха дълги години давани на външни изпълнители. Защото спори с външните изпълнители, защото ги контролира. Защото ходи по време на асфалтирането да взема ядки и да ги кара д са действителните сантиметри, камъни и асфалт. Съгласен съм, Вие сте направили вашите констатации, аз също направих страшно много констатации и голяма част от тях не са добри. Но считам, че моята енергия трябва да бъде насочена напред, през визьорите напред, а не да съм разследващ журналист. Вратите на общината са отворени, заповядайте, давам всяка информация, която хората искат, за да си направите собствените изводи. По отношение на г-н Пехливанян, когато липсват всякакви доводи, г-н Пехливанян, връщате историята в това кой е докарал чуждото дружество в Русе. Чуждото дружество ЕГГЕД, можем да му кажем името, защото то не е оператор тук и не знам изобщо в страната е ли и нещо ще пострадали от това, че ще му кажа името, може да го е довел някой. Не знам, сигурно е било при Божидар Йотов. Въпросът е много различен каква среда и колко години, над 6, аз затова ви казах, че от първата седмица, от първия месец на моята работа, нямаше ги заместниците, когато взех с бюджета политическите решения да увеличим бюджета на общинските предприятия, да назначим работници. Какво е кмет без строителни работници? Не знам как е работил без строителни работници. Ние от януари миналата година имаме строителни работници и вие знаете като общински съветници те влизат в детски градини, влизат в нашите ведомства и държавни. Това е моята политика от първия ден, от първата седмица, а вие ми говорите за нещо направено на шестата година и половина под обстоятелствата, защото виждаме, че ЕГГЕД не може да кандидатства по европейския проект и виждайки, че не може правим общинското дружество, това е истината. Волята се показва веднага щом стъпиш пред хората, а не 6 години да дотираш частни дружества, които изпреварват електротранспорта, обират клиентите на електротранспорта и от тук ти им … го дотираш всяка година със стотици хиляди левове и нито един път не е дотиран електротранспорта при предходното управление. Три частни фирми, тази, за която Вие горите и две други частни, но те получават пари, електротранспорта не получава, ако трябва да сме честни, незнайно защо. Благодаря ви.

 **Г-н Иво Пазарджиев:** Благодаря на г-н кметът. Няма повече заявени изказвания, считам, че следва да преминем към гласуване по точката. Стартираме системата за гласуване. Моля, гласувайте, колеги.

**КВОРУМ – 45. С 45 гласа „за”, 0 „против” и 0 „въздържали се” се прие**

**РЕШЕНИЕ № 498**

На основание чл. 5, параграф 2 от Регламент (ЕО) № 1370/2007 на Европейския парламент и на Съвета от 23 октомври 2007 година относно обществените услуги за пътнически превоз с железопътен и автомобилен транспорт и за отмяна на регламенти (ЕИО) № 1191/69 и (ЕИО) № 1107/70 на Съвета, чл. 21, ал. 2, във връзка с чл. 21, ал. 1, т. 23 от Закона за местното самоуправление и местната администрация, и чл.16ж, ал. 2 от Наредба № 2 от 15.03.2002 г. за условията и реда за утвърждаване на транспортни схеми и за осъществяване на обществени превози на пътници с автобуси, Общински съвет – Русе реши:

1. Предоставя мандат на Кмета на Община Русе да стартира процедура за пряко възлагане, превозите по линиите от утвърдената с Решение на Общински съвет - Русе № 1201, прието с Протокол № 49 от 19.09.2019 година, общинска

транспортна схема в част – градски линии на вътрешния оператор „ОБЩИНСКИ ТРАНСПОРТ РУСЕ” ЕАД, съгласно правилата на Регламент №1370/2007г. и Наредба № 2 от 15.03.2002 г. за условията и реда за утвърждаване на транспортни схеми и за осъществяване на обществени превози на пътници с автобуси, като публикува в Официален вестник на Европейския съюз необходимата информация по чл. 16ж, ал. 2 от Наредба № 2 от 15.03.2002 г. за условията и реда за утвърждаване на транспортни схеми и за осъществяване на обществени превози на пътници с автобуси.

1. Кмета на Община Русе, да внесе в Общински съвет – Русе проект на договор с „ОБЩИНСКИ ТРАНСПОРТ РУСЕ” ЕАД за възлагане на услугата Обществен превоз на пътници по утвърдената, с Решение на Общински съвет - Русе № 1201, прието с Протокол №49/19.09.2019г., общинска транспортна схема в част – градски линии.

**2 Точка**

**К.л. 507 Приемане на Отчет за дейността на временната комисия за проучване на всички факти и обстоятелства, свързани със замърсяването на атмосферния въздух и за отпадъците в Община Русе за периода месец Януари 2021 – месец Март 2021 година**

 **Г-н Иво Пазарджиев:** Председателят на временната комисия и вносител на материала ще го представи. Заповядайте г-н Ибрям.

 **Г-н Дауд Ибрям:** Уважаеми господин Председател, уважаеми господин Кмет, уважаеми колеги, благодаря ви за разбирането да изтеглим точката в началото. На основание чл. 21, 23 от ЗМСМА и член 54 от Правилника за дейността и работата на общинския съвет и взаимодействието с общинска администрация предлагаме на вашето внимание да приемете отчета за дейността на комисията през периода март-януари 21-ва година като първа точка, съгласно приложенията, които предполагам сте ги видели. И като втора точка също удължаване срока на дейността на комисията с 2 или 3 месеца от месец март. Както и като трета, нашето трето предложение е след изтичането на този срок, понеже последната част от дейността на комисията е свързана с екологичния кадастър на Русе, тази дейност да бъде прехвърлена към постоянната комисия по екология към Общинския съвет, защото 17-те предприятия, които са посочени в този списък от междуведомствената комисия и РИОСВ има някъде приблизително над 100 фирми и това е една отворена система, която може да бъде допълвана с времето. Само на вашето внимание няколко факта по точките, за периода януари-март проведохме 2 заседания от предвидените три. Единствено февруари месец, понеже съвпадна с пика на пандемията втората не успяхме да проведем срещата с Лубрика и това за ваша информация от вчера имаме уговорка следващата седмица четвъртък 27-ми май да бъде проведена в тази зала и евентуално от колегите Обединение Демократична България за площадката, брикетната площадка в Здравец, ще поканим директора на РИОСВ с информация имаме също такава уговорка. Това, което е уточнено благодарение на колегите от Русенският университет информацията в първото ни заседание януари месец уточнихме начина, формулярите и разпращането на всички тези неща до фирмите, посочени 17-те в този списък. Това е извършено, получена е почти цялата информация, с изключение на фирма Оргахим. Предстои анализът и обработката. Имаме уверението, че това ще бъде представено на вашето внимание в юлската сесия за утвърждаване. В март месец в заседанието всъщност беше един мой анализ приложен към комисията, на който по обстоен начин на базата на информацията, която е публична се постарахме като комисия да дадем …

 **Г-н Иво Пазарджиев:** Господин Ибрям, времето …

 **Г-н Дауд Ибрям:** Моля да го удължите от група. Да предоставим информация на вашето внимание, на обществеността на град Русе за това, което се случва в последните години. И за моя радост това беше и прието като информация от комисията, а доколкото виждам от информацията от вчерашния ден това, което е прието от комисията беше предоставено на вниманието на министъра на околната среда и водите и в трите точки, в частта за … системите за преразглеждането на компонентите на комплексното разрешително на тази фирма и за новата мобилна станция, която ще следи за качеството на атмосферния въздух в Русе. Това, което мога да ви кажа на този етап, всичко, което сме го предвидили до този момент почти е изпълнено. Благодаря и на вас за отделеното време и за вниманието разбира се, и за усилията, и на всички институции. Само може би да отворя една скоба в заключение, уважаеми колеги, понеже се спекулира с някои факти и данни по отношение на тези анализи, които правим и на отношението, което вземаме по определени обекти и фирми, които са в този списък на 17-те и извън него. Аз като председател на комисия и човек, който все пак работи в … като е специализиран като работа в тази насока мога и към днешна дата мога да ви потвърдя и да го заявя, че нямам никакво пряко отношение към една или втора, или трета фирма в този списък и нямам никаква зависимости с нито една от тях. Слава Богу, нали на този етап нещата изглеждат по този начин. Така че мнението ни като комисия, а и лично моето е единствено това, което е в полза на общинския съвет и на гражданите на Русе. Благодаря ви за вниманието.

 **Г-н Иво Пазарджиев:** Благодаря на г-н Пехливанян. Първо заявено изказване от г-н Стоян Христов, заповядайте. Ибрям, извинявайте.

 **Г-н Стоян Христов:** Господин Председател, господин кмета го няма, колеги общински съветници, по този въпрос аз изказах мнението си на срещата, на комисията по екология. Трябва според мене, когато казваш Я да казваш и А. Не можеш да тръгваш да говориш, че само последните 8 години екологията в Русе е проблем. Едва ли не преди това е било цветя и рози. Не, аз живея 51 години, няколко пъти го повтарях, тука съм в този град. Присъствал съм на целия геноцид, на който е бил подложен Русе още от времето на хлора. Поне като казваме да започнем, почваме от къде е тръгнало, защо е стигнало, как е станало, всичките неща. Не можем да казваме само последните 8 години преди туй чудо. Иначе комисията си работеше, всичко това нещо го видях тука, както цифрите са същите, каквито … се полага в РИОСВ видях и тук. Хората си вършеха съвестно работата, но трябва всичко да се покаже от начало до край.

 **Г-н Иво Пазарджиев:** Благодаря на г-н Стоян Христов. Следващо заявено изказване на Асен Даскалов. Заповядайте, г-н Даскалов.

 **Г-н Асен Даскалов:** Уважаеми господин Кмет на Община Русе, уважаеми господин Председател, уважаеми колеги общински съветници, група Патриотите – ВМРО подкрепихме преди време предложението за създаване на временна комисия за проучване на всички факти и обстоятелства, свързани със замърсяването на въздуха в Община Русе. Днес ние ще подкрепим и отчета за първото тримесечие на тази година, както и предложението за продължаване срока на работа на временната комисия, тъй като считаме, че комисията има да свърши още работа, за да изпълни това, за което е избрана. Предложените ни отчети са изключително подробни, вижда се, че има свършена работа. Но, само имам като препоръка към председателя г-н Ибрям, който според мене е един от най-големите професионалисти в областта на екологията в този съвет документите, които са ни представени да бъдат приети по съответния ред, за да бъдат разгледани и на комисии, а не както се случи на последната комисия по ЗОРС. Тоест имам предвид да бъдат приемани от цялата комисия и след това депозирани в съвета. Пожелавам успех на комисията в бъдеще и дано да приключи работата си успешно. Благодаря.

 **Г-н Иво Пазарджиев:** Благодаря на г-н Даскалов. Няма други заявени изказвания по точката. (коментар от зала не се чува) През пулта, ако обичате трябва да става това. Реплика за г-н Ибрям, заповядайте.

 **Г-н Дауд Ибрям:** Уважаеми господин Председател, уважаеми господин Кмете, уважаеми колега, аз все пак поех комисията по решение на общинския съвет и с цел да свършим някаква зададена задача в един времеви отрязък. Естествено може би част от този процес може да бъде, ако решите да направим някаква ретроспекция на целия този процес от 70-те, от 80-те години на миналия век. Но за да не се впускам в подробности, малко по-емоционално ще ви го кажа по друг начин, ако кажете Хирошима днеска първата ви реакция е атомната бомба, ако кажете … означава газовите камери. За да е изреждам повече, ако кажете Русе, означава обгазяване. Сега, дали е хлорно, дали е новото, нали ние можем да разграничим по-старото и по-новото поколение. За последните десетина години, понеже става въпрос за този отрязък от време и естествено в пространството се върти името на една фирма, ние, нашия общински съвет или представителите на които, групите които сме ние сме поели конкретен ангажимент по един конкретен повод. И основният проблем на Русе пак подчертавам, това не са фините прахови частици или някакви откъслечни процеди, става въпрос за химическо замърсяване от определен промишлен източник и затова говорим за замърсяване на въздуха в ново време и всички тези неща, включително и вчерашната среща в МОСВ, на която непрекъснато говорим. Това, което се стремим може би не във всички случаи се получава така, както трябва, но поне ще постараем поетия ангажимент да бъде изпълнен и това да стане в най-кратък срок. Благодаря ви. …

 **Г-н Иво Пазарджиев:** Благодаря на г-н Ибрям. Има ли други желаещи за изказвания? По системата не виждам. Господин кметът желае да вземе думата. Заповядайте, г-н Кмете.

 **Г-н Пенчо Милков:** Искам да ви кажа моето отношение към работата на временната комисия. Много хора изразиха съмнение, много хора неглижираха, казаха, че има комисия по екология. Когато има извънреден проблем ние трябва да направим извънредни усилия. От първият момент казвам, че ние сме представители, вие сте представители на обществото, затова трябва ние да направим тези извънредни мерки. Комисията смисъла беше всеки гражданин, който има мнение да бъде изслушан, всяко искане за привличане на експерти, привлякохме такива експерти, беше направено. Накрая комисията трябва да излезе с данни и според мен аз ще направя всичко възможно общината да ги визуализира, това е така наречения кадастър за това какво се произвежда в Русе и какви възможни вещества може дадения производител да излъчи в атмосферата. Защото по съвременното законодателство за разлика от това преди 30 години фабриките нямат право да излъчват вредни вещества във въздуха, те трябва да бъдат утилизирани в рамките на мястото, където работят. Но, когато има нерегламентирани изпускания ние трябва да знаем съответното химическо вещество от кой производител евентуално е, за да може да упражняваме като общество единен натиск и върху съответно тези предприятия. Русе е единен по въпроса и това ме радва. Мисля, че в следващите месеци и година в Русе ще се съберат достатъчно на брой и станции за въздуха. Искам само да уведомя съгражданите си и вас, че по повод нашата активност от миналата година, тази година в Русе ще 4 пъти ще бъде най-модерната станция, с която разполага страната. България разполага с 6 мобилни станции за въздуха, тази след нашите срещи в Изпълнителна агенция по околна среда е дооборудвана в миналата година в края за органични замърсители. Тя беше тук 2 седмици и общо 56 дни през годината ще е тук, за да замерва органични замърсители, което до момента и то в цялата плеяда, която русенската инспекция дава, че са необходими да бъдат замервани. Така, че хората трябва да знаят комисията упражнява натиск, събира информация, тя ще бъде предоставена на всички визуално, а органите на държавата по повод на нашата активност като русенци според мен осигуряват вече средства. Дори миналата година министърът си позволи да говори към мен, тоест към Русе неуважително по повод проблема за въздуха, но въпреки говоренето му за седмица-две след това тук беше цялото ръководство на МОСВ и се започнаха проверки. Затова искам да ви кажа, че когато ние сме активни, няма значение политическите сили, ние ги принуждаваме да действат. Благодаря ви.

 **Г-н Иво Пазарджиев:** Благодаря на г-н кмета. Пристъпваме към гласуване по точката. Системата е стартирана. Моля, гласувайте.

**КВОРУМ – 41. С 29 гласа „за”, 2 „против” и 10 „въздържали се” се прие**

**РЕШЕНИЕ № 499**

На основание чл. 21, ал. 1, т. 23 и ал. 2 от ЗМСМА във връзка с чл. 54, ал. 3 от Правилника за организацията и дейността на Общински съвет – Русе, неговите комисии и взаимодействието му с общинската администрация, във връзка с т. 3, предложение последно от Решение № 48, прието с Протокол № 4 от 23.01.2020 година, Общински съвет – Русе реши:

1. Приема отчет за дейността на временната комисия за проучване на всички факти и обстоятелства, свързани със замърсяването на атмосферния въздух и за отпадъците в Община Русе за периода месец Януари 2021 – месец Март 2021 година, съгласно Приложение 1.
2. Удължава срока на работа на временната комисия за проучване на всички факти и обстоятелства, свързани със замърсяването на атмосферния въздух и за отпадъците в Община Русе за срок от три месеца.
3. Възлага на постоянната комисия по екология към Общински съвет – Русе да продължи дейността по изготвяне и допълване на екологичния кадастър

**3 Точка**

**К.л. 490 Решение за приватизация чрез търг на общински недвижим имот с адрес: бул. „Липник“ №52, вх. 3, ет. 0, гр. Русе, предмет на АОС №8730/09.11.2018 г.**

 **Г-н Иво Пазарджиев:** Госпожа Златомира Стефанова ще докладва. Заповядайте, г-жо Стефанова.

 **Г-жа Златомира Стефанова:** Благодаря, г-н Председател. Първо ще започна с това, че както започна и г-н председателя имате покани за Парада на ретро автомобилите. Както знаете Автомотоклуб „Русчук“ се подкрепя от общинската фондация, така че се надяваме да ви видим на това събитие, което стана интересно и особено така придоби популярност, когато се премести в Парка на младежта. Благодаря ви, господин Председател. Уважаеми господин Кмет, уважаеми общински съветници, к.л. 490 е предложение за продажба на общински имот, който представлява самостоятелен обект от сграда, намираща се на бул. „Липник“№52, вх. 3 на приземния етаж по реда на Закона за приватизацията и следприватизационния контрол. Обектът е с площ от 30 квадрата, 30,97 квадратни метра с предназначение за търговска дейност, използвало се е в миналото като ателие за ремонт на обувки. С Решение 432 от 25 март на общинския съвет Годишния план за приватизация е допълнен от гореописания обект и открита процедура за приватизацията му след като е възложено изготвяне на приватизационна оценка и информационен меморандум. Комисията по приватизация и следприватизационен контрол предлага продажбата на общинския имот да се извърши чрез публичен търг с явно наддаване с начална тръжна цена 25 600 лева. Благодаря ви.

 **Г-н Иво Пазарджиев:** Благодаря на г-жа Стефанова. Системата е активна за заявки за изказвания, не виждам такива. Моля, стартираме гласуване.

**КВОРУМ – 41. С 41 гласа „за”, 0 „против” и 0 „въздържали се” се прие**

**РЕШЕНИЕ № 500**

На основание чл. 21, ал. 2, във връзка с чл. 21, ал. 1, т. 8 от ЗМСМА, във връзка с чл. 1, ал. 2, т. 6; чл. 4, ал. 4; чл. 31, ал. 1 и чл. 32, ал. 3, т. 1 ЗПСК и чл. 5, чл. 6, ал. 1 и чл. 9 от Наредба за търговете и конкурсите, Общинският съветреши:

1. Да се извърши продажба чрез публичен търг с явно наддаване на самостоятелен обект в сграда с идентификатор 63427.7.108.3.145 по кадастралната карта и кадастралните регистри на град Русе, с адрес: гр. Русе, бул. „Липник“ №52, вх. 3, ет. 0, с предназначение: за търговска дейност, брой нива на обекта: 1, с площ 30,97 кв. м., с прилежащи части: 0,319% идеални части от общите части на сградата, предмет на АОС №8730/09.11.2018 г.

2. Утвърждава тръжната документация /Приложение 4/ при следните условия:

* 1. Начална тръжна цена – 25 600 лева;
	2. Стъпка на наддаване – 2 000 лева;
	3. Депозит за участие в търга – 2 000 лева, който се внася в срок до 17 работни дни от датата на обнародване на решението в „Държавен вестник” чрез превод по банкова сметка, посочена в тръжната документация.
	4. Начин на плащане – предложената цена от купувача се заплаща изцяло до деня на подписване на договора за продажба.

Тръжната документация се закупува в центъра за административни услуги и информация на Община Русе, сектор „Търговия, транспорт и обществени поръчки”, пл. „Свобода“ 6. Цената на тръжната документация е 250 лева и се заплаща в офиса на „ТБ Инвестбанк” АД клон Русе, по сметка: BG96IORT73798400080000, банков код/BIC: IORTBGSF, вид плащане: 447000 „ИНВЕСТБАНК“ АД, клон РУСЕ в центъра за административни услуги и информация.

3. Срок за закупуване на тръжна документация – до 15 работни дни, считано от датата на обнародване на решението в „Държавен вестник”.

4. Срок за подаване на предложения за участие в търга – до 20 работни дни, считано от датата на обнародване на решението в „Държавен вестник”.

5. Оглед на обекта може да се извършва всеки работен ден след закупуване на тръжни книжа и предварителна заявка, в срок до 16,00 часа на 20-ия работен ден включително от датата на обнародване на решението в „Държавен вестник”.

6. Търгът да се проведе на 23-ия работен ден от датата на обнародване на решението в „Държавен вестник” в 17,30 часа в заседателната зала на третия етаж на община Русе, пл. „Свобода“ 6.

7. Определя комисия в състав от 7 членове – четирима общински съветници и трима от общинска администрация, съгласно чл. 7, т. 20 от Наредбата за устройство и работа на органите за приватизация и следприватизационен контрол, която да организира и проведе търга.

8. Всеки член на тръжната комисия да получи възнаграждение за дейността си в размер на 50 лева плюс по 10 лева на час, съобразно продължителността на търга.

9. Възлага на Комисията по приватизация и следприватизационен контрол да определи спечелилия търга участник.

10. Възлага на Кмета на Община Русе да освободи депозитите на неспечелилите участници в търга, да издаде заповед за спечелилия търга участник и да сключи приватизационен договор за покупко-продажба с него.

11. При непровеждане на търга да се проведе повторен търг 17 работни дни след първата дата от 17,30 часа на същото място и при същите условия.

**4 Точка**

**К.л. 491 Решение за приватизация чрез търг на общински недвижим имот с адрес: ул. „Кръстец“ №81, кв. Дружба II-„Селеметя“, град Русе, предмет на АОС №5335/14.02.2021 г.**

 **Г-н Иво Пазарджиев:** Заповядайте, г-жо Стефанова.

 **Г-жа Златомира Стефанова:** Благодаря, господин Председател. Уважаеми общински съветници, предложението е за продажба по реда на Закона за приватизацията и следприватизационния контрол на общински нежилищен имот, който е включен в Годишния план а приватизация през 2021 г. Обектът е предназначен за стопански цели, представлява бивш сладкарница Бор, търговската сграда е със застроена площ от 78 кв.м. и се намира в квартал Дружба II-„Селеметя“, ул. „Кръстец“ №81. Комисията по приватизация и следприватизационен контрол предлага продажбата на общинския имот да се извърши чрез публичен търг с явно наддаване с начална тръжна цена 52 900 лв. Благодаря ви.

 **Г-н Иво Пазарджиев:** Благодаря на г-жа Стефанова. Не виждам по системата желаещи за изказвания. Режим на гласуване, моля.

**КВОРУМ – 41. С 41 гласа „за”, 0 „против” и 0 „въздържали се” се прие**

**РЕШЕНИЕ № 501**

На основание чл. 21, ал. 2, във връзка с чл. 21, ал. 1, т. 8 от ЗМСМА, във връзка с чл. 1, ал. 2, т. 6; чл. 4, ал. 4; чл. 31, ал. 1 и чл. 32, ал. 3, т. 1 ЗПСК и чл. 5, чл. 6, ал. 1 и чл. 9 от Наредба за търговете и конкурсите, Общинският съветреши:

1. Да се извърши продажба чрез публичен търг с явно наддаване на сграда с идентификатор 63427.4.1713.2 по кадастралната карта и кадастралните регистри на град Русе, със застроена площ 78 кв. м., брой етажи: 1, с предназначение: сграда за търговия, с адрес: ул. „Кръстец“ №81, в кв. Дружба II-„Селеметя“, гр. Русе, предмет на АОС №5335/14.02.2008 г.

2. Утвърждава тръжната документация /Приложение 4/ при следните условия:

* 1. Начална тръжна цена – 52 900 лв.;
	2. Стъпка на наддаване – 5 000 лева;
	3. Депозит за участие в търга – 5 000 лева, който се внася в срок до 17 работни дни от датата на обнародване на решението в „Държавен вестник” чрез превод по банкова сметка, посочена в тръжната документация.
	4. Начин на плащане – предложената цена от купувача се заплаща изцяло до деня на подписване на договора за продажба.

Тръжната документация се закупува в центъра за административни услуги и информация на Община Русе, сектор „Търговия, транспорт и обществени поръчки”, пл. „Свобода“ №6. Цената на тръжната документация е 250 лева и се заплаща в офиса на „ТБ Инвестбанк” АД клон Русе, по сметка: BG96IORT73798400080000, банков код/BIC: IORTBGSF, вид плащане: 447000 „ИНВЕСТБАНК“ АД, клон РУСЕ в центъра за административни услуги и информация.

3. Срок за закупуване на тръжна документация – до 15 работни дни, считано от датата на обнародване на решението в „Държавен вестник”.

4. Срок за подаване на предложения за участие в търга – до 20 работни дни, считано от датата на обнародване на решението в „Държавен вестник”.

5. Оглед на обекта може да се извършва всеки работен ден след закупуване на тръжни книжа и предварителна заявка, в срок до 16,00 часа на 20-ия работен ден включително от датата на обнародване на решението в „Държавен вестник”.

6. Търгът да се проведе на 23-ия работен ден от датата на обнародване на решението в „Държавен вестник” в 17,30 часа в заседателната зала на третия етаж на община Русе, пл. „Свобода“ №6.

7. Определя комисия в състав от 7 членове – четирима общински съветници и трима от общинска администрация, съгласно чл. 7, т. 20 от Наредбата за устройство и работа на органите за приватизация и следприватизационен контрол, която да организира и проведе търга.

8. Всеки член на тръжната комисия да получи възнаграждение за дейността си в размер на 50 лева плюс по 10 лева на час, съобразно продължителността на търга.

9. Възлага на Комисията по приватизация и следприватизационен контрол да определи спечелилия търга участник.

10. Възлага на Кмета на Община Русе да освободи депозитите на неспечелилите участници в търга, да издаде заповед за спечелилия търга участник и да сключи приватизационен договор за покупко-продажба с него.

11. При непровеждане на търга да се проведе повторен търг 17 работни дни след първата дата от 17,30 часа на същото място и при същите условия.

**5 Точка**

**К.л. 473 Провеждане на публичен търг с явно наддаване за отдаване под наем на части от терени – публична общинска собственост, за разполагане на преместваеми обекти по чл. 56 от ЗУТ**

 **Г-н Иво Пазарджиев:** Заповядайте, г-жо Стефанова.

 **Г-жа Златомира Стефанова:** Благодаря, господин Председател. Уважаеми общински съветници, във връзка с чл. 11, ал. 1 и 2 от Наредба 1 свободни имоти или части от тях публична общинска собственост могат да се отдават под наем за срок до 10 години чрез публичен търг или публично оповестен конкурс след решение на общинския съвет. В този контролен лист ви предлагаме три терена за поставяне на преместваеми обекти, същите са елемент на Общата схема. Предлагаме да подкрепите предложението за отдаване под наем за 5 години. Благодаря.

 **Г-н Иво Пазарджиев:** Благодаря на заместник-кмета. Няма заявени изказвания. Режим на гласуване, моля.

**КВОРУМ – 39. С 39 гласа „за”, 0 „против” и 0 „въздържали се” се прие**

**РЕШЕНИЕ № 502**

 На основание чл. 21, ал. 2, във връзка с чл. 21, ал. 1, т. 8 от ЗМСМА, чл. 14, ал. 7, във връзка с чл. 14, ал. 2 от ЗОС, във връзка с чл. 56, ал. 1, т. 2 и ал. 5 от ЗУТ, чл. 11, ал. 1 и 2 от Наредба №1 за общинската собственост на Общински съвет – Русе, във връзка с чл. 1, т. 1, чл. 2, ал. 1, т. 30.1, т. 30.2, т. 1, ал. 2, чл. 3 и чл. 5от Наредба №2 на Общински съвет - Русе, за началните цени за отдаване под наем на общински обекти със стопанско и административно предназначение, Общински съвет – Русе реши:

Дава съгласие да бъде проведен публичен търг с явно наддаване за отдаване под наем за срок от пет години на части от терени - публична общинска собственост, за разполагане на преместваеми обекти, както следва:

 1. Част от терен – публична общинска собственост, за поставяне на преместваем обект – автомат за кафе или сладолед, с площ от 1,00 кв. м, находящ се в гр. Русе, по ул. „Борисова“, пред №88, бл. „Вяра“, зона „Д“ (ул. „Борисова“ с Гаровия площад), с начална тръжна месечна наемна цена – 113,00 лв. (Сто и тринадесет лева) без включен ДДС.

 2. Част от терен – публична общинска собственост, за поставяне на преместваем обект – щанд за сладолед, ядки, пуканки и царевица, с площ 2,50 кв. м, находящ се в гр. Русе, ул. „Александровска“ и ул. „Отец Паисий“, позиция А-1 от зона „А“, с начална тръжна месечна наемна цена – 140,00 лв. (Сто и четиридесет лева) без включен ДДС.

 3. Част от терен – публична общинска собственост, за поставяне на преместваем обект – павилион за продажба на кафе, ядки, захарни изделия, вестници и списания, с площ от 5,10 кв. м, находящ се в гр. Русе, ул. „Хан Аспарух“, пред №18 , т. 28 от Общата схема на преместваемите обекти по чл. 56 от ЗУТ, с начална тръжна месечна наемна цена – 81,00 лв. (Осемдесет и един лева) без включен ДДС.

**6 Точка**

**К.л. 474 Отдаване под наем на част от имот – публична общинска собственост, а административен адрес гр. Русе, ул. „Братя Миладинови“№37**

 **Г-н Иво Пазарджиев:** Заповядайте, г-жо Заместник-кмет.

 **Г-жа Златомира Стефанова:** Благодаря, господин Председател. Уважаеми общински съветници, к.л.474 касае отдаване под наем на имоти, части от тях – публична общинска собственост, което става след решение на общинския съвет чрез търг или конкурс. Предлагаме да се проведе публичен търг с явно наддаване на заявителя. В точка 2 от проекта за решение е допусната техническа грешка, израза „ … част от третия етаж … „ моля да се чете „ … част от четвъртия етаж …“, в останалата си част проекта остава непроменен. Ще го връча на господин председателя.

 **Г-н Иво Пазарджиев:** Благодаря на заместник-кмета. С така направената корекция режим на гласуване, моля.

**КВОРУМ – 38. С 38 гласа „за”, 0 „против” и 0 „въздържали се” се прие**

**РЕШЕНИЕ № 503**

 На основание чл. 21, ал. 1, т. 8, във връзка с чл. 21, ал. 2 от Закона за местното самоуправление и местната администрация (ЗМСМА), във връзка с чл. 14, ал. 2 и 7 от Закона за общинската собственост (ЗОС), чл. 305, ал. 1 от Закона за предучилищното и училищното образование (ЗПУО), чл. 11, ал. 1 и 2 от Наредба №1 за общинската собственост на Общински съвет - Русе, чл. 1, т. 1, чл. 2, ал. 1, т. 17 и ал. 5, чл. 3, 4 и 5 от Наредба №2 на Общински съвет - Русе, за началните цени за отдаване под наем на общински обекти със стопанско и административно предназначение, Общински съвет – Русе реши:

1. Дава съгласие да бъде проведен публичен търг с явно наддаване, за отдаване под под наем за срок от десет години, на част от втория етаж на масивна четириетажна сграда, с идентификатор по КККР на гр. Русе 63427.2.3251.1, която част представлява помещения №1 №2 и №3, с обща площ 90,00 кв. м., цялата сграда със застроена площ 585,00 кв. м, разположена в поземлен имот с идентификатор по КККР на гр. Русе 63427.2.3251, с предназначение – сграда за образование, описана в Акт за публична общинска собственост №7075/07.10.2013 г., с административен адрес гр. Русе, ул. „Братя Миладинови“ №37, която част се отдава под наем като образователен център, с начална тръжна месечна наемна цена – 61,00 лв. (шестдесет и един лева) без включен ДДС, при спазване на чл. 305, ал. 1 от ЗПУО;
2. Дава съгласие да бъде проведен публичен търг с явно наддаване, за отдаване под под наем за срок от десет години, на част от четвъртия етаж на масивна четириетажна сграда, с идентификатор по КККР на гр. Русе 63427.2.3251.1, която част представлява помещения, с обща площ 300,00 кв. м., цялата сграда със застроена площ 585,00 кв. м, разположена в поземлен имот с идентификатор по КККР на гр. Русе 63427.2.3251, с предназначение – сграда за образование, описана в Акт за публична общинска собственост №7075/07.10.2013 г., с административен адрес гр. Русе, ул. „Братя Миладинови“ №37, която част се отдава под наем като образователен център, с начална тръжна месечна наемна цена – 161,00 лв. (сто шестдесет и един лева) без включен ДДС, при спазване на чл. 305, ал. 1 от ЗПУО.

**7 Точка**

**К.л. 478 Даване на Разрешение за изработване на проект за подробен устройствен план – план за застрояване на ПИ с идентификатор 65348.66.7 по КККР на с. Сандрово, местност Люцерните, община Русе**

 **Г-н Иво Пазарджиев:** Госпожа Магдалина Илиева ще докладва. Заповядайте, госпожо Заместник-кмет.

 **Г-жа Магдалина Илиева:** Във връзка искане на частно лице моля да вземете решение за одобряване на задание за проектиране на план на застрояване за собствения му имот в село Сандрово. Приложени са всички необходими документи. Благодаря.

 **Г-н Иво Пазарджиев:** Няма заявени изказвания. Режим на гласуване, моля. Колеги, само ще уточня, докато заместник-кметовете или администрацията докладва, ако имате желание за изказване, моля тогава да правите заявките, за да вървим по-експедитивно.

**КВОРУМ – 40. С 40 гласа „за”, 0 „против” и 0 „въздържали се” се прие**

**РЕШЕНИЕ № 504**

На основание чл. 21, ал. 2 от ЗМСМА, във връзка с чл. 21, ал. 1, т. 11 от ЗМСМА, чл. 124а, ал. 1 и чл. 124б, ал. 1 от ЗУТ, във връзка с чл. 125, ал. 1 от ЗУТ и чл. 110, ал. 1, т. 3 от ЗУТ и искане с вх. №УТ-27-20 от 24.02.2021 г. и писмо №30-6692-2#1 от 12.03.2021 г. от Георги Валентинов Стефанов – в качеството си на управител на „АГРИКОМ 83“ ЕООД, Общински съвет – Русе реши:

1. Одобрява задание за проектиране на Подробен устройствен план (ПУП) – План за застрояване (ПЗ) на ПИ с идентификатор 65348.66.7 по КККР на с. Сандрово, местност Люцерните, община Русе, като се изпълнят изискванията на чл. 108, ал. 2 от ЗУТ. С проекта за ПЗ се определя производствена устройствена зона – „Предимно производствена“ (Пп), като се спазят изискванията за параметри съгласно чл. 25 от Наредба №7 от 22.12.2003 г., отговарящо на предвижданията на Общ устройствен план на община Русе. С ПЗ се определя със задължителни линии ново, свободно разположено застрояване, изтеглено на законоустановените отстояния от граници на имота, с височина до 10,00 м. ПУП да се съобрази със дадени с писма с рег. №30-9965-76#1 от 02.04.2021 г. от „ЕРП Север“ АД и рег. №30-9965-76#2 от 13.04.2021 г. от „ВиК“ ООД – Русе, с които следва да бъде съобразен бъдещият проект.
2. Разрешава изработването на ПУП – ПЗ на ПИ с идентификатор 65348.66.7 по КККР на с. Сандрово, местност Люцерните, община Русе, в съответствие с одобреното в т. 1 задание.

**8 Точка**

**К.л. 480 Съгласие за продажба на общински терен от 17 кв.м. по улична регулация, приобщен към УПИ XIV-876 в кв. 103 по регулационния план на село Николово, Община Русе**

 **Г-н Иво Пазарджиев:** Госпожа Златомира Стефанова, заповядайте.

 **Г-жа Златомира Стефанова:** Благодаря, господин Председател, уважаеми общински съветници, к.л. 480 касае общински терен от 17 квадрата по улична регулация по регулационния план на село Николово.В общината е постъпило Заявление от Димитър Йовков Димитров за закупуване на недвижимия имот с площ от 17 квадрата, които да се придадат към УПИ, което ви е описано в контролния лист. Приложена е скица-предложение за придаваемата част, които Възложителите желаят да закупят. Преписката е разгледана от Комисията по общинска собственост, която дава положително съгласие. Пазарната цена на придаваемата площ, общинска собственост от 17 кв.м., определена от оценител на имоти, е в размер на 310,00 лева. Благодаря ви.

 **Г-н Иво Пазарджиев:** Благодаря на заместник-кмета. Няма заявени изказвания. Режим на гласуване, моля.

**КВОРУМ – 44. С 44 гласа „за”, 0 „против” и 0 „въздържали се” се прие**

**РЕШЕНИЕ № 505**

 На основание чл. 21, ал. 1, т. 8 и чл. 21, ал. 2 от ЗМСМА, чл. 8, ал. 9 от ЗОС, §22, ал. 1, т. 1, буква „б“ от ПЗР от ЗУТ, чл. 6, ал. 1 и ал. 3 и чл. 41, ал. 2 от ЗОС, Протокол №16/26.04.2021 г. на Комисията по общинска собственост, скица-предложение за придаваемо място по улична регулация, Общински съвет – Русе реши:

 1. Допълва годишната програма за управление и разпореждане с имотите – общинска собственост за 2021 г. с продажба на терен, общинска собственост, представляващ придаваема част от 17 кв.м. по улична регулация от поземлен имот №0.7071 – ул. „Шипка“, село Николово, Община Русе, приобщен към УПИ XIV-876 в кв. 103 по регулационния план на село Николово, ЕКАТТЕ 51679, Община Русе, с прогнозна цена в размер на 310,00 лева (триста и десет лева), без дължими данъци и такси.

 2. Обявява придаваем терен от 17 кв.м. по улична регулация от поземлен имот №0.7071 – ул. „Шипка“, село Николово, Община Русе, придаван към УПИ XIV-876 в кв. 103 по плана на село Николово, ЕКАТТЕ 51679, Община Русе, за частна общинска собственост.

 3. Да се продаде терен, общинска собственост, представляващ придаваема част от 17 кв.м. по улична регулация от поземлен имот №0.7071 – ул. „Шипка“, село Николово, Община Русе, приобщен към УПИ XIV-876 в кв. 103 по регулационния план на село Николово, ЕКАТТЕ 51679, Община Русе, на Димитър Йовков Димитров и на Йорданка Кирилова Димитрова, след заплащане на Община Русе цена в размер на 310,00 лева (триста и десет лева) и дължимите данъци и такси.

 4. Решението подлежи на оспорване чрез Общински съвет – Русе пред Административен съд – Русе в 14-дневен срок от оповестяването му.

**9 Точка**

**К.л. 481 Съгласие за продажба на общински терен от 19 кв.м. по улична регулация, приобщен към УПИ XXII-667 в кв. 48 по регулационния план на село Червена вода, Община Русе**

 **Г-н Иво Пазарджиев:** Госпожа Златомира Стефанова, заповядайте.

 **Г-жа Златомира Стефанова:** Благодаря, господин Председател. Уважаеми общински съветници, имаме постъпило заявление от г-жа Ана Димитрова за закупуване на терен с площ от 19 кв.м., които да се придадат към описаното УПИ по регулационния план на село Червена вода, Община Русе. Преписката е разгледана от Комисията по общинска собственост, която дава положително становище. Пазарната цена на придаваемата площ, определена от оценител на имоти, е в размер на 270,00 лева. Благодаря.

 **Г-н Иво Пазарджиев:** Благодаря на г-жа Стефанова. Режим на гласуване, няма заявени изказвания.

**КВОРУМ – 43. С 43 гласа „за”, 0 „против” и 0 „въздържали се” се прие**

**РЕШЕНИЕ № 506**

На основание чл. 21, ал. 1, т. 8 и чл. 21, ал. 2 от ЗМСМА, чл. 8, ал. 9 от ЗОС, §22, ал. 1, т. 1, буква „б“ от ПЗР от ЗУТ, чл. 6, ал. 1 и ал. 3 и чл. 41, ал. 2 от ЗОС, Протокол №16/26.04.2021 г. на Комисията по общинска собственост, скица-предложение за придаваемо място по улична регулация, Общински съвет – Русе реши:

 1. Допълва годишната програма за управление и разпореждане с имотите – общинска собственост за 2021 г. с продажба на терен, общинска собственост, представляващ придаваема част от 19 кв.м. по улична регулация от поземлен имот №503.1622 – ул. „Ангел Кънчев“, село Червена вода, Община Русе, приобщен към УПИ XXII-667 в кв. 48 по регулационния план на село Червена вода, ЕКАТТЕ 80460, Община Русе, с прогнозна цена в размер на 270,00 лева (двеста и седемдесет лева), без дължими данъци и такси.

 2. Обявява придаваем терен от 19 кв.м. по улична регулация от поземлен имот №503.1622 – ул. „Ангел Кънчев“, село Червена вода, Община Русе, придаван към УПИ XXII-667 в кв. 48 по плана на село Червена вода, ЕКАТТЕ 80460, Община Русе, за частна общинска собственост.

 3. Да се продаде терен, общинска собственост, представляващ придаваема част от 19 кв.м. по улична регулация от поземлен имот №503.1622 – ул. „Ангел Кънчев“, село Червена вода, Община Русе, приобщен към УПИ XXII-667 в кв. 48 по регулационния план на село Червена вода, ЕКАТТЕ 80460, Община Русе, на Анна Петрова Димитрова, след заплащане на Община Русе цена в размер на 270,00 лева (двеста и седемдесет лева) и дължимите данъци и такси.

 4. Решението подлежи на оспорване чрез Общински съвет – Русе пред Административен съд – Русе в 14-дневен срок от оповестяването му.

**10 Точка**

**К.л. 482 Съгласие за продажба на общински терен от 8 кв.м. по улична регулация, приобщен към УПИ XV-31 в кв. 8 по регулационния план на село Николово, Община Русе**

 **Г-н Иво Пазарджиев:** Госпожа Стефанова, заповядайте.

 **Г-жа Златомира Стефанова:** Да, благодаря. Уважаеми общински съветници, контролния лист касае общински терен от 8 квадрата по улична регулация в село Николово. Преписката е разгледана от Комисията по общинска собственост, с положително становище. Пазарната цена на придаваемата площ, определена от оценител е в размер на 180,00 лева. Благодаря ви.

 **Г-н Иво Пазарджиев:** Благодаря на г-жа Стефанова. Няма заявени изказвания. Режим на гласуване, моля.

**КВОРУМ – 46. С 46 гласа „за”, 0 „против” и 0 „въздържали се” се прие**

**РЕШЕНИЕ № 507**

На основание чл. 21, ал. 1, т. 8 и чл. 21, ал. 2 от ЗМСМА, чл. 8, ал. 9 от ЗОС, §22, ал. 1, т. 1, буква „б“ от ПЗР от ЗУТ, чл. 6, ал. 1 и ал. 3 и чл. 41, ал. 2 от ЗОС, Протокол №16/26.04.2021 г. на Комисията по общинска собственост, скица-предложение за придаваемо място по улична регулация, Общински съвет реши:

 1. Допълва годишната програма за управление и разпореждане с имотите – общинска собственост за 2021 г. с продажба на терен, общинска собственост, представляващ придаваема част от 8 кв.м. по улична регулация от поземлен имот №0.7138 – ул. „Чипровци“, село Николово, Община Русе, приобщен към УПИ XV-31 в кв. 8 по регулационния план на село Николово, ЕКАТТЕ 51679, Община Русе, с прогнозна цена в размер на 180,00 лева (сто и осемдесет лева), без дължими данъци и такси.

 2. Обявява придаваем терен от 8 кв.м. по улична регулация от поземлен имот №0.7138 – ул. „Чипровци“, село Николово, Община Русе, придаван към УПИ XV-31 в кв. 8 по плана на село Николово, ЕКАТТЕ 51679, Община Русе, за частна общинска собственост.

 3. Да се продаде терен, общинска собственост, представляващ придаваема част от 8 кв.м. по улична регулация от поземлен имот №0.7138 – ул. „Чипровци“, село Николово, Община Русе, приобщен към УПИ XV-31 в кв. 8 по регулационния план на село Николово, ЕКАТТЕ 51679, Община Русе, на Валентин Стефанов Василев, след заплащане на Община Русе цена в размер на 180,00 лева (сто и осемдесет лева) и дължимите данъци и такси.

 4. Решението подлежи на оспорване чрез Общински съвет – Русе пред Административен съд – Русе в 14-дневен срок от оповестяването му.

**11 Точка**

**К.л. 483 Откриване на процедура за провеждане на публичен търг с явно наддаване за продажба на общински имот в гр. Русе, ул. „Лисец“ №56**

 **Г-н Иво Пазарджиев:** Госпожа Стефанова, заповядайте.

 **Г-жа Златомира Стефанова:** Благодаря. Уважаеми общински съветници, в Общинска администрация е постъпило заявление от Теодора Тодорова за закупуване на поземлен имот с идентификатор описан в контролния лист на ул. „Лисец“ №56, с площ от 337 кв.м., с трайно предназначение на територията: Урбанизирана, с начин на трайно ползване: Ниско застояване (до 10 м), ведно с построената в него сграда с идентификатор описан в контролния лист със застроена площ 31 кв.м., на един етаж, с предназначение: Хангар, депо и гара. Преписката е разгледана от Комисията по общинска собственост, която дава положително становище за продажбата на имота. Пазарната стойност на гореописания общински имот, определена от лицензиран оценител, е в размер на 78 390 лв. Благодаря ви.

 **Г-н Иво Пазарджиев:** Изказване за г-н Иван Петров Иванов, заповядайте.

 **Г-н Иван Петров Иванов:** Уважаеми господин Председател, уважаеми господин Кмете, уважаеми колеги, като старейшини на нашия красив град ние сме призвани да се отнасяме към общинската собственост с грижата на добри стопани. В този ред на мислибих искал да изразя задоволството си за пореден път от доброто взаимодействие с общинска администрация и това, че започнаха да се правят доста по-задълбочени анализи на общинската собственост. Нещо, което ме притеснява, уважаеми колеги, че преобладаващата част, включително и от днескашния ни дневен ред е чисти продажби. Поне на мен не ми е известно част от сумите от продажбата на общинската собственост да влизат в някакъв фонд или да има някакви реинвестиции. И нещото, което най-много ме притеснява, уважаем колеги е, че при това ударно продаване скоро ще отидем към онази руска мисъл „Все продал и пропил“. Благодаря.

 **Г-н Иво Пазарджиев:** Благодаря на г-н Иван Петров Иванов. Не виждам други заявки за изказвания. Режим на гласуване, моля.

**КВОРУМ – 48. С 35 гласа „за”, 2 „против” и 11 „въздържали се” се прие**

**РЕШЕНИЕ № 508**

На основание чл. 21, ал. 2, във връзка с чл. 21, ал. 1, т. 8 от ЗМСМА; чл. 8, ал. 1, чл. 35, ал. 1 и чл. 41, ал. 2 от ЗОС; чл. 26, ал. 1, т. 1 и чл. 30 от Наредба № 1 за общинската собственост на Общински съвет – Русе; Протокол №16/26.04.2021 г. на Комисията по общинска собственост и заявление вх. №№ОИ-10-101/02.12.2020 г., Общинският съвет реши:

Дава съгласие за откриване на процедура за провеждане на публичен търг с явно наддаване за продажба на поземлен имот с идентификатор 63427.5.753 по Кадастралната карта и кадастралните регистри на гр. Русе, с площ от 337 кв.м., с трайно предназначение на територията: Урбанизирана, с начин на трайно ползване: Ниско застояване (до 10 м), ведно с построената в него сграда с идентификатор 63427.5.753.2, със застроена площ 31 кв.м., на един етаж, с предназначение: Хангар, депо, гараж, с адрес: гр. Русе, ул. „Лисец“ № 56, предмет на Акт №9948/25.01.2021 г. за частна общинска собственост, вписан под №69, том 2, н.д. 292, ДВР 648, вх.№634 от 27.01.2021 г. по описа на Службата по вписвания – Русе., с начална тръжна продажна цена **78 390,00** лв. /седемдесет и осем хиляди триста и деветдесет лева/, без дължими данъци и такси.

Дължимите данъци и такси са за сметка на спечелилия търга участник – купувач.

Решението подлежи на оспорване чрез Общински съвет - Русе пред Административен съд – Русе, по реда на АПК, в 14-дневен срок от съобщаването му.

**12 Точка**

**К.л. 496 Откриване на процедура за продажба на общински урегулиран поземлен имот (УПИ) VI-156 в кв. 17 – частна общинска собственост, с адрес: с. Басарбово, ЕКАТТЕ: 02796, Община Русе, ул. „Филип Тотю“, по реда на чл. 35, ал. 3 от ЗОС**

 **Г-н Иво Пазарджиев:** Заповядайте, г-жо Стефанова.

 **Г-жа Златомира Стефанова:** Благодаря, господин Председател. Както знаете общинските имоти се продават по реда на …, всъщност се подобрява План за общинската собственост от началото на годината, което общинския съвет одобрява и всички продажби в този план обикновено се поставят на вашето внимание. Откриването на процедура за продажба на общински урегулиран поземлен имот в с. Басарбово по ул. „Филип Тотю“, в общината имаме постъпило заявление от Димо Иванов Кузев с искане за закупуването на УПИ-то, което е с площ 866 кв.м., отреден за жилищно застрояване. Преписката е разгледана от комисията по общинска собственост, която с протокол дава своето положително съгласие за продажба на имота по реда на чл. 35, ал. 3 от ЗОС. Пазарната стойност на гореописания общински имот е в размер на 19 973 лв. Благодаря.

 **Г-н Иво Пазарджиев:** Благодаря на г-жа Стефанова. Няма заявени изказвания. Режим на гласуване, моля.

**КВОРУМ – 48. С 47 гласа „за”, 0 „против” и 1 „въздържали се” се прие**

**РЕШЕНИЕ № 509**

На основание чл. 21, ал. 2, във връзка с чл. 21, ал. 1, т. 8 от Закона за местното самоуправление и местната администрация, във връзка с чл. 35, ал. 3, чл. 8, ал. 1 и ал. 9, чл. 41, ал. 2 от Закона за общинската собственост, чл. 31, ал. 1 от Наредба №1 за общинската собственост на Общински съвет – Русе, Заявление вх. №ОИ-01-3/09.03.2021 г. и извлечение от Протокол №16/26.04.2021 г. на Комисията по общинска собственост, Общинският съвет реши:

1.Допълва годишната програма за управление и разпореждане с имоти общинска собственост за 2021 г. за продажба на общински поземлен имот – земя, представляващ застроен урегулиран поземлен имот (УПИ) VI-156 в кв.17 по Регулационния и застроителен план на с. Басарбово, ЕКАТТЕ 02796, Община Русе, с площ от 866 кв.м., отреден за жилищно застрояване, с адрес: с. Басарбово, Община Русе, ул. „Филип Тотю“, предмет на АЧОС №5573/19.11.2008 г., вписан под №139, том 51, н.д. 12704, вх.рег.№20245 от 26.11.2008 г. по описа на Службата по вписвания – Русе, с прогнозен приход от продажбата в размер на 19 973,00 лева.

 2. Дава съгласие за откриване на процедура за продажба на общински поземлен имот – земя, представляващ застроен урегулиран поземлен имот (УПИ) VI-156 в кв.17 по Регулационния и застроителен план на с. Басарбово, ЕКАТТЕ 02796, Община Русе, с площ от 866 кв.м., отреден за жилищно застрояване, с адрес: с. Басарбово, Община Русе, ул. „Филип Тотю“, предмет на АЧОС №5573/19.11.2008 г., вписан под №139, том 51, н.д. 12704, вх.рег.№20245 от 26.11.2008 г. по описа на Службата по вписвания – Русе, на Димо Иванов Кузев на цена от 19 973,00 лева, без включени дължими данъци и такси. Последните са за сметка на купувача.

Решението подлежи на оспорване чрез Общински съвет - Русе пред Административен съд – Русе, по реда на АПК, в 14-дневен срок от съобщаването му.

**13 Точка**

**К.л. 497 Откриване на процедура за провеждане на публичен търг с явно наддаване за продажба на незастроен имот – частна общинска собственост, с адрес: с. Червена вода, ЕКАТТЕ: 80460, Община Русе**

 **Г-н Иво Пазарджиев:** Заповядайте, г-жо Стефанова.

 **Г-жа Златомира Стефанова:** Благодаря, господин Председател. Уважаеми общински съветници, в общинска администрация се постъпило заявление от „Велин 681“ ООД, представлявано от управителя Венцислав Стоянов, с искане да закупи незастроен общински имот, УПИ-то е описано в контролния лист в Червена вода от 315 кв.м., който е отреден за жилищно застрояване. Преписката е разгледана от Комисията по общинска собственост, която дава своето положително становище. Кметът на кметство с. Червена вода също изразява положително становище за продажбата. Благодаря.

 **Г-н Иво Пазарджиев:** Благодаря на г-жа Стефанова. Няма заявени изказвания. Режим на гласуване, моля.

**КВОРУМ – 46. С 37 гласа „за”, 0 „против” и 9 „въздържали се” се прие**

**РЕШЕНИЕ № 510**

На основание чл. 21, ал. 2, във връзка с чл. 21, ал. 1, т. 8 от ЗМСМА, във връзка с чл. 35, ал. 1, чл. 8, ал. 1 и ал. 9, чл. 41, ал. 2 от ЗОС, чл. 26, ал. 1, т. 1 и чл. 30 от Наредба №1 за общинската собственост на Общински съвет – Русе, Заявление вх.№ОИ-10-8/27.01.2021 г. и извлечение от Протокол №16/26.04.2021 г. на Комисията по общинска собственост, Общинският съвет реши:

1. Допълва годишната програма за управление и разпореждане с имоти общинска собственост за 2021 г. за продажба на незастроен общински имот, представляващ УПИ XХVII-1454 в кв. 79 по Регулационния и застроителен план на с. Червена вода, ЕКАТТЕ: 80460 Община Русе, одобрен със Заповед №2584/16.07.1991 г. на ОНС – Русе, с площ от 315 кв.м., отреден за жилищно застрояване, предмет на АЧОС №8113/26.09.2016, вписан под №115, том 36, н.д. 7262, ДВР 13624, вх.рег. №13961 от 30.09.2016 г. по описа на Службата по вписвания – Русе и Акт №10059/01.04.2021 г. за поправка на АЧОС №8113/26.09.2016 г., вписан под №129, том 9, н.д. 1853, ДВР 3357, вх.рег. №3378 от 05.04.2021 г. по описа на Службата по вписвания – Русе, с прогнозен приход от продажбата в размер на 3 205,00 лева.

2. Дава съгласие за откриване на процедура за провеждане на публичен търг с явно наддаване за продажба на незастроен общински имот, представляващ УПИ XХVII-1454 в кв. 79 по Регулационния и застроителен план на с. Червена вода, ЕКАТТЕ: 80460 Община Русе, одобрен със Заповед №2584/16.07.1991 г. на ОНС – Русе, с площ от 315 кв.м., отреден за жилищно застрояване, предмет на АЧОС №8113/26.09.2016, вписан под №115, том 36, н.д. 7262, ДВР 13624, вх.рег. №13961 от 30.09.2016 г. по описа на Службата по вписвания – Русе и Акт №10059/01.04.2021 г. за поправка на АЧОС №8113/26.09.2016 г., вписан под №129, том 9, н.д. 1853, ДВР 3357, вх.рег. №3378 от 05.04.2021 г. по описа на Службата по вписвания – Русе, при начална тръжна цена 3 205,00 лв., без дължими данъци и такси. Последните са за сметка на спечелилия търга участник – купувач.

Решението подлежи на оспорване чрез Общински съвет - Русе пред Административен съд – Русе, по реда на АПК, в 14-дневен срок от съобщаването му.

**14 Точка**

**К.л. 500 Откриване на процедура за провеждане на публичен търг с явно наддаване за продажба на недвижим имот – частна общинска собственост, с адрес гр. Русе, ж.к. „Дружба 1“, ул. „Връшка чука“№12**

 **Г-н Иво Пазарджиев:** Госпожа Златомира Стефанова ще докладва.

 **Г-жа Златомира Стефанова:** Благодаря, господин Председател. В Общинска администрация е постъпило от Георги Върбанов, с което изразява желание да закупи незастроен поземлен имот с идентификатор, който е описан в контролния лист с площ от 165 кв.м., трайно предназначение на територията: Урбанизирана, с начин на трайно ползване: Ниско застрояване (до 10 m), на ул. ул. „Връшка чука“ №12, „Дружба 1“. За имота е съставен Акт №7095/11.11.2013 г. за частна общинска собственост. Преписката е разгледана от Комисията по общинска собственост, която дава положително становище за продажбата на имота. Пазарната стойност на гореописания имот е определена в размер на 11 951 лева. Благодаря.

 **Г-н Иво Пазарджиев:** Благодаря на г-жа Стефанова. Няма заявени изказвания, Режим на гласуване, моля.

**КВОРУМ – 49. С 34 гласа „за”, 4 „против” и 11 „въздържали се” се прие**

**РЕШЕНИЕ № 511**

На основание чл. 21, ал. 2, във връзка с чл. 21, ал. 1, т. 8 от ЗМСМА, във връзка с чл. 35, ал. 1, чл. 8, ал. 1 и ал. 9, чл. 41, ал. 2 от ЗОС, чл. 26, ал. 1, т. 1 и чл. 30 от Наредба №1 за общинската собственост на Общински съвет – Русе, Заявление вх.№ОИ-10-105/22.12.2020 г. и извлечение от Протокол №16/26.04.2021 г. на Комисията по общинска собственост, Общинският съвет реши:

1. Допълва годишната програма за управление и разпореждане с имоти общинска собственост за 2021 г. за продажба на поземлен имот с идентификатор 63427.4.129 по Кадастралната карта и кадастралните регистри (КККР) на гр. Русе, с площ от 165 кв.м., трайно предназначение на територията: Урбанизирана, с начин на трайно ползване: Ниско застрояване (до 10 m), с административен адрес: гр. Русе, ж.к. „Дружба 1“, ул. „Връшка чука“ №12, предмет на АЧОС №7095/11.11.2013 г., вписан под №163, том 41, ДВР 15897, н.д. 8140, вх.рег. №16201 от 15.11.2013 г. по описа на Службата по вписвания – Русе, с прогнозен приход от продажбата в размер на 11 951,00 лева.

2. Дава съгласие за откриване на процедура за провеждане на публичен търг с явно наддаване за продажба на поземлен имот с идентификатор 63427.4.129 по Кадастралната карта и кадастралните регистри (КККР) на гр. Русе, с площ от 165 кв.м., трайно предназначение на територията: Урбанизирана, с начин на трайно ползване: Ниско застрояване (до 10 m), с административен адрес: гр. Русе, ж.к. „Дружба 1“, ул. „Връшка чука“ №12, предмет на АЧОС №7095/11.11.2013 г., вписан под №163, том 41, ДВР 15897, н.д. 8140, вх.рег. №16201 от 15.11.2013 г. по описа на Службата по вписвания – Русе, при начална тръжна цена 11 951,00 лв., без дължими данъци и такси.

Дължимите данъци и такси да се определят след провеждане на тръжната процедура и са за сметка на спечелилия участник – купувач.

Решението подлежи на оспорване чрез Общински съвет - Русе пред Административен съд – Русе, по реда на АПК, в 14-дневен срок от съобщаването му.

**15 Точка**

**К.л. 501 Прекратяване на съсобственост чрез продажба частта на Община Русе, представляваща 194,55/509 ид. части от поземлен имот с идентификатор 63427.2.2986 по Кадастралната карта и кадастралните регистри на гр. Русе, с адрес гр. Русе, ул. „Тодор Каблешков“№7**

 **Г-н Иво Пазарджиев:** Заповядайте, г-жо Стефанова.

 **Г-жа Златомира Стефанова:** Благодаря, господин Председател. В общинска администрация е постъпило Заявление от г-жа Ана Ангелова, с искане да прекрати съсобствеността си с Община Русе, чрез изкупуване дела на общината, представляваща 194,55/509 ид. Части. В Кадастралната карта това е адрес Русе, ул. „Тодор Каблешков“ №7. В общинската част, представляваща 194,55/509 ид.ч. от поземления имот изразено в проценти този дял е 38,22%. Преписката е разгледана от Комисията по общинска собственост, която дава положително становище. Пазарната стойност на частта на общината, определена от лицензиран оценител, е в размер на 50 398 лева. Благодаря ви.

 **Г-н Иво Пазарджиев**: Благодаря на г-жа Стефанова**.** Няма заявени изказвания. Режим на гласуване, моля.

**КВОРУМ – 47. С 46 гласа „за”, 1 „против” и 0 „въздържали се” се прие**

**РЕШЕНИЕ № 512**

На основание чл. 21, ал. 2, във връзка с чл. 21, ал. 1, т. 8 от ЗМСМА, във връзка с чл. 36, ал. 1, т. 2, чл. 41, ал. 2 от ЗОС, чл. 34, ал. 1, т.2 и чл. 34, ал. 3 от Наредба №1 за общинската собственост на Общински съвет – Русе, Заявление вх. №94А-5517-1 от 28.01.2021 г. и извлечение от Протокол №16/26.04.2021 г. на Комисията по общинска собственост, Общинският съвет реши:

Дава съгласие за прекратяване на съсобствеността между Община Русе и Ана Георгиева Ангелова, чрез изкупуване дела на Община Русе, представляващ 194,55/509 ид.ч. от поземлен имот с идентификатор 63427.2.2986 по КККР на гр. Русе, целият с площ от 509 кв.м., трайно предназначение на територията: Урбанизирана, с начин на трайно ползване: Ниско застрояване (до 10 m), с адрес гр. Русе, ул. „Тодор Каблешков“ №7, предмет на АЧОС №8687/28.08.2018 г., вписан под №112, том 27, н.д. 5599, ДВР 11130, вх.рег. №11412 от 30.08.2018 г. по описа на Службата по вписвания – Русе, от Ана Георгиева Ангелова срещу заплащане на цена в размер на 50 398,00 лв., без включени дължими данъци и такси, които се дължат от Ана Георгиева Ангелова.

Решението подлежи на оспорване чрез Общински съвет - Русе пред Административен съд – Русе, по реда на АПК, в 14-дневен срок от съобщаването му.

**16 Точка**

**К.л. 502 Откриване на процедура за провеждане на публичен търг с явно наддаване за продажба на недвижим имот – частна общинска собственост, намиращ се в гр. Русе, Община Русе**

 **Г-н Иво Пазарджиев:** Госпожа Златомира Стефанова, заповядайте.

 **Г-жа Златомира Стефанова:** Благодаря, господин Председател. В общинската администрация е постъпило заявление до кмета на общината от фирма „ИНТЕРТРЕЙД“ АД, за закупуване на общински поземлен имот с площ 8 114 кв.м., намиращ се в Русе, кв. „Източна промишлена зона“, с трайно предназначение на територията: Урбанизирана с начин на трайно ползване: За друг вид производствен, складов обект. Преписката е разгледана от Комисията по общинска собственост, която с Протокол №16/26.04.2021 г. дава положително становище. Пазарната стойност на гореописания общински имот, определена от лицензиран оценител, е в размер на 513 620 лева. Благодаря.

 **Г-н Иво Пазарджиев:** Благодаря на г-жа Стефанова. Няма заявени изказвания. Режим на гласуване, моля.

**КВОРУМ – 40. С 27 гласа „за”, 2 „против” и 11 „въздържали се” се прие**

**РЕШЕНИЕ № 513**

На основание чл. 21, ал. 2, във връзка с чл. 21, ал. 1, т. 8 от Закона за местното самоуправление и местната администрация, във връзка с чл. 8, ал. 1, чл. 35, ал. 1 и чл. 41, ал. 2 от Закона за общинската собственост, във връзка с чл. 30 от Наредба №1 на Общински съвет - Русе за общинската собственост, Общинският съвет реши:

 1. Дава съгласие за продажба чрез публичен търг с явно наддаване на поземлен имот с идентификатор 63427.8.1337 по КККР на гр. Русе, Община Русе с площ 8 114 кв.м., намиращ се в гр. Русе, кв. „Източна промишлена зона“, с трайно предназначение на територията: Урбанизирана, начин на трайно ползване: За друг вид производствен, складов обект, при граници и съседни имоти: 63427.8.1338, 63427.8.1339, 63427.8.529, 63427.8.532, 63427.8.1143, 63427.8.1142, 63427.8.353, 63427.8.1065, 63427.8.1051, 63427.8.1066, 63427.8.537, 63427.8.1340. За имота е съставен Акт за частна общинска собственост АОС №8094/08.08.2016 г., вписан под №66, том 30, дв. вх. 11263, вх. №11512 от 11.08.2016 г. по описа на Службата по вписвания - Русе, с начална тръжна продажна цена в размер на 513 620,00 лева (петстотин и тринадесет хиляди шестстотин и двадесет лева), без дължими данъци и такси.

 Дължимите данъци и такси се определят след провеждане на търга и са за сметка на спечелилия участник - купувач.

 Решението подлежи на оспорване чрез Общински съвет - Русе пред Административен съд - Русе, по реда на АПК, в 14-дневен срок от съобщаването му.

**17 Точка**

**К.л. 503 Откриване на процедура за провеждане на публичен търг с явно наддаване за продажба на недвижим имот – частна общинска собственост, намиращ се в с. Семерджиево, Община Русе**

 **Г-жа Златомира Стефанова:** Благодаря, господин Председател. Уважаеми общински съветници, имаме постъпило заявление от г-жа Ани Христова за закупуване на незастроен поземлен имот вс. Семерджиево, с площ 775 кв.м. на ул. „Ал. Стамболийски“ №3, Урбанизирана територия, с начин на трайно ползване: Ниско застрояване. Преписката е разгледана от Комисията по общинска собственост, която дава положително становище. Пазарната стойност на гореописания общински имот, определена от лицензиран оценител, е в размер на 4 563 лева, като имаме и положително становище от г-жа Мюжгян Халилова за продажбата. Благодаря.

 **Г-н Иво Пазарджиев:** Благодаря на г-жа Стефанова. Няма заявени изказвания. Режим на гласуване, моля.

**КВОРУМ – 45. С 31 гласа „за”, 2 „против” и 12 „въздържали се” се прие**

**РЕШЕНИЕ № 514**

На основание чл. 21, ал. 2, във връзка с чл. 21, ал. 1, т. 8 от Закона за местното самоуправление и местната администрация, във връзка с чл. 8, ал. 1 и ал. 9, чл. 35, ал. 1 и чл. 41, ал. 2 от Закона за общинската собственост, във връзка с чл. 30 от Наредба №1 на Общински съвет - Русе за общинската собственост, Общинският съвет реши:

 1. Допълва „Годишната програма за управление и разпореждане с имотите - общинска собственост за 2021 г.“ с продажбата на незастроен поземлен имот №502.428 по кадастралния план на с. Семерджиево, Община Русе с площ 775 кв.м., представляващ по регулационен план УПИ Х – 428 в квартал 37, с адрес с. Семерджиево, Община Русе, ул. „Ал. Стамболийски“ №3, с трайно предназначение: Урбанизирана територия, с начин на трайно ползване: Ниско застрояване (до 10 м.), при граници и съседни имоти: 502.429, 502.431, 502.432, 502.425, 502.426. 502.427, 502.626. За имота е съставен Акт за частна общинска собственост №9967/ 12.02.2021 г., вписан под №121, том 4, дв. вх. 1514, н. д. 768, , вх. рег. №1529 от 19.02.2021 г. по описа на Службата по вписвания - Русе, с прогнозен приход от продажбата в размер 4 563,00 лева (четири хиляди петстотин шестдесет и три лева), без данъци и такси.

 2. Дава съгласие за продажба чрез публичен търг с явно наддаване на незастроен поземлен имот №502.428 по кадастралния план на с. Семерджиево, Община Русе с площ 775 кв.м., представляващ по регулационен план УПИ Х – 428 в квартал 37, с адрес с. Семерджиево, Община Русе, ул. „Ал. Стамболийски“ №3, с трайно предназначение: Урбанизирана територия, с начин на трайно ползване: Ниско застрояване (до 10 м.), при граници и съседни имоти: 502.429, 502.431, 502.432, 502.425, 502.426. 502.427, 502.626. За имота е съставен Акт за частна общинска собственост №9967/ 12.02.2021 г., вписан под №121, том 4, дв. вх. 1514, н. д. 768, , вх. рег. №1529 от 19.02.2021 г. по описа на Службата по вписвания - Русе, с начална тръжна продажна цена в размер на 4 563,00 лева (четири хиляди петстотин шестдесет и три лева), без дължими данъци и такси.

 Дължимите данъци и такси се определят след провеждане на търга и са за сметка на спечелилия участник - купувач.

 Решението подлежи на оспорване чрез Общински съвет - Русе пред Административен съд - Русе, по реда на АПК, в 14-дневен срок от съобщаването му.

**18 Точка**

**К.л. 485 Отдаване под наем на обособени части от имоти - публична общинска собственост, предоставени за управление на учебни заведения на територията на Община Русе**

 **Г-н Иво Пазарджиев:** Госпожа Стефанова, заповядайте.

 **Г-жа Златомира Стефанова:** Благодаря, господин Председател. Обособени части от имоти публична общинска собственост, предоставени за управление на учебни заведения могат да се отдават чрез публичен търг след решение на общинския съвет. Това е стандартна процедура, обектите са описани подробно, представени са докладни от директорите, протокол от комисията по чл. 11, ал. 3 и ал.4 от Наредба 1 с положително становище. Поддържаме предложението.

 **Г-н Иво Пазарджиев:** Няма заявени изказвания. Режим на гласуване, моля.

**КВОРУМ – 47. С 46 гласа „за”, 0 „против” и 1 „въздържали се” се прие**

**РЕШЕНИЕ № 515**

На основание чл. 21, ал. 1, т. 8, във връзка с чл. 21, ал. 2 от Закона за местното самоуправление и местната администрация (ЗМСМА), във връзка с чл. 14, ал. 2 и 7 от Закона за общинската собственост (ЗОС), чл. 11, ал. 3 от Наредба №1 за общинската собственост на Общински съвет - Русе, чл. 1, т. 1, чл. 2, ал. 1, т. 3 и т. 30.1, ал. 5 на същия член, чл. 3, чл. 4 и чл. 5 от Наредба №2 на Общински съвет - Русе, за началните цени за отдаване под наем на общински обекти със стопанско и административно предназначение, Общински съвет – Русе реши:

1. Дава съгласие да бъде проведен публичен търг с явно наддаване, за отдаване под наем за срок от пет години, като ученически бюфет, на помещение, с площ от 92,30 кв.м., разположено в сутерена на триетажна и четириетажна част от монолитна сграда, с идентификатор по КККР на гр. Русе 63427.4.361.1, със застроена площ на цялата сграда – 1 835,00 кв. м, с предназначение – сграда за образование, разположена в поземлен имот с идентификатор по КККР на гр. Русе 63427.4.361, с административен адрес: гр. Русе, ул. „Гео Милев“ №1, описана в Акт за публична общинска собственост (АПОС) №7082/16.10.2013 г., предоставена за управление на СУ „Васил Левски“ – гр. Русе, с начална тръжна месечна наемна цена – 340,00 лв. (Триста и четиридесет лева) без включен ДДС.

 2. Дава съгласие да бъде проведен публичен търг с явно наддаване, за отдаване под наем за срок от пет години, на част с площ от 1,00 кв. м., за поставяне на преместваем обект - автомат за топли напитки, в учителската стая на ОУ „Ангел Кънчев“, разположена на втори етаж в двуетажна монолитна сграда с идентификатор по КККР на гр. Русе 63427.2.3019.1, със застроена площ на цялата сграда – 671,00 кв. м., с предназначение – сграда за образование, разположена в поземлен имот с идентификатор по КККР на гр. Русе 63427.2.3019, с административен адрес: гр. Русе, ул. „Българска морава“ №4, описана в Акт за публична общинска собственост (АПОС) №7123/12.12.2013 г., предоставена за управление на ОУ „Ангел Кънчев“– гр. Русе, с начална тръжна месечна наемна цена – 88,00 лв. (Осемдесет и осем лева) без включен ДДС.

3. Дава съгласие да бъде проведен публичен търг с явно наддаване, за отдаване под наем за срок от пет години, на помещение, като ученически бюфет, с площ от 18,40 кв. м., разположено в едноетажна монолитна сграда, с идентификатор по КККР на гр. Русе 63427.2.3019.3, със застроена площ на цялата сграда – 483,00 кв. м., с предназначение – сграда за образование, разположена в поземлен имот с идентификатор по КККР на гр. Русе 63427.2.3019, с административен адрес: гр. Русе, ул. „Българска морава“ №4, описана в Акт за публична общинска собственост (АПОС) №7123/12.12.2013 г., предоставена за управление на ОУ „Ангел Кънчев“ – гр. Русе, с начална тръжна месечна наемна цена – 68,00 лв. (Шестдесет и осем лева) без включен ДДС.

**19 Точка**

**К.л. 486 Отдаване под наем на имот - частна общинска собственост, за клуб на Сдружение „Блок 14“**

 **Г-н Иво Пазарджиев:** Госпожа Златомира Стефанова, заповядайте.

 **Г-жа Златомира Стефанова:** Благодаря, господин Председател. Контролен лист 486 касае отдаване под наем на имот частна общинска собственост, за нуждите на Сдружение „Блок 14“. Съгласно чл. 14, ал. 6 от Законът за общинската собственост отдаването под наем на имоти частна общинска собственост за нуждите на юридически лица с нестопанска цел,. Осъществяващи дейност в обществена полза може да се извърши без търг или конкурс след решение на общинския съвет. Към настоящият момент имотът е свободен, има нужда от ремонт, който следва да се извърши от наемателя за негова сметка. Предлагаме предвид интересната дейност на Сдружение „Блок 14“, която ви е подробно описана в контролния лист да бъде отдаден за срок от 10 години. Благодаря.

 **Г-н Иво Пазарджиев:** Благодаря на г-жа Стефанова. Първо заявено изказване на д-р Теодора Константинова.

 **Д-р Теодора Константинова**: Благодаря, господин Председател. Господин Кмет, уважаеми колеги, групата и хората подкрепящи Обединение Демократична България са доказвали във времето, както и сега, че подкрепяме културата, изкуството и духовността в нашия град. Поздравяваме дейността на това сдружение и ще подкрепим отдаването под наем на тази сграда с официално предложение, с което излизаме от името на нашата група да се отдаде за 5 години. Подчертава се, че се изискват изключително големи инвестиции за ремонта, но във времето Общинският съвет на град Русе е доказал, че тогава, когато сдружения или персонално наети от различни други фирми общинска собственост помещения, когато ас добри стопани и дейността, която извършват е устойчива в името на обществото, на културата, на образованието винаги сме били с лице обърнати към тях и винаги сме удължавали срока на наемни отношения. Така, че това сдружение може да бъде спокойно, съвсем разумно би било да се отдаде за 5 години, така ще стимулираме и тяхната дейност и желанието им да поддържат имота достатъчно добре, не се съмняваме в това. Но смятам, че е достатъчно за 5 години. И една молба, ако има представител на сдружението, много моля, ако колегите се съгласят нека да чуем преди колко години е създадено, каква дейност е извършена, независимо от някои информации, които са ни дадени в материалите. Благодаря много. …

 **Г-н Иво Пазарджиев:** Благодаря на д-р Константинова. Първа реплика Орлин Дяков, заповядайте.

 **Г-н Орлин Дяков /реплика/:** Господин Кмет, господин Председател, уважаеми колеги, всъщност предложението за 5 години, за отдаване на имота за 5 години беше решено и прието на водещата комисия по култура. Не знам защо тук това не се съобщи, че има такова предложение, че има такова решение на водещата комисия и общинска администрация не каза приема ли го, не го л приема. За да не изпадаме в абсолютно излишният дебат, който върви в момента. Благодаря ви.

 **Г-н Иво Пазарджиев:** Благодаря на г-н Дяков. Процедура за г-н Иван Иванов, заповядайте.

 **Г-н Иван Костадинов Иванов:** Уважаеми господин Председателю, уважаеми господин Кмете, уважаеми колеги общински съветници, искам да формализирам изказаното предложение от д-р Константинова като формулирам предложение за изслушване на представител на „Блок 14“, ако са в залата. Така, че формалното ми предложение, тъй като тоя спор около годините започна по комисии, води се и на председателски съвет и ще ни бъде полезно да знаем за какво, за каква организация става дума. Благодаря.

**Г-н Иво Пазарджиев:** Представителят на сдружението дават ми знак, че е г-жа Евгения Явашева. Подлагам на гласуване предложението за изслушване на гражданин в лицето на г-жа Явашева. Може би да и дадем думата преди останалите изказвания, за да не се преповторят въпросите или ако има въпроси към нея, всъщност може би е добре тя да бъде след изказванията. (коментар от зала не се чува) Добре. Да, гласуваме го, само че въпросът е кога да говори. Гласуваме предложението за изслушване на г-жа Евгения Явашева.

**КВОРУМ – 46. С 46 гласа „за”, 0 „против” и 0 „въздържали се” се прие предложението.**

 **Г-н Иво Пазарджиев:** Госпожо Явашева, заповядайте за изказване в рамките на 3 минути.

 **Г-жа Евгения Явашева:** Благодаря Ви, господин Председател. Господин Кмет, господа общински съветници, първо благодаря, че съм тук и изобщо се стига до там да го има този дебат. Общината винаги е подкрепяла културата и ние хората на изкуството изключително много ценим това. Да, наистина къщата има нужда от ремонт и не говоря само за козметичен ремонт. Ние ще инвестираме по груби сметки и това е наистина много груба сметка минимум 20 000 лв., което не включва система за отопление, тъй като и за това трябва да се помисли. Това, дейността, д-р Константинова, здравейте, сдружението ни съществува от 4 години, в него членуват артисти абсолютно всички сфери на изкуството на нашия град. Има артисти от Държавна опера – Русе, от Кукленият театър, от Драматичен театър „Сава Огнянов“, колеги журналисти, които отразяват културата в града ни. Това, с което ние искаме да се занимаваме е да правим по-добра културна среда в града ни. Да, Русе е град огромни културни традиции, но нямаме малко алтернативно място, което младите творци, в което свободния артист да припознава място да покаже своята работа. Място, където да може да репетира, това е изключително важно за нас. Не всеки е на щат и не всеки има възможност реално да твори. В тази пандемия изключително много творци се прибраха от чужбина, прибраха се от София и в момента града ни се оформя като един много малък прекрасен културен оазис, в който ако имат тези хора място, ако припознаят … искаме да бъдем връзка, да бъдем партньори и да може един артист да може да намери друг артист, с който да осъществи своята идея. Това, с което ние се занимаваме, реализираме събития в сферата на културата и изкуството. Правили сме спектакли, концерти, изложби. Една голяма част от нашата дейност е работилница за театър Мармалад, в която ежегодно се обучават деца и възрастни в актьорско майсторство, пеене, рисуване. Този център също, който искаме да направим център за култура и изкуство ще бъде също и такова място, място за обучение на децата на Русе в изкуства. Аз мисля, че каузата е много достойна, това, което … Всъщност рискът е изцяло за мен, защото аз ще вложа изключително много лични средства, цялото ми свободно време, цялата ми енергия в нещо, което е с идеална цел. То ще бъде само и единствено за развитие на културната среда в този град. Затова ви моля за наша сигурност да ни отпуснете тези 10 години, много хора от тук, които виждам са работили с мен, познават ме. От толкова години се опитвам да го направя този център, даже съм инвестирала в обучението си, в момента завършвам сценичен мениджмънт. Като идеята ми наистина е била, ако имам такова малко място да мога да го ръководя добре, да мога да го развивам. Благодаря ви, вярвам, че ще припознаете в нас едни надъхани войни на словото, войни на четката. Наистина всички, които сме в това сдружение не живеем с идеята да работим само помежду си, това трябва да стане една отворена система. И живот и здраве вие със семействата си, с децата си да идвате при нас за събития. Благодаря ви, че ме изслушахте.

 **Г-н Иво Пазарджиев:** Благодаря на г-жа Явашева. Моля да си направите заявките за изказвания наново. Професор Белоев, заповядайте първи, след него Росица Георгиева, Косьо Станев, Елка Симеонова.

 **Проф. Христо Белоев:** Господин Кмет, господин Председател, уважаеми колеги, от името на нашата група правя изказване, ние ще подкрепим предложението, което се прави за 10 години и още по-убедено след това, което г-жа Явашева каза. Необходимо е да има един срок, в който да може тези, които ползват имота, който им се отдава да имат сигурност, да могат да го ремонтират, да разгърнат своята дейност, да направят планове за своето развитие, за бъдещето. Иначе на всеки 5 години ще трябва да преминават през едно изпитание, естествено, да, вероятно ще бъде гласувано, но все пак е процедура, все пак е изпитание. Убедено ние предлагаме да подкрепите 10-годишния срок и нашата група още веднъж повтарям ще гласува за това.

 **Г-н Иво Пазарджиев:** Благодаря на проф. Белоев. Следващо заявено изказване на Росица Георгиева, заповядайте.

 **Г-жа Росица Георгиева:** Благодаря, г-жо Явашева, колеги общински съветници, господин Кмет, господин Председател, водещата комисия по култура няма нищо против войните на четката и словото, в никакъв случай. Но, това е емблематичен имот за град Русе и неговото стопанисване и управление също има значение за водещата комисия по култура. Ние приветстваме това, което вие ще направите с идеална цел в това културата в този град да бъде развивана. Но смятам, че 5-годишния период не е основание за притеснение и няма защо да буди страх нито във Вас, защото и след нас се надявам, че общинските съветници ще милеят за образованието и културата в този град и ще бъде продължен този срок. Пет годишният срок дава възможност хората на словото и на културата също като всички нас да не … в строя, да се доказваме, да се развиваме и да получавате нашата подкрепа и нашите адмирации смятам, че в това няма нищо притеснително. Аз и в качеството си на ръководител на териториална структура към МОН направихме ремонт благодарение на министерството за 65 000 лв. на етажа на Проектантска, на „Църковна независимост“18, имот, който ползваме безвъзмездно затова, защото там, където работим, а вие, където ще творите трябва и средата да отговоря на изискванията. Не смятам, че петте години ще бъдат притеснителни. Подкрепям това, което правите, стоим до вас, не зад вас, но смятам, че това е период, който да покаже и на едната, и на другата страна, че подадената ръка за партньорство си заслужава и да потвърдим това, че ни даваме възможност да се развивате и да правите това в името на гражданите на Русе, като нямате основание да се притеснявате. Благодаря.

 **Г-н Иво Пазарджиев:** Благодаря на г-жа Георгиева. Следващо заявено изказване от г-н Косьо Станев, заповядайте.

 **Г-н Косьо Станев:** Уважаеми господин Председател, уважаеми господин Кмете, уважаеми колеги, на комисията по култура аз гласувах за 5-годишен срок, тъй като не познавах основно базата, в която предлагат да се развива тази дейност. Запознат съм с дейността на това сдружение и приветствам неговото желание да се развива. След това с г-н Иванов, представител тук на общинска администрация, Наемни отношения ли беше имоти видяхме този имот. Мисля, че Евгения Явашева беше подготвила и снимки, ако може да ни покаже, този имот наистина се нуждае от доста сериозен ремонт, за да може да стане уютно, за да стане истинско. Аз поддържам сега искането така, както е за 10 години. Разбирайки от мениджмънт в изкуството този 10-годишен период е необходим, за да може да се създаде една постепенност. Докато направят ремонтът, влязат вътре, развият дейност, продължат, кандидатстват за проекти, осъществяват тия проекти петте години хвръкнаха. Трябва още време, трябва им стабилност. Не знам това съображение за 5 години, разбирам сигурност, щото те могат и да окепазят имота. Но, то винаги може да бъде прекратено, ако се види, че не върви работата. Мисля, че не е необходимо да издребняваме. Нека да дадем на тези хора повече време за повече въздух да могат да развият програмите, които искат, тези програми изискват време. Благодаря.

 **Г-н Иво Пазарджиев:** Благодаря на г-н Станев. Следващо заявено изказване на Елка Симеонова.

 **Г-жа Елка Симеонова:** Уважаеми господин Председател, господин Кмет, колеги общински съветници, аз с цялото си уважение и подкрепа към изкуството се присъединявам към казаното от д-р Константинова и г-жа Георгиева. Наистина водещата комисия взе това решение, съображенията вече се казаха. Инициативата е великолепна, прекрасна. Това е една частна инициатива и дясно мислещите хора я подкрепят, но това е една частна инициатива, която ще се развива на общински наем от 168 лв., а доколкото ми е известно децата плащат такси от около 50 лева, за да получават тези възможности, за които говори г-жа Явашева. Тоест говорим и подкрепяме частна инициатива, която обаче от гледна точка на общински съветници мислим за културата, но мислим и за опазване и за добро похарчване на общинската собственост. Така, че моето предложение, пак казвам подкрепяме 5-годишния срок, поради тези съображения, които вече се изказаха и наема, за който общинска администрация каза, че е обвързан с нормативни документи и не може да бъде по-висок поне да бъде обвързан с инфлацията, става въпрос за голям имот 250 квадрата, 168 лв. общински наем. Благодаря.

 **Г-н Иво Пазарджиев:** Благодаря на г-жа Елка Симеонова. Госпожа Деница Иванова за изказване, заповядайте.

 **Г-жа Деница Иванова:** Уважаеми господин Председател, уважаеми господин Кмет, уважаеми колеги общински съветници, за моя огромна радост аз живея точно в този район и всеки ден минавам покрай тази къща. До по-миналата година тя се стопанисваше от една от известните русенски строителни фирми и беше в добро състояние. Да, отпред, когато минавате покрай тротоара изглежда добре, завийте отзад, където на задния вход има палети, има клошари, има бездомни животни. Мазите, които са долу ниско по бордюрите са без прозорци. Със сигурност ще има ремонт и нужда от ремонт, но нека да не навлизаме в частта с ремонтната част, наистина имота има нужда от поддръжка и сериозна дейност. Госпожа Георгиева говори, че средата трябва да се развива. Да, със сигурност трябва да се развива и за мен един 10-годишен план е сериозно нещо и аз ще го подкрепя. Защо? Защото този въпросен имот на „Борисова“ до него е голямата изложбена зала, в непосредствена близост е филиала на музикалното училище, където са художниците, ако се не лъжа и танцьорите. Мисля си, че можем да възпитаме, създавайки този център едно ново поколение и създавайки наистина център, голяма изложбена зала, музикално училище и това сдружение „Блок 14“. Аз категорично подкрепям 10-годишното развитие, защото когато сложим дългосрочни цели, имаме ясна визия как искаме да създадем, бъдещо поколение с отношение към културата, към театъра мисля си, че това е достатъчно като аргумент. Благодаря.

 **Г-н Иво Пазарджиев:** Благодаря на г-жа Иванова. Следващо заявено изказване Елисавета Досева.

 **Г-жа Елисавета Досева:** Благодаря. Уважаеми господин Председател, господин Кмете, колеги, адмирирам всяка една идея, която е за работа с деца било по интереси, било по спорт или каквото и да е. Съпричастна съм с искането за 10 години в същия момент мисля, че има резон и в това, което колегите казват за 5 години. И моето питане към администрацията е следното и смятам, че това ще реши въпроса дали да приемем така, както е постъпило, дали да приема за 5 години и питането ми е има ли вариант, в който общината сключвайки договор, в този договор да фигурира клауза, ако съответно не отговаря нещо на изискванията да бъде прекратен този договор? И ако това може да се случи то може да стане на третата година, пета, десета, така че ако може на това да се отговори. Аз ще гласувам за началното предложение. Благодаря.

 **Г-жа Деница Иванова:** Благодаря, г-жо Досева. Реплика за Орлин Дяков.

 **Г-н Орлин Дяков /реплика/:** Значи, уважаеми колеги, стана ясно, стана ясно, че казуса е дали обекта да бъде отдаден за 5 или за 10 години. Надявам се, че стана ясно, че всички сме за развитието на „Блок 14“ с по-голяма дейност, с повече участници в проектите им/ Верно, г-жо Досева, ама кои, какво да бъде нарушено, за да бъде прекъснат договора? Кое да не бъде направено, за да бъде прекъснат договора? Значи, за мене в областта на културата всички тези … как да кажа санкции са малко разтегливи, не можем да кажем при условие, че те си вършат работата така е възможно да спрем договора. Затова, колеги, аз имам процедурно предложение, ползвам случая да прекратим дебатите и да гласуваме. Явно, че казусът е дали е 5 или 10 години. Благодаря за вниманието.

 **Г-жа Деница Иванова:** Благодаря, г-н Дяков. Кметът на Община Русе. (коментар от зала не се чува) Добре, първо гласуваме процедурата предложена от г-н Орлин Дяков за прекратяване на изказванията по точката.

**КВОРУМ – 43. С 26 гласа „за”, 4 „против” и 13 „въздържали се” се прие процедурното предложение.**

 **Г-жа Деница Иванова:** Кметът на Община Русе имаше заявено изказване, заповядайте.

 **Г-н Пенчо Милков:** Уважаеми господин Председател, уважаеми колеги, уважаема г-жо Явашева, искам да ви кажа няколко думи по тази точка. Мисля, че дебатът днес по точка 18 се наблюдава с интерес от много хора, които … той е показателен този дебат и изобщо не е спор дали е 5 или 10 години, става дума за доверие, а не за срок. За доверие от хората на града на свободния дух към свободните актьори и мечтатели. Дори на комисията да сте решили за 5, защото разумно трябва да съхраняваме общинската собственост, не можах да разбера кое точно не стана ясно след изказването на гражданина тука от трибуната. За мене въпросът е за доверие. В работата си за година и половина толкова трудно срещам хора дори да ги търся в различните направления, които да дойдат да кажат от сърце ще дам нещо от себе си, имам такива и такива идеи, ще допринеса на обществото с това, ей така. Че чак не мога да разбера в случая защо е този дебат. Какво точно ще направи на сградата? Вие влизахте ли в сградата? От 4 години тази сграда не е отдадена под наем, преди това беше на търговска фирма отдадена под наем. Ние говорим за сдружение. Тук да поясня сдружението не може да формира печалба, всички приходи от такси, услуги, представяния са длъжни да влязат в дейността, която извършват. Всяка година сдруженията с нестопанска цел и обществено полезна дейност до края на май качват публичен отчет за парите и за свършеното, за всеки един, който иска да го види, нека да го кажем това. По отношение наемната цена, защото ирония тука съветник говореше, че са 168 лв., ами те щяха да са 105 и това покачване на наемните цени, за което вие говорите ги направи 168, толкова много говорихме за тия ужасни наемни цени, понеже 105 щеше да бъде и щеше да е така от 10 години непипано, стана 168. Аз съм сигурен във всичко, което съм видял и моето усещане е, че това, което ще се развие там … ние присъстваме в момента на раждането …, много добре ви каза Косьо Станев това са процеси, които не са …, н е магазин да отвориш и утре да видим огромен търговски успех, ние присъстваме на раждането на нещо, на което съм убеден, че след време ще го сочим и ще се гордеем. Сградата е прекрасна, но е сива, мръсна, не развивана тази част от града ни. На това кръстовище да стане център за събиране на свободни актьори от страната, от чужбина. Имало е в София такова място, затворено е. Защо да не се случи. По отношение на обясненията ви, ако не се развива дейност, ако не се … това, което вие в момента преценявате дали да го дадем без търг и конкурс за тази дейност, ако не се развива дейност, ако сградата не се стопанисва прекратяването е много по-лесно от това трудно отдаване, само с моя заповед, точно за 10 секунди се прекратява договора. Така, че искам да успокоя всички това е пазенето на общинската собственост, да се контролира как тя се използва. Молбата ми е наистина да ги подкрепим единодушно. Да приемем, че спора за 5 години е бил спор на съветници, които са постъпили разумно разсъждавайки за съхранението на общинската собственост. Но след поясненията, след представянето, след начина на представянето, моля ви не е въпроса дали ще се приеме точката, а в града на свободния дух да дадем на свободните артисти свободно място свободно да се развиват. Благодаря ви.

 **Г-н Иво Пазарджиев:** Благодаря на г-н Кмета. Изказване от Станимир Станчев, няма изказване от тяхната група, така че правилника ни позволява. (коментар от зала не се чува) А, реплика ли? Господин Станчев, за реплика ли сте или за изказване? (коментар от зала не се чува) Добре, втората реплика е за г-жа Георгиева тогава после.

 **Г-н Станимир Станчев /реплика/:** Репликата ми е относно това, че да запитам Вас, уважаеми господин Председател, по каква процедура кмета преди малко се изказа?

 **Г-н Иво Пазарджиев**: Имаше заявено изказване.

 **Г-н Станимир Станчев:** Това ми беше въпроса, исках да разберем, няма проблем.

 **Г-н Иво Пазарджиев:** Преди прекратяване на дебатите имаше заявено изказване. В моментът съгласно промените в нашия правилник могат да направят изказване от Вашата група, г-н Станчев, ДПС и Атака, тъй като от тях не са правени изказвания по точката.

 **Г-н Станимир Станчев:** Ако няма други колеги да ползвам от група изказване.

 **Г-н Иво Пазарджиев:** Няма проблем.

 **Г-н Станимир Станчев:** Добре, благодаря. Уважаеми господин Председател, уважаеми господин Кмет, колеги съветници, аз съм изключително възмутен от това, че в момента се опитваме, по някакъв начин се опитват някои колеги да ни противопоставят едни колеги колко много обичат изкуството и други колеги колко много не го обичат. Моля ви, уважаеми колеги, да престанем с тези инсинуации, това категорично не е така. Защото познавам хората, които застъпиха и двете тези и знам, че са не по-малко отговорни от другите. Мисля, че гражданите, които са гласували доверие към тях са го доказали и те са оправдали тяхното доверие. Така че тука въпросът е съвсем резонен и прагматичен и тука става въпрос за управленско решение. За управленско решение на собствеността и това е принципна позиция за управленско решение на собствеността. И ползвам сега моментът да кажа, че през следващата седмица и по-следващата ще вдигнем този дебат на какви принципи, по каква методология и по какъв начин се управлява тази собственост като цяло. Нищо лично, въпросът е, че трябва да има една стратегия и ние сме готови да предложим дадена от нашата група концепция, естествено тя ще претърпи и развитие. Нека, призовавам да се включат и други колеги, щото не можем така един път да гласуваме по един начин, друг път да гласуваме по друг начин. Разбирам, че сме отдавали и за 10 години, тогава нямаше такъв дебат за някои помещения, нали? Затова казвам да изчистим едни принципи и да не влизаме в едни такива деликатни положения едни. Благодаря ви.

 **Г-н Иво Пазарджиев**: Благодаря на г-н Станчев. Росица Георгиева за реплика. Аз с оглед на това, което и г-н Станчев каза ще помоля от следващия път да има възможност всички съветници да виждат на мониторите отзад заявките за изказвания, тъй като … (коментар от зала не се чува) Аз знам, че не ги виждате.

 **Г-жа Росица Георгиева /реплика/:** Да, аз поисках реплика. Уважаеми господин Милков, наистина няма дебат по това дали подкрепяме изкуството или не. Защото наистина стана малко обидно, извинявайте, едните сме за културата, другите не сме. Аз смятам, че принципите трябва да се прилагат, както г-н Станчев каза към всички, аршина ни да е еднакъв. Затова наистина трябва да се подходи отговорно и това, което прилагаме към един, да прилагаме и към останалите. Подкрепяме изкуството, просто не трябва да създаваме двойни стандарти, защото „ С какво мяра мерите, с такава ще ви отмерят“ пише в Евангелието.

 **Г-н Иво Пазарджиев**: (коментар от зала не се чува) Реплика на репликата не. (коментар от зала не се чува) Кметът на Община Русе има думата. Заповядайте, господин Кмете. (коментар от зала не се чува) Добре, г-н Милков, извинявайте, може ли г-н Неделчев нека да направи реплика на изказването на г-н Станчев, което името на група … Не, той стана г-н Станчев, отначало каза реплика, после от името на група, че прави изказване. Така че, г-н Неделчев, заповядайте за реплика. (коментар от зала не се чува) Не, кметът има право само на изказване, на дуплики не и това е нещо, което куца в нашия правилник, но не беше променено. Заповядайте, г-н Неделчев.

 **Г-н Александър Неделчев /реплика/:** Благодаря. Съжалявам за тая процедурна суматоха, но като се тръгва с изказване от името на група трябва да има възможност и за реплика. Тя ще бъде обща моята реплика по-скоро, не само към г-н Станчев, но от това, което аз чух от администрацията и от други колеги стана ясно за всички ни мисля, че няма риск от това с тази собственост да се злоупотреби или да не се изпълнят ангажименти. Така, че тези опасения да приемем, че са били част от решението на комисията по култура можем да ги махнем, да ги оттеглим, щото договора може да бъде веднага прекратен, ако не се изпълняват ангажиментите. Но от друга страна принципът да мерим с един аршин аз също го подкрепям, много мразя двойните стандарти. Но дали е еднакъв аршинът, когато в една сграда имаш ангажимент да направиш един много сериозен и скъпо струващ ремонт и когато нямаш такъв. Значи, аршинът трябва да бъде според проблемите, които предстои бъдещия наемател да решава. И много бизнесмени има в тази зала, аз не знам колегите от сдружението с какви средства мислят да правят тоя ремонт, дали ще теглят кредити банкови, под каква форма, но едно е да отидеш да теглиш, да искаш кредит, ако имаш право 10 години да ползваш една сграда, друго е, ако имаш само 5 години, съвсем други условия ще бъдат и възможности. Давам само един малък пример, ако ние имаме доверие на тия хора, ако ние искрено подкрепяме техните идеи мисля, че опасенията за собствеността наистина отпаднаха, нека да ги подкрепим за 10 години.

 **Г-жа Деница Иванова**: Благодаря, г-н Неделчев. Има втора заявена реплика от г-н Иво Пазарджиев, заповядайте.

 **Г-н Иво Пазарджиев /реплика/:** Уважаеми колеги, уважаеми дами и господа общински съветници, уважаема г-жо Явашева, аз считам, че полезно беше, че имаше този дебат, както се видя повечето от нас имат различни мнения по въпроса. Господин Станчев и той каза да се мери с един аршин за всички, но аз считам, че именно за това в тази зала може да се направят изказвания, да се направят реплики, дуплики, за да бъдем най-накрая убедени в това как гласуваме, да направим информирания си избор, иначе няма да има смисъл нито от изказването на представителя на „Блок 14“, нито от изказванията на останалите колеги. След целият дебат аз лично съм убеден, че следва да ги подкрепим и наистина да отдадем това помещение за един по-дълъг срок. Нека общината да бъде предвидим партньор … Аз ще изчакам, тука стават смешни неща на моменти, нали …

 **Г-жа Деница Иванова**: Ще ви помоля за тишина в залата и администрацията …

 **Г-н Иво Пазарджиев**: … Нека общината да бъде предвидим партньор. Няма човек в тая зала, който да не иска да подкрепя културата, но лично аз се притеснявам, че в нашата държава се развиват сега различни обществено-политически процеси и не е ясно след 5 години дали няма да има някакво мнозинство друго, което да погледне с други очи на тази хубава сграда, която се намира на прекрасно място в нашия град. Ако някой има съмнения, че това няма да се ползва за култура след време и за дейността, за която се отдава кметът е в правомощията си да направи проверка, ако не се използва за целта да прекрати договора им, нищо, че е гласуван за 10 години от нас, те трябва да го ползват според предназначението, за което ние го отдаваме. Така, че и аз ще апелирам нека да подкрепим тези прекрани млади хора, които искат да развиват културата в нашия град. И дай Боже, да има и нещо положително от пандемията, както г-жа Явашева каза, а именно да се приберат качествени духовни хора в нашия град, които да въздигат духа му там, където винаги е бил духа на град Русе.

 **Г-жа Деница Иванова**: Благодаря на г-н Иво Пазарджиев. Кметът на Община Русе Пенчо Милков. (коментар от зала не се чува) Господин Станчев, Вие за какво сте? (коментар от зала не се чува) Дуплика, добре. Заповядайте.

 **Г-н Станимир Станчев /дуплика**/: Уважаеми господин Председател, уважаеми господин Кмет, колеги, за първи път може би от доста време реплики в подкрепа, което е добре, няма лошо. Както каза явно процедурната суматоха допринесе за това, благодаря на колегите. Само, че се обръщам към новият заместник-председател, по каква процедура беше изказването на г-н председателя? (коментар от зала не се чува) Е, да де, ама то си отиде на кое? Той … Вие направихте изказване, както и да е, няма проблем. (коментар от зала не се чува) С какво точно ме репликира? Но, няма да влизаме в процедурни суматохи. Виждам, че има едно обединяване около критериите и ще помоля всички групи да помислят какви биха могли да бъдат те, за в бъдеще да ги изработим. Месец-два може да се случи това, за да няма такива суматохи. Благодаря ви.

 **Г-жа Деница Иванова**: Благодаря, г-н Станчев. Думата има кметът на община Русе Пенчо Милков, заповядайте.

 **Г-н Пенчо Милков**: Уважаеми господин Председател, уважаеми колеги, преди време четох едно изследване за професиите, които предстоят да изчезнат с появата на изкуствения интелект. И тъжното за мен беше, че адвокатската професия незнайно защо много аргументи в мене изникнаха защо не трябва да изчезва адвокатската професия и колко е жестоко машина да преценява, защото адвоката проявява човещина, не машината не, макар и да е интелигентна. Там не видях в списъка да изчезват, да изчезват професиите на обществените представители, ръководните функции, общински съветници, кметов, народни представители, президенти, министър-председатели. Нашата отговорност, която вие всички казвате, че сме избрани, правомощията означават две неща, едновременно право и задължение да вземаш тежки решения и да водиш хората и това нещо няма как да се превърне в математика. Защото ако ние отнемем на общинския съвет, който е мястото за говорене парламент идва от парларе, днес да се обсъди, да се прецени дали за обществото в Русе това е полезно, това се случва днес. Какво да отнемем? Какви точно правила? Разбира се, че трябва да има аргументи всеки път, защото вие сега преценявате специално за конкретния случай и при преценка специално за конкретния случай според мен трябва да влязат аргументите в сила и това се случва в момента. Нека да ви припомня, че години, първите години на едно управление, което смених и мога да ви извадя документи, защото правих таблица по този въпрос се даваха имоти на сдружения регистрирани преди 2 месеца, без никаква дейност, без никаква дейност и тогава бяхме единомишленици с колегата Станимир Станчев. Сега, защото предлагам този срок съм довел представител да го обясни, да се защити, не е била на комисии, минало е защитили сте да е по-кратък срок, сега чухте какво мислят да развият. Затова казах, че е въпрос на доверие, конкретна преценка на вас като тези, които ще отсъдите накрая, аз само ще го изпълня, ще се подпиша под договора, който вие определите срока. Но тука е вашата абсолютна сила, аз я нямам като кмет, аз само ще я изпълня. Дали … и тук не противопоставям никого, напротив, аз дадох в началото на изказването си възможност хората, които са заели една позиция да я променят и да го приемем единодушно. Пет години е защитна позиция във всеки случай и заслужава уважение. След изслушаното и след аргументите днес към всички млади хора ще е жест да го приемем единодушно. Аз затова се боря и исках да ви го обясня. За съм да се създават критерии, да се излиза с предложения, обаче приканвам всички ви първо за събиране на информация и за диалог с нас, защото в определени моменти виждам, че има идеи, които не са базирани на данни, готов съм да ви ги предоставя. Попитайте, да, след което да седнем и идеята може да бъде обща във всяко едно направление. Защото и днеска в изказванията за разпродажба на имот, ами ето я таблицата. Слушах вчерашните изявления, базирани на нищо, на нищо, на човешка презумпция. Защото таблицата говори друго, ако я бяхме поискали таблицата щеше да покаже, че с продажбите за миналата година са с …, момент да го видим точно 1 000 000 лв. надолу, от 1 800 000 на 800 000. Моля ви, ще ви давам всяка информация. Нека първо прочетем и после да внушаваме на хората неща. Благодаря ви.

 **Деница Иванова:** Благодаря на г-н кмета. Първо, има две предложения. Първото е от групата Демократична България Обединение предлага срока за отдаване под наем да бъде 5 години. Току-що постъпи и от г-н Асен Даскалов, предлагам срока за договор за наем да бъде 90 месеца. (коментар от зала не се чува), 7 години и половина. (коментар от зала не се чува) Така, предвид постъпилите … (коментар от зала не се чува) От името на група можете да я направите, примерно за формиране на мнение, станете и предложете, ако имате желание. (коментар от зала не се чува) Съжалявам, ако искате 10 минути, предлагате от името на група и искате да формирате мнение и така, иначе продължаваме … (коментар от зала не се чува)

 **Г-н Станимир Станчев:** Добре, да не става смут правя официално от името на група искам почивка. И предлагам през тая почивка председателите на групи да направим консултации. Благодаря.

 **Г-жа Деница Иванова:** Благодаря, г-н Станчев. (коментар от зала не се чува)

***Почивка 10 минути.***

 **Г-н Иво Пазарджиев:** Стартираме проверка на кворума. Колеги, моля заемете местата си. 39 общински съветници са се регистрирали по електронна система, продължаваме нашата работа. Колеги, моля за тишина в залата, г-н Щерев … Продължаваме контролен лист 486 Отдаване под наем на имот частна общинска собственост за клуб на Сдружение „Блок 14“ изказванията бяха прекратени. Започваме с гласуване на предложенията по настоящата точка. По редът на постъпване първо е предложението от групата Демократична България Обединение с предложение срока за отдаване под наем да бъде за 5 години. Моля да стартираме системата за гласуване по това предложение. Да, гласуваме за 5 години предложение Демократична България.

**КВОРУМ – 41. С 19 гласа „за”, 6 „против” и 16 „въздържали се” не се прие предложението.**

 **Г-н Иво Пазарджиев:** Следващо предложение е на Асен Даскалов. Предложение договора за наем да бъде за срок от 90 месеца. Моля, общинска администрация за тишина в залата. Гласуваме предложението на г-н Даскалов за 90 месеца.

**КВОРУМ – 45. С 8 гласа „за”, 5 „против” и 32 „въздържали се” не се прие предложението.**

 **Г-н Иво Пазарджиев:** Гласуваме основното предложение.

**КВОРУМ – 47. С 25 гласа „за”, 3 „против” и 19 „въздържали се” .**

 **Г-н Иво Пазарджиев:** Колеги, правя процедурно предложение за прегласуване на точката, тъй като считам, че някои от гласовете не са успели някои от съветниците да гласуват, не са отчетени вярно. (коментар от зала не се чува) Ами да сте станали … Системата е стартирана, моля за гласуване по точката.

**КВОРУМ – 48. С 25 гласа „за”, 3 „против” и 20 „въздържали се” не се прие предложението.**

 **Г-н Иво Пазарджиев**: Думата има кметът на общината.

 **Г-н Пенчо Милков**: Казахте да не се противопоставят едни хора на други, не гласувахте предложението. Сега какво да кажем, няма гласувано предложение, точката не е приета. Нали нямаше противопоставяне? Аз ще я внеса другият път пак и не мога да … Не съм съгласен с това решение, ясно го заявявам. Говорил съм с Елеонора Николова, пак я споменавам нея в залата за решения на един друг общински съвет, с които не е бил съгласен кмета. Сега не съм съгласен с това решение, ясно искам да го заявя на всички хора. Считам, че се гласува емоционално, мъдростта показва човек да бъде отстъпчив и да се вслушва, а не да върви напред, само напред, само напред, да мачка. Мисля, че допусна грешка и другият месец пак ще внеса точката.

 **Г-н Иво Пазарджиев**: Процедура за г-н Иван Иванов.

 **Г-н Иван Костадинов Иванов:** Уважаеми господин Председателю, господин Кмете, колеги общински съветници, всички в залата сме убедени, че трябва да дадем тези помещения общински за тази дейност. Сега, понякога гласуването зависи от такива дребни неща като например, че колегата проф. Белоев в момента е в асансьора и пристига. Затова правя формалното предложение да проведем прегласуване. (коментар от зала не се чува) Добре, вие разбирате, че ако просто беше в момента тука щеше да бъде прието.

 **Г-н Иво Пазарджиев:** Процедурно предложение за г-н Станчев.

 **Г-н Станимир Станчев:** Сега, процедурите са ясни. Със същите мотиви аз ще искам прегласуване на точката, която беше за 5 години, в смисъл първото, поради простата причина, давам реална причина аз тъкмо влизах и не можах да гласувам, което с моя глас щеше да се приеме. И тогава, ако …

 **Г-н Иво Пазарджиев:** Уважаеми колеги, прегласуването се прави непосредствено след точката, когато някой от колегите общински съветници поиска това и прегласуване може да бъде направено по една точка веднъж.Така, че няма как да подложа на гласуване отново това предложение. (коментар от зала не се чува) След гласуването, г-н Станчев, отворете правилника. (коментар от зала не се чува) Колеги, продължаваме по дневния ред.

**20 Точка**

**К.л. 487 Определяне на начална тръжна цена за отдаване под наем на земеделски земи от общинския поземлен фонд на Община Русе**

 **Г-н Иво Пазарджиев:** Госпожа Златомира Стефанова, заповядайте.

 **Г-жа Златомира Стефанова:** Благодаря, господин Председател. Уважаеми общински съветници, във връзка с организиране и провеждане на публични търгове за отдаване под наем на земеделски земи от общинския поземлен фонд на Община Русе за 2021-2022 стопанска година и съобразно разпоредбите на чл. 11, ал. 1 и чл. 14, ал. 1 от Наредба 1 за общинската собственост на Общински съвет – Русе е необходимо обсъждане и приемане на началните тръжни цени. Като база следва да послужи цената на същият вид земеделски земи от Държавния поземлен фонд. Със заповед от 22.03.2021 г. на министъра на земеделието и храните, публикувана в ДВ брой 32 от 16.04.2021 г. се утвърждават началните тръжни цени на земеделските земи от Държавният поземлен фонд. При изготвяне на предложението са съобразени максимално допустимите срокове по ЗОС и ЗСПЗЗ за отдаване под наем на земеделски земи до 10 години. В тази връзка общинският съвет следва да определи начална тръжна годишна наемна цена за отдаване под наем на земеделски земи за стопанската година 21-ва – 22-ра, както следва: за отглеждане на едногодишни полски култури и многогодишни фуражни култури – житни, бобови и техните смеси 61 лв. на декар; за определени за индивидуално ползване – пасища, мери публична общинска собственост, отдавани под наем чрез публичен търг с явно наддаване за срок от 1 стопанска година по реда на чл. 37, ал. 13 и 14 от ЗСПЗЗ 7 лева на декар; за определяне на индивидуално ползване на ливади, отдавани под наем чрез публичен търг с явно наддаване за срок от една стопанска година 8 лева на декар. Благодаря ви.

 **Г-н Иво Пазарджиев:** Благодаря на г-жа Стефанова. Няма заявени изказвания. Режим на гласуване, моля.

**КВОРУМ – 48. С 48 гласа „за”, 0 „против” и 0 „въздържали се” се прие**

**РЕШЕНИЕ № 516**

На основание чл. 21, ал. 1, т. 8, чл. 21, ал. 2 от ЗМСМА, чл. 8, ал. 1 от Закона за общинската собственост, чл. 11, ал. 1, изр. 1 и чл. 14, ал. 1, изр. 2, чл. 76, ал. 1 и ал. 2 от Наредба № 1 за общинската собственост на Общинския съвет – Русе и Заповед № РД-46-122/22.03.2021 г. на Министъра на земеделието и храните, обн. ДВ, бр. 32 от 16.04.2021 г., Общинският съвет реши:

Определя начална тръжна годишна наемна цена за отдаване под наем на земеделски земи от ОПФ за 2021-2022 стопанска година, както следва:

* За отглеждане на едногодишни полски култури и многогодишни фуражни култури – житни, бобови и техните смеси – 61,00 лв./дка;
* За определени за индивидуално ползване пасища, мери, публична общинска собственост, отдавани под наем чрез публичен търг с явно наддаванеза срок от една стопанска година по реда на чл. 37 и, ал. 13 и 14 ЗСПЗЗ – 7,00 лв./дка;
* За определени за индивидуално ползване ливади**,** отдавани под наем чрез публичен търг с явно наддаванеза срок от една стопанска година по реда на чл. 37 и, ал. 13 и 14 ЗСПЗЗ – 8,00 лв./дка;
* За създаване и отглеждане на трайни насаждения по периоди:

|  |  |  |
| --- | --- | --- |
| Трайни насаждения | Гратисен период, години | Период на плододаване |
| години | лв./дка |
| Лозови насаждения | 3 | 4-7 | 49,00 |
| 8-10 | 74,00 |
| Овощни насаждения – семкови, костилкови, черупкови | 4 | 5-7 | 41,00 |
| 8-10 | 61,00 |
| Ягодоплодни култури | 2 | За периода на плододаване  | 56,00 |
| Етерично-маслени култури – роза, мента, лавандула, шипка и др. | 3 | За периода на плододаване, но не повече от 10 години | 37,00 |
| Култивирани билки – срок на предоставяне – 5 години | 1 |  2-5 | 26,00 |
| Аспержи  | 3 | 4-10 | 58,00 |

* За отглеждане на съществуващи трайни насаждения:

|  |  |
| --- | --- |
| Трайни насаждения | Цена лв./дка |
| 1. Лозови насаждения
 | 49,00 |
| 1. Овощни насаждения (семкови, костилкови, черупкови)
 | 66,00 |
| 1. Етеричномаслени култури (роза, мента, лавандула, шипка и др.)
 | 37,00 |

**21 Точка**

**К.л. 498 Решение на Общински съвет за съгласие Община Русе да участва с проектно предложение по Програма Европейски механизъм за градско развитие (EUCF), част от Хоризонт 2020**

 **Г-н Иво Пазарджиев:** Госпожа Златомира Стефанова, заповядайте.

 **Г-жа Златомира Стефанова:** Благодаря, господин Председател. Уважаеми общински съветници, предлагаме ви да подкрепите възможността на Община Русе да кандидатства по Европейския механизъм за градско развитие, чиято цел е да се подпомогнат общините да си разработят Инвестиционни концепции към опазване на климата и пестене на енергия. Този инструмент ни дава възможност да получим техническа помощ от национален експерт по програмата за България, като програмата няма изискване бенефициентите да участват със собствен принос и пълния грант за разработване на такава концепция и стратегия е до 60 000 евро. Благодаря ви.

 **Г-н Иво Пазарджиев:** Благодаря на г-жа Стефанова. Няма заявени изказвания. Режим на гласуване, моля.

**КВОРУМ – 47. С 47 гласа „за”, 0 „против” и 0 „въздържали се” се прие**

**РЕШЕНИЕ № 517**

На основание чл. 21, ал. 2, във връзка с чл. 21, ал.1, т. 23 от ЗМСМА, Общинският съвет реши:

1. Дава съгласие Община Русе да участва с проектно предложение по Програма Европейският механизъм за градско развитие (EUCF), част от Хоризонт 2020;
2. Дава съгласие проектното предложение да предвижда участие на партньори, като отношенията между Община Русе и партньорите да бъдат уредени съобразно изискванията на насоките за кандидатстване по Европейският механизъм за градско развитие (EUCF), част от Хоризонт 2020;

**22 Точка**

**К.л. 499 Решение на Общински съвет за съгласие Община Русе да участва с проектно предложение по Програма „Културно предприемачество, наследство и сътрудничество“, финансирана с финансовия механизъм на Европейското икономическо пространство**

 **Г-н Иво Пазарджиев:** Заповядайте, госпожо Стефанова.

 **Г-жа Златомира Стефанова:** Благодаря, господин Председател. Уважаеми общински съветници, тази възможност е действително изключително интересна и се радвам, че беше подкрепена по всичките комисии. Това е програма за „Културно предприемачество, наследство и сътрудничество“ с подрезултат дигитално достъпни обекти на културното наследство, която дава диапазон за финансиране от 150 000 до 350 000 евро без собствено участие на общината. С този проект следва да бъдат дигитализирани минимум 30 000 единици със стойност на културното наследство, като общината е провела разговори с театъра, с операта, с библиотеката, също така и с галерията. В комисиите ви докладвахме, че се търси потенциален партньор от страните донори Исландия, Лихтенщайн и Норвегия, мога да кажа, че вчера подписахме такова писмо, като сме изпратили покана на трима партньори във връзка с възможността за кандидатстване, което се надяваме да подкрепите.

 **Г-н Иво Пазарджиев:** Благодаря на г-жа Стефанова. Господин Орлин Дяков за изказване, заповядайте.

 **Г-н Орлин Дяков**: Уважаеми колеги, аз ви призовавам да подкрепим предложението, ще бъде изключително полезно, защото така казано вероятно в детайли не става много ясно. Само да ви кажа, че Драматичен театър преди години предаде своя архив в държавен архив, тъй като не може да го съхранява качествено. И сега, когато се дигитализират тези неща могат да ни бъдат в голяма полза, вероятно това важи и за операта и за кукления театър, най-вече за библиотеката. Освен това ще бъде закупена и апаратура, която впоследствие ще остане за ползване в тези културни институти. Надявам се разбира се да бъде закупена качествена техника. И ви така приканвам ви да подкрепим предложението. Благодаря.

 **Г-н Иво Пазарджиев**: Благодаря на г-н Дяков. Няма други заявени изказвания. Режим на гласуване, моля.

**КВОРУМ – 47. С 47 гласа „за”, 0 „против” и 0 „въздържали се” се прие**

**РЕШЕНИЕ № 518**

На основание чл. 21, ал. 2, във връзка с чл. 21, ал.1, т. 23 от ЗМСМА, Общинският съвет реши:

1. Дава съгласие Община Русе да кандидатства за финансиране в рамките на Програма „Културно предприемачество, наследство и сътрудничество“, Резултат 1 „Подобрено управление на културното наследство“, Подрезултат1.2 „Дигитално достъпни обекти на културното наследство“, финансирана с финансовия механизъм на Европейското икономическо пространство;
2. Дава съгласие проектното предложение да предвижда участие на партньори, като отношенията между Община Русе и партньорите да бъдат уредени съобразно изискванията на насоките за кандидатстване по Програма „Културно предприемачество, наследство и сътрудничество“ обяви покана за набиране на проектни предложения по Подрезултат 1.2 „Дигитално достъпни обекти на културното наследство“, част от Резултат 1 „Подобрено управление на културното наследство“ и постигнатите договорености;
3. Дава съгласие Община Русе да поеме ангажимент за осигуряване на устойчивост за минимален период от 5 години след края на изпълнението по договора за безвъзмездната финансова помощ, при одобрение за финансиране на проекта от страна на Програмния оператор.

**23 Точка**

**К.л. 505 Решение на Общински съвет за съгласие Община Русе да участва с проектно предложение на Инвестиционна програма за Климата – Електромобили, финансирана от Националния доверителен екофонд**

 **Г-н Иво Пазарджиев:** Госпожа Златомира Стефанова, заповядайте.

 **Г-жа Златомира Стефанова:** Благодаря, господин Председател. Уважаеми общински съветници, инвестиционната програма за климата дава тази възможност електромобили да се финансират от Националния доверителен екофонд. Като целта е да се финансират проекти за насърчаването за използване на електромобили в общините. С настоящото предложение за решение ви предлагаме да дадете съгласие общината да кандидатства по посочената по-горе покана за закупуването на три броя автомобили от категорията Л7Е при условия за финансиране, както следва 20 000 лв. за всяко изцяло електрическо превозно средство категория Л7Е, както и до 505 от стойността за допълнително надстройки. Става дума за надстройки на автомобила, ако има нещо за почистване, поливане, превозване на обемни предмети, изотермални кутии, контейнери за боклук. Благодаря ви.

 **Г-н Иво Пазарджиев:** Благодаря на г-жа Стефанова. Няма заявени изказвания. Режим на гласуване.

**КВОРУМ – 45. С 41 гласа „за”, 0 „против” и 4 „въздържали се” се прие**

**РЕШЕНИЕ № 519**

На основание чл. 21, ал. 2, във връзка с чл. 21, ал.1, т. 23 от ЗМСМА, Общинският съвет реши:

1. Дава съгласие Община Русе да кандидатства за финансиране по Инвестиционна Програма за Климата – Електромобили, финансирана от Националния доверителен екофонд;
2. Дава съгласие Община Русе да осигури необходимия финансов ресурс, надхвърлящ стойността на допустимото финансиране, нужен за закупуване на три броя електормобила, при одобрение за финансиране на проекта от страна на Националния доверителен екофонд.

**24 Точка**

**К.л. 492 Корекция на Бюджета на Община Русе за 2021 година**

 **Г-н Иво Пазарджиев:** Госпожа Емилия Пенева.

 **Г-жа Емилия Пенева:** Уважаеми дами и господа общински съветници, настоящата корекция на бюджета касае въвеждането на 3 нови обекта в Инвестиционната програма на Община Русе. Първият е по предложение на директора на ДГ „Снежанка“, става въпрос за зеленчукова резачка. И останалите два обекта са по предложение на директора на ОП „Комунални дейности“. Особеното в тази точка е, че се финансират от остатъците на пътно-маркировъчна машина, която е била финансирана с целева субсидия за капиталови разходи, тоест държавна субсидия, която съответно трябва да бъде оползотворена. Техническите характеристики, които са предоставени от директора на „Комунални дейности“ ще бъдат използвани за провеждане на процедура по Закона за обществените поръчки.

 **Г-н Иво Пазарджиев:** Благодаря на г-жа Пенева. Няма заявени изказвания. Режим на гласуване, моля.

**КВОРУМ – 45. С 44 гласа „за”, 0 „против” и 1 „въздържали се” се прие**

**РЕШЕНИЕ № 520**

На основание чл.21, ал.2 във връзка с чл. 21, ал. 1, т. 6 от ЗМСМА, чл.124 от Закона за публичните финанси, Общинският съвет – Русе реши:

**I. Разходи – държавни дейности**

ФУНКЦИЯ „Образование“

Дейност 311 „Детски градини”

§5203 „Придобиване на друго оборудване, машини и съоръжения” ДГ „Снежанка“

Обект „Зеленчукорезачка“ +950лв.

§0202 „Други възнаграждения и плащания за персонала по извънтрудови правоотношения“ -950лв.

**Всичко за дейност: 0лв.**

**Всичко за функция: 0лв.**

**Всичко разходи държавна дейност: 0лв.**

**II. Корекции в Инвестиционната програма за 2021г. с целеви средства:**

|  |  |  |  |  |  |
| --- | --- | --- | --- | --- | --- |
| Наименование на обекта | Финансиране с целеви средства /било/ | Финансиране с целеви средства /става/ | Финансиране със собствени средства /било/ | Финансиране със собствени средства /става/ | Корекция „+“/“-„ |
| 1 | 2 | 3 | 4 | 5 | 6 |
| Дейност 606 „Изграждане, ремонт и поддържане на уличната мрежа“§5204 „Придобиване на транспортни средства“**Обект** „Пътно-маркировъчна машина-нова за ОП "Комунални дейности" | 152 500 | 95 880 | 3380 | 0 | -60 000 |
| Дейност 606 „Изграждане, ремонт и поддържане на уличната мрежа“§5204 „Придобиване на транспортни средства“**Обект** „Колесен мини челен товарач – употребяван за ОП „Комунални дейности“  | 0 | 33 620 | 0 | 1380 | +35 000 |
| Дейност 606 „Изграждане, ремонт и поддържане на уличната мрежа“§5204 „Придобиване на транспортни средства“**Обект** „Товарен автомобил тип „Самосвал“ – употребяван за ОП „Комунални дейности“  | 0 | 23000 | 0 | 2000 | +25 000 |

**Всичко разходи по бюджета: 0лв.**

**25 Точка**

**К.л 475 Информация за изменения на Бюджета на Община Русе към 31.03.2021 година**

 **Г-н Иво Пазарджиев:** Госпожа Пенева, заповядайте.

 **Г-жа Емилия Пенева:** Информацията ви се предоставя съгласно Закона за публичните финанси. Тя е в 3 приложения, като в първото приложение можете да видите всички тия писма и документи, които са направили възможно трансформирането на първоначалния бюджет от 160 000 000 в 163 022 305 лв. второто приложение дава информация как е разпределен този бюджет на държавни дейности, местни дейности и дофинансиране. И третото приложение дава информация за измененията в индикативния разчет на средствата от европейския съюз, съобразени с очакваното изпълнение на дейностите по проектите на общината. Извършените промени по бюджетът за първото 3-месечие са съобразени с всички показатели, фискални правила и ограничения разписани в Закона за публичните финанси. Към 31 март, а и към настоящия момент …

 **Г-н Иво Пазарджиев**: Госпожо Пенева, ако обичате … Господин Ганчев, г-н Илиев, моля ви за тишина в залата. Заповядайте, г-жо Пенева.

 **Г-жа Емилия Пенева**: … към 31 март, а и към настоящия момент общинския бюджет е балансиран и няма налични просрочени задължения.

 **Г-н Иво Пазарджиев:** Благодаря на г-жа Пенева. Няма заявени изказвания. Продължаваме със следваща точка, тази е само за информация.

**26 Точка**

**К.л. 476 Приемане на Общинска програма на мерките за закрила на деца с изявени дарби за 2021 г.**

 **Г-н Иво Пазарджиев:** Заместник-кметът г-н Енчо Енчев ще докладва, заповядайте.

 **Г-н Енчо Енчев:** Уважаеми общински съветници, след приемане през месец април на Програмата на мерките за закрила на деца с изявени дарби от държавни, общински и частни училища през 2021 г. от правителството ви предлагаме за приемане на нашата общинска програма на мерките за закрила на деца с изявени дарби за 2021 година. Смятаме, че програмата е добре структурирана, финансово обезпечена и ви предлагам в навечерието на най-светлият български празник 24 май да приемем нашата програма.

 **Г-н Иво Пазарджиев:** Благодаря на г-н Енчев. Няма заявени изказвания. Режим на гласуване, моля.

**КВОРУМ – 46. С 46 гласа „за”, 0 „против” и 0 „въздържали се” се прие**

**РЕШЕНИЕ № 521**

На основание чл. 21, ал. 1, т. 12 и ал. 2, във връзка с чл. 17, ал. 1, т. 3 от ЗМСМА, чл. 65 от АПК и във вр. с чл. 12, ал. 2 от Наредбата за условията и реда за осъществяване на закрила на деца с изявени дарби, приета с ПМС №298/17.12.2003 г. (посл. изм. с ДВ бр. 30 от 31.03.2020 г.) Общински съвет – Русе реши**:**

Приема Общинска програма на мерките за закрила на деца с изявени дарби за 2021 г., съгласно Приложение.

**27 Точка**

**К.л. 477 Годишен отчет по Програмата за развитие на читалищната дейност на територията на Община Русе за 2020**

 **Г-н Иво Пазарджиев:** Господин Енчо Енчев.

 **Г-н Енчо Енчев:** Уважаеми общински съветници, ежегодно приблизително по това време ви представяме на вниманието годишен отчет по Програмата за развитие на читалищната дейност на територията на Община Русе. Поддържаме предложението и ви предлагам да го приемете.

 **Г-н Иво Пазарджиев:** Благодаря на заместник-кмета. Няма заявени изказвания. Режим на гласуване, моля.

**КВОРУМ – 44. С 42 гласа „за”, 1 „против” и 1 „въздържали се” се прие**

**РЕШЕНИЕ № 522**

 На основание чл. 21, ал. 1, т. 23 и ал. 2 от ЗМСМА и във връзка с чл. 26а, ал. 5 от Закона за народните читалища, Общински съвет – Русе реши:

1. Приема отчетите на Председателите на народните читалища за осъществените читалищни дейности на територията на Община Русе за 2020 г. съгл. Приложение 1, Приложение 2 и Приложение 3.

**28 Точка**

**К.л. 488 Увеличаване капацитета на смесените яслени групи в Детска ясла №1, Детска ясла №4, Детска ясла №8, Детска ясла № 9, Детска ясла №12 и Детска ясла №15 в Община Русе**

 **Г-н Иво Пазарджиев:** Заместник-кметът Енчо Енчев, заповядайте.

 **Г-н Енчо Енчев:** Уважаеми дами и господа общински съветници, допълнението на Наредба 26 на Министерство на здравеопазването за устройството и дейността на детските ясли и Детска млечна кухня от 20.10.2020 г. дава възможност в населени места с недостиг на места в детски ясли за 3 години назад по мотивирано предложение на Общинския съвет е съгласувано с директора на РЗИ да се увеличи броя на приетите деца до 20 деца в смесени яслени групи. При направеният анализ за последните три години броя на децата, за които е заявено желание да посещават Детска ясла №1, Детска ясла №4, Детска ясла №8, Детска ясла № 9, Детска ясла №12 и ясла №15 надвишава нормативно регламентирания брой за прием, поради което значителен брой деца остават неприети в детските заведения. Изискано е становище от РЗИ, която подкрепя предложението за увеличаване броя на децата в яслените групи, тъй като материалната база и обзавеждането отговарят на изискванията на нормативната уредба. От тази година е увеличен и персонала, който ние …, с който обслужваме децата, като в детските ясли има допълнителна медицинска сестра и детегледачка, които при необходимост също влизат за обгрижване на децата в групата. Благодаря ви, предлагам да подкрепите предложението.

 **Г-н Иво Пазарджиев**: Благодаря, господин заместник-кмет. Диана Ласонина за изказване, заповядайте.

 **Г-жа Диана Ласонина:** Уважаеми господин Председател, уважаеми общински съветници, искам да акцентирам …

 **Г-н Иво Пазарджиев**: Колеги, моля за тишина в залата.

 **Г-жа Диана Ласонина**: Може ли малко тишина? Да, благодаря …, че увеличаването на броя на децата в яслите със сигурност ще осигури един малко по-спокоен и стабилен семеен доход, тъй като родителите ще имат възможността да се върнат отново на работните си места, нещо, което с години висеше като проблем, вече е намерено решение за него. Активните ремонтни дейности също от страна на механичната ръка на общината, визирам строителните работници от „Комунални дейности“ са свързани със саниране, подмяна на дограми и ремонтни други дейности правят средата за отглеждане на най-малките доста по-приветлива, по-осъвременена с по-приятен вид, отколкото беше преди това. Вече своевременно се отреагирва на проблемите от тяхна страна и резултатите са видими. Много се радвам, че това лято следват и още санирания на ясли: 4-та, 5-та, 9-та. Искам също така и да добавя в допълнение, че разделението на една група от по 20 деца вече е възможно да се случва на две по-малки групи, за да могат да се спазват и противоепидемичните мерки. Това също би спомогнало за едно малко по-спокойно отглеждане на децата и съответно родителите да не изпадат в притеснение. Благодаря.

 **Г-н Иво Пазарджиев:** Благодаря на г-жа Ласонина.Няма други заявени изказвания. Режим на гласуване, моля.

**КВОРУМ – 43. С 42 гласа „за”, 1 „против” и 0 „въздържали се” се прие**

**РЕШЕНИЕ № 523**

На основание чл. 21, ал. 1 т. 23 и ал. 2 от ЗМСМА, чл. 119, ал. 2 от Закона за здравето и чл. 6, ал. 3 от Наредба №26 от 18.11.2008 г. за устройството и дейността на детските ясли и детските кухни и здравните изисквания към тях на Министерство на здравеопазването, Общински съвет – Русе реши:

1.Предлага да се увеличи броят на приетите деца в смесена дневна група в Детска ясла №1, Детска ясла №4, Детска ясла №8, Детска ясла №9, Детска ясла №12, Детска ясла №15 считано от 01.06.2021 г.

2. Възлага на Кмета на Община Русе да издаде Заповед за увеличаване на капацитета на смесените дневни групи в Детска ясла №1, Детска ясла №4, Детска ясла №8, Детска ясла №9, Детска ясла №12, Детска ясла №15.

**29 Точка**

**Изказване на Мариян Димитров – вх.№425/2021 г.**

 **Г-н Иво Пазарджиев:** Заповядайте, г-н Димитров.

 **Г-н Мариян Димитров:** Уважаеми общински съветници, уважаеми господин Председател, уважаеми господин Кмете, така, няма го, ами ще дойде. Правя изказване по точка 30 от дневния ред относно „Отпускане на еднократна, целева помощ от бюджета на община Русе на лица заболели от COVID 19“. Поздравявам кмета Пенчо Милков и администрацията на Община Русе за направеното предложение. Предложението е законосъобразно и целесъобразно. Това са поредните правилни действия на общината за оказване на адекватна подкрепа на нуждаещите се граждани, заболели от КОВИД 19. Правилно е отбелязано, че най-голяма необходимост от допълнителна подкрепа за лечение от това страшно заболяване и преодоляване на последиците му имат лицата …

 **Г-н Иво Пазарджиев:** Колеги, моля за тишина.

 **Г-н Мариян Димитров: …** които са с изключително ниски доходи и са на прага на линията на бедност, борещи се за физическото си оцеляване, след като вече са си закупили лекарства за домашно лечение и търпят последствията на пост ковид синдромите. Разгледано по същество обаче предложението е непълно и дори дискриминационно. То обхваща само лица получаващи социална пенсия за старост или социална пенсия за инвалидност, както и лица над 70-годишна възраст, които получават минимален размер на пенсията за осигурителен стаж и възраст до 300 лв. Също така има и времево ограничение от 01.06.2021 г. до 31.12.2021 г. Защо до 31.12.2021 г. е ясно, тогава приключва бюджетната година, но не е ясно защо от 01.06.2021 г. Тези, които боледуваха и боледуват в момента от КОВИД 19 след обявяването на извънредното положение на 13.03.2020 г. до 01.06.2021 г. имат нужда от същата подкрепа, да не забравяме, че всички болни до края на 2020 г. сами си плащаха PCR теста в непосилния за тях размер от 95 лв. Защо тази помощ да е само за лица над 70 г.? А пенсионерите под 70 г. със същите ниски доходи, нямат ли същата нужда от подкрепа? Безработните лица и най-вече трайно безработните лица регистрирани в Бюрото по труда, които от години въобще нямат никакви доходи, нямат ли същата и даже и по-голяма нужда от подкрепа? Определената силно занижена линия на бедност в България е 369 лв. и тя няма нищо общо с европейската методика за изчисляване на този критерий. На какво основание се въвежда нова линия на бедност в размер на 300 лв.? В този си вид предложението противопоставя безработни на пенсионери, пенсионери под 70 г. на пенсионери над 70 г., боледували преди 1 юни на боледували след тази дата, крайно бедни на мизерстващи граждани. Не е добре когато Община Русе е майка за едни свои граждани и мащеха за други граждани, при едни и същи подоходни критерии. Уважаеми Заместник-кметове, щото не го виждам кмета, за да не изглежда това предложение като предизборен пиар, каквото то не е според мене, убеден съм, че не е такова считам че, ако имате съответната готовност трябва да допълните внесения материал, съобразно направените от мен възражения или да го оттеглите за допълнителна доработка и ново внасяне на следващото заседание на Общински съвет-Русе. Надявам се направените от мен бележки да бъдат споделени в разискването по точката от дневния ред от общинските съветници. Благодаря ви за вниманието.

 **Г-н Иво Пазарджиев:** Благодаря на г-н Димитров.

**30 Точка**

**К.л. 489 Отпускане на еднократна, целева помощ от бюджета на община Русе на лица заболели от COVID 19**

 **Г-н Иво Пазарджиев:** Кой ще докладва? Господин Енчо Енчев, заместник-кмета.

 **Г-н Енчо Енчев:** Уважаеми общински съветници, общинска администрация поддържа направеното предложение. Като това, което трябва да се знае е, че това е една временна мярка. Някой ще каже защо 50 лева, ами то и правителството такава сума осигурява. В края на краищата ние имаме един ограничен финансов ресурс, с който се съобразяваме и продължаваме да търсим и допълнителни възможности и мерки, по които да кандидатстваме и да осигуряваме възможност за подпомагане на хората. Тук искам да ви кажа, че ето, примерно ние вече сме работили чрез Националното сдружение на общините на Република България и участвахме във фонд за децата герои, където инициативата беше да се осигури ресурс за персонална месечна стипендия в размер на 500 лева на деца. Вече имаме наше дете, което получава такава стипендия. Така, че продължаваме да търсим възможности за това. Пак казвам това е временна мярка, това са нашите моменти възможности като продължаваме нали търсене на допълнителни такива и ви предлагам да подкрепим така направеното предложение.

 **Г-н Иво Пазарджиев:** Благодаря на господин заместник-кмета. Господин Кристиян Иванов за изказване, заповядайте.

 **Д-р Кристиян Иванов:** Уважаеми господин Председател на общинския съвет, колеги, в това предложение пише, че е направен анализ на групата хора, които трябва да бъдат подпомагани. Не знам кой го е правил тоя анализ, но не е това групата, която трябва да бъде подпомагана – преболедувалите от Ковид. Таргетната група това е в момента болните от Ковид, които са поставени под карантина, защото в този си период те не попадат под обсега на помощите от Здравната каса. Преболедувалите от Ковид, ако имат някакви последствия те влизат в обсега на услугите, предоставени от Здравната каса и им е безплатно. Тоест екстрените суми, които са необходими са в периода на болест, когато те са болни, от 1-я до 14-я ден, леко болни, на амбулаторно лечение, лечението е скъпо, не се покрива от Касата и тогава трябва да им даваме пари, не знам защо преболедувалите от Ковид. Освен това питам и друго, ами болните от хепатит, които също се намират под карантина на тях кой им помага, лекарствата са още по-скъпи, отколкото на боледуващите от Ковид. Има още няколко заразни заболявания, които също се карантинират хората и лечението е много скъпо. Това е дискриминация спрямо болни от едно инфекциозно заболяване спрямо други от друго инфекциозно заболяване. Та, предложението ми е едно да се разшири обсега на групата хора, които ще бъдат подпомагани. И г-н … беше много прав в няколко от … в неговото изказване и да се запише не преболедували от Ковид, а болни заразени със Sars cov 2 или болни или Covid 19, намиращи се под домашна карантина. Това е таргетната група, която трябва да подпомагате, а не всички над 70 години, които са преболедували от Ковид. Анализът е абсолютно неточно направен за тази група. И предлагам да включим изречението „Болни с други заразни заболявания, които изискват карантиниране на пациента“. Благодаря ви.

 **Г-н Иво Пазарджиев:** Благодаря на Кристиян Иванов. Реплика за Деница Иванова, след нея д-р Константинова.

 **Г-жа Деница Иванова /реплика/:** Благодаря, господин Председател. Господин Иванов, от това, което чух някак си така усетих лека, тънка предизборна кампания, да дадем на болните от хепатит, да дадем на други болни или на какво ли още не. Аз искам да задам въпросът Вие тези предложения правили ли сте ги към министър-председателя, към министъра на социалната политика, към министъра на икономиката в предходното правителство? Доколкото си спомням тази криза, защото тя е не само българска, тя е и световна, се управляваше в последното правителство от министър-председателя. Ако Вие сте ги правили тези предложения аз съм склонна да подкрепя Вашето предложение.

 **Г-н Иво Пазарджиев:** Благодаря на г-жа Иванова. Втора реплика за д-р Константинова.

 **Д-р Теодора Константинова:** Благодаря, господин Председател. Обръщам се към безкрайно уважавания от мен колега д-р Кристиян Иванов, блестящ професионалист. Съгласна съм, че трябва да се търсят начини за подпомагане на различни групи от различни заболявания, но някои от заболяванията, включително и за хепатита всички знаем, че трябва да бъдат обгрижени в общия смисъл на думата от държавата, а не от общините и затова могат да се направят много предложения на нашите народни представители, на нашите министри или вашите, които бяха или ще бъдат да помислят по този въпрос, защото това е от национално значение, хепатити и някои други наистина заболявания. Няма как общината да обгрижва. А било добре наистина, ако има някакъв начин можеше това да се направи като предложение в предходните общински съвети и управляваща администрация, но това е работа на държавата. Що се отнася до сега отпусканите по 50 лева, ако имаме финансова възможност би било наистина добре да се подпомагат колкото може повече хора, но тъй като знаем и вие най-добре знаете, защото сте в такова отделение и в контакт с колеги от такива отделения колко много усложнения има и персистират оплакванията след коронавирус заболяване. Може би това също е така един жест, една мисъл от страна от хората от администрацията и 50 лева за някои ще бъдат много полезни. Няма как да обхванем всички, ние ще подкрепим това предложение. И разбира се, когато има възможност и финансова и желание колкото може повече да се подкрепят. Благодаря.

 **Г-н Иво Пазарджиев:** Благодаря на д-р Константинова. Дуплика за Кристиян Иванов.

 **Д-р Кристиян Иванов /дуплика/:** Аз съм съгласен с това, че средствата няма да стигнат за лечението на тези болни, обаче е сбъркан таргета в това предложение, не преболедувалите от Ковид, а болните от Ковид първите 14 дена, това е едно от предложенията ми. Объркана е групата хора, на които трябва да бъде помогнато.

 **Г-н Иво Пазарджиев:** Имате ли писмено предложение?

 **Д-р Кристиян Иванов:** Ами, сега го предлагам, ще го напишем като трябва. Това е нещо ясно нали, това го обсъждахме и в комисия по здравеопазване и не знам там нищо не се прие като решение. Няма нужда да се подпомагат хората преболедували от Ковид, защото тези усложнения, за които говори д-р Константинова се покриват от Здравната каса, зависи кой орган е поразен, те си влизат там в болницата със съответната пътека и се лекуват безплатно. Докато другите никой не им дава пари и те нямат пари да се лекуват, заради това смъртността е толкова висока, защото им изписват два антибиотика, от които няма полза, а няма истинско лечение на Ковид 19 на пациентите от 1-ви до 14-ти ден, които стоят вкъщи. Тогава имат нужда от пари тези хора и заради това предлагам на тях да им даваме, а не на тези, които вече са оздравели.

 **Г-н Иво Пазарджиев:** Благодаря на д-р Кристиян Иванов. Доктор Кристиян Иванов имате ли предложение, което е писмено? (коментар от зала не се чува) Ще Ви изчакам, нека да … Да, заместник-кметът г-н Енчев.

 **Г-н Енчо Енчев**: Да, благодаря, господин Председател. Докато чакаме д-р Иванов да си напише предложението, д-р Иванов, когото и аз безкрайно много уважавам и винаги работим прекрасно, в партньорство в рамките на всички комисии, но все пак искам да кажа, че таргет групата е добре определена. И целта е не да се подпомогнат всички, а най-уязвимите и смятаме, че тези, които сме посочили действително са точно такава група. От друга страна мисля, че не можем също, както каза и д-р Константинова да разширяваме таргет групата и с други заболявания, защото сега разглеждаме един конкретен въпрос, с една конкретна подкрепа. Така, че поддържаме направеното предложение. Аз също съм емоционално свързан с това, защото самия аз съм може би единствения два пъти изкарал това лечение за мой късмет. И действително смятам, че е важно да подкрепяме хора, които са излезли от болницата и са преболедували, защото всички знаем след това какви усложнения се развиват и точно това искаме да подкрепим ние с този не толкова голям ресурс. Благодаря.

 **Г-н Иво Пазарджиев:** Господин Енчев има ли становище на администрацията по предложението на д-р Кристиян Иванов? (коментар от зала не се чува) Добре, поддържате първоначалното предложение. Подлагам на гласуване предложението на д-р Кристиян Иванов, предложението е „Предлагам таргетна група за подпомагане да бъде боледуващите от Ковид-19, намиращи се в карантина“. Правилно го прочетох, нали? (коментар от зала не се чува) Да, благодаря. Режим на гласуване за предложението, моля.

**КВОРУМ – 46. С 21 гласа „за”, 3 „против” и 22 „въздържали се” не се прие предложението.**

 **Г-н Иво Пазарджиев:** Гласуваме основното предложение като цяло.

**КВОРУМ – 48. С 38 гласа „за”, 3 „против” и 7 „въздържали се” се прие**

**РЕШЕНИЕ № 524**

На основание чл. 21, ал. 2, във връзка с чл. 21, ал. 1, т. 6 и т. 23 от Закона за местно самоуправление и местна администрация, Общински съвет - Русе реши:

1. Да се отпуска еднократна целева финансова помощ за периода 01.06.2021. - 31.12.2021 год. в размер на 50,00 лв. /петдесет лева/ от бюджета на община Русе на следните лица, преболедували COVID 19:

- лица, получаващи социални пенсия за старост и социална пенсия за инвалидност и

- лица над 70 годишна възраст, които получават минимален размер на пенсията за осигурителен стаж и възраст от 300,00 лв.

2. Да се осигурят 20 000лв. в Дейност 469 „Други дейности по здравеопазването“ за еднократната целева помощ в параграф 4214 „Обезщетение и помощи по Решение на Общински съвет“ от средствата, предназначени за борба и превенция с COVID 19.

3. Възлага на кмета на община Русе да издаде заповед за утвърждаване на реда за отпускане на еднократната финансова помощ.

**31 Точка**

**К.л. 493 Даване на Разрешение за изработване на проект за подробен устройствен план – план за застрояване на поземлен имот с идентификатор 63427.160.106, находящ се в местността „Мерата“, гр. Русе**

 **Г-н Иво Пазарджиев:** Госпожа Магдалина Илиева ще докладва, заповядайте.

 **Г-жа Магдалина Илиева:** Уважаеми господа общински съветници, във връзка с постъпило заявление от частно лице, моля, да приемете решение за одобряване на задание за проектиране, за разрешаване за изработването на план за застрояване за местността „Мерата“ в град Русе за собствения им имот. Приложение са документите.

 **Г-н Иво Пазарджиев:** Благодаря на г-жа Илиева. Няма заявени изказвания. Режим на гласуване, моля.

**КВОРУМ – 46. С 46 гласа „за”, 0 „против” и 0 „въздържали се” се прие**

**РЕШЕНИЕ № 525**

На основание чл.21, ал.2, във връзка с чл.21, ал.1, т.11 от ЗМСМА, чл.124а, ал.1 и чл.124б, ал.1, във връзка с чл.110, ал.1, т.3 от ЗУТ и искане с вх. №УТ-27-29/22.03.2021г. от Цветомир Здравков Райков, Общински съвет – Русе реши:

 Одобрява задание за проектиране и разрешава изработване на план за застрояване (ПЗ) на поземлен имот с идентификатор 63427.160.106, находящ се в местността „Мерата“, гр. Русе, като с плана за имота се определи зона за ниско жилищно застрояване /Жм/ с плътност на застрояване до 60%, коефициент на интензивност на застрояването до 1,2 и процент на озеленяване – минимум 40% и височина на застрояването Н до 10 метра. ПЗ да се изработи с ограничителни линии на новото застрояване свободно разположени на минимум 3 метра от страничните имотни граници, на 1,5 метра от обслужващия път от югоизток и на 5 метра от дъното на имота, като се запази като елемент на плана съществуващата свободно разположена в имота сграда със застроена площ от 16 кв. м. Да се изпълнят изискванията на чл. 108, ал. 2 от ЗУТ и да се съобразят становищата дадени с писма с вх.№№30-9965-78#2/07.04.2021г. от „В и К“ ООД – Русе и 30-9965-78#1/07.04.2021г. от „ЕРП Север“ АД.

**32 Точка**

**К.л. 494 Даване на Разрешение за изработване на проект за подробен устройствен план – план за застрояване на поземлен имот с идентификатор 63427.156.2337, находящ се в местността „Под Левента“, гр. Русе**

 **Г-н Иво Пазарджиев:** Госпожа Магдалина Илиева, заповядайте.

 **Г-жа Магдалина Илиева:** Отново във връзка подадено искане от частно лице, моля да одобрите заданието и да разрешите изработването на план за застрояване за собствения му имот в местността „Под Левента“. Приложените документи отговарят на изискванията, които сме изявили пред искателя.

 **Г-н Иво Пазарджиев:** Благодаря на г-жа Илиева. Няма заявени изказвания. Режим на гласуване, моля.

**КВОРУМ – 44. С 44 гласа „за”, 0 „против” и 0 „въздържали се” се прие**

**РЕШЕНИЕ № 526**

На основание чл.21, ал.2, във връзка с чл.21, ал.1, т.11 от ЗМСМА, чл.124а, ал.1 и чл.124б, ал.1, във връзка с чл.110, ал.1, т.3 от ЗУТ и искане с вх.№№УТ-27-17/17.02.2021г. и 94С-12648-1#1/29.03.2021г. от Симеон Стойков Момчилов, Общински съвет – Русе реши:

 Одобрява задание за проектиране и разрешава изработване на план за застрояване (ПЗ) на поземлен имот с идентификатор 63427.156.2337, находящ се в местността „Под Левента“, гр. Русе, като с плана за имота се определи вилна зона /Ов/ с плътност на застрояване до 40%, коефициент на интензивност на застрояването до 0,8 и процент на озеленяване – минимум 50% и височина на застрояването Н до 7 метра. ПЗ да се изработи с ограничителни линии на новото застрояване свободно разположени на минимум 4 метра от двете странични имотни граници и на по 3 метра от обслужващите пътища от север и от изток, като се запази като елемент на плана съществуващата свободно разположена в имота сграда със застроена площ по разрешение за строеж № 761/15.08.1990г. от 28 кв. м. Да се изпълнят изискванията на чл. 108, ал. 2 от ЗУТ и да се съобразят становищата дадени с писма с вх.№№30-9965-78#2/07.04.2021г. от „В и К“ ООД – Русе и 30-9965-78#1/07.04.2021г. от „ЕРП Север“ АД.

**33 Точка**

**К.л. 495 Даване на Разрешение за изработване на проект за подробен устройствен план – план за застрояване на ПИ с идентификатор 63427.149.297 по КККР на гр. Русе, местност Касева чешма, община Русе**

 **Г-н Иво Пазарджиев:** Госпожа Магдалина Илиева, заповядайте.

 **Г-жа Магдалина Илиева:** Във връзка с изискване на частно лице, моля да одобрите задание и да разрешите изработването на подробен устройствен план – план на застрояване за имот в местността „Касева чешма“. Приложени са необходимите документи и окомплектована документацията.

 **Г-н Иво Пазарджиев:** Благодаря на г-жа Илиева. Няма заявени изказвания. Режим на гласуване, моля.

**КВОРУМ – 47. С 47 гласа „за”, 0 „против” и 0 „въздържали се” се прие**

**РЕШЕНИЕ № 527**

На основание чл. 21, ал. 2 от ЗМСМА, във връзка с чл. 21, ал. 1, т. 11 от ЗМСМА, чл. 124а, ал. 1 и чл. 124б, ал. 1 от ЗУТ, във връзка с чл. 125, ал. 1 от ЗУТ и чл. 110, ал. 1, т. 3 от ЗУТ и искане с вх. №УТ-27-2 от 13.01.2021 г. и писмо с вх. №94И-7640-1#1 от 22.03.2021 г. от Илияна Христова Маринова, Общински съвет – Русе реши:

1. Одобрява задание за проектиране на Подробен устройствен план (ПУП) – План за застрояване (ПЗ) на ПИ с идентификатор 63427.149.297 по КККР на гр. Русе, местност Касева чещма, община Русе, като се изпълнят изискванията на чл. 108, ал. 2 от ЗУТ. С проекта за ПЗ се определя устройствена територия за рекреационни дейности - „Вилна зона“ (Ов), като се спазят изискванията за параметри съгласно чл. 29 от Наредба №7 от 22.12.2003 г., отговарящо на предвижданията на Общ устройствен план на община Русе. С ПЗ се определя с ограничителни линии, ново свободно застрояване на по 6 м. от имотните граници на югоизток и югозапад и съобразени със сервитута на преминаващия през имота въздушен електропровод 20 kV „Чародейка“, собственост на „ЕРП Север“ АД. Съществуващата в имота сграда с идентификатор 63427.149.297.1, със застроена площ 22 кв. м., на 1 етаж се запазва като елемент на плана. ПУП да се съобрази със становища дадени с писма с рег. №30-9965-12#4 от 21.04.2021 г. от „ЕРП Север“ АД и рег. №30-9965-12#2 от 04.02.2021 г. от „ВиК“ ООД – Русе, с които следва да бъде съобразен и бъдещият проект.
2. Разрешава изработването на ПУП – ПЗ на ПИ с идентификатор 63427.149.297 по КККР на гр. Русе, местност Касева чещма, община Русе, в съответствие с одобреното в т. 1 задание.

**34 Точка**

**К.л. 506 Даване на съгласие за учредяване възмездно право на прокарване и сервитут на техническа инфраструктура – водопроводно отклонение през ПИ 65348.68.69 и 65348.18.117, с НТП – пасище, публична общинска собственост**

 **Г-н Иво Пазарджиев:** Кой ще докладва?Госпожа Илиева, заповядайте. Колеги, моля, за тишина в залата.

 **Г-жа Магдалина Илиева:** В Община Русе е постъпило заявление от Строително оборудване ЕООД за учредяване възмездно право на прокарване и сервитут на техническа инфраструктура – водопроводно отклонение за захранване на поземлен имот по кадастралната карта с площ за имота им, който е с площ 46,475 кв.м. в с. Сандрово. Съобразно представената обяснителна записка за изграждането на техническа инфраструктура от съществуващ водопровод ще се свърже ново водопроводно отклонение, което ще преминава изцяло под полски път и се положи в изкоп. Сервитутната ивица е с ширина 3 метра от двете страни по оста на водопроводното отклонение. Комисия по чл. 210 от ЗУТ е приела оценка за учредяване право на прокарване, цената на правото на прокарване е 3 864 лв.

 **Г-н Иво Пазарджиев:** Колеги, моля, за тишина в залата.

 **Г-жа Магдалина Илиева:** Одобрен е подробен устройствен парцеларен план със заповед на кмета. Моля, да дадете вашето съгласие за учредяване н възмездно право на прокарване.

 **Г-н Иво Пазарджиев:** Благодаря на г-жа Илиева. Няма заявени изказвания. Режим на гласуване, моля.

**КВОРУМ – 47. С 47 гласа „за”, 0 „против” и 0 „въздържали се” се прие**

**РЕШЕНИЕ № 528**

На основание чл. 21, ал. 2, във връзка с чл. 21, ал. 1, т. 8 от Закона за местното самоуправление и местната администрация, във връзка с чл. 25, ал. 5, във връзка с чл. 25, ал. 4 и ал. 3, т. 1 на същия член от Закона за собствеността и ползването на земеделските земи, чл. 2, ал. 4, чл. 17а, ал. 2 от Закона за опазване на земеделските земи, чл. 7, ал. 2 и чл. 8, ал. 1 от Закона за общинската собственост, Общинският съвет реши:

Дава съгласие за учредяване на право на прокарване и сервитут на техническа инфраструктура – водопроводно отклонение за захранване на ПИ с идентификатор 65348.20.53 по КККР на с. Сандрово, Община Русе собственост на „СТРОИТЕЛНО ОБОРУДВАНЕ“ ЕООД, ЕИК:827195963, през ПИ 65348.68.69 и 65348.18.117– пасище, собственост Община Русе. Сервитутната площ по оста на водопровода през обслужващите имоти – 0,503 дка ( нула цяло петстотин и три декара).

 **Г-н Иво Пазарджиев:** По следващата точка аз съм вносител. Госпожо Кръстева, заповядайте.

**35 Точка**

**К.л. 504 Приемане на Наредба за изменение и допълнение на Наредба №16 на Общински съвет – Русе за определянето и администрирането на местните такси, цени на услуги и права на територията на Община Русе**

 **Г-жа Наталия Кръстева:** Заповядайте, г-н Пазарджиев.

 **Г-н Иво Пазарджиев:** Уважаеми колеги, настоящият проект за решение касае цената за ползване на два от тенис кортовете, намиращи се в Младежкия парк в град Русе, които се стопанисват от ОП „Спортни имоти“. Става въпрос за два тренировъчни корта, които се намират непосредствено до централния корт. Те са в малко по-лошо състояние, отколкото са останалите кортове на базата, която се поддържа в добро състояние. Подходящи за тренировъчни занимание предимно на деца и се ползват от такива. На първо място, поради състоянието на настилката и на второ място, тъй като двата корта представляват отделна клетка, където е по-подходящо действително децата да спортуват, отколкото на останалите кортове, където биха пречили на другите играещи, които са по-напреднали, говоря на другата площадка, където се намират 5 корта. В тази връзка с оглед, както по-лошото състояние на базата, на въпросните два корта, така и с оглед да насърчим именно най-малките да спортуват да въведем една по-ниска цена за ползването на въпросните два тенис корта, а именно …

 **Г-жа Наталия Кръстева:** Много моля за тишина в залата, защото разсейвате докладчика, останаха малко точки.

 **Г-н Иво Пазарджиев:** … Госпожо Кръстева, аз съм трениран от предния мандат, постоянно ми суфлираха зад гърба, аз нямам проблем.

 **Г-жа Наталия Кръстева:** Получихте извинение от г-жа Магдалина Илиева.

 **Г-н Иво Пазарджиев:** Няма проблем. Благодаря ви. Така че, колеги имаше определени въпроси по време на постоянните комисии. Аз съм внесъл официално корекция на настоящото предложение, като корекцията ми е по препоръка на г-жа Биляна Кирова, а именно да се чете „Цена за ползване …“, точка 54в, която е нова да се чете „Цена за използване на 7 и 8 корт, източно от централен корт през делнични и почивни дни от лицензирани спортни клубове за тренировъчни занимания на лица до 18-годишна възраст“. Уместна беше бележката с оглед на това, че следва действително да бъде привилегията само за деца. С оглед на това, моля, да подкрепите предложението ми. Благодаря.

 **Г-жа Наталия Кръстева:** Благодаря на г-н Пазарджиев.Изказване е заявила Луиза Попова, заповядайте.

 **Г-жа Луиза Попова:** Уважаеми колеги, от години се занимавам с този вид спорт и съответно редовно посещавам спортната база в Парка на младежта. Предложението на г-н Пазарджиев е напълно резонно по отношение на състоянието на 7 и 8 корт. Бяха зададени съответни въпроси към общинска администрация по комисия по бюджет, тези такси, които бъдат намалени за използване от спортните клубове респективно ще бъде ли намалена таксата за ползващите тези кортове, тоест таксата за децата? Това ми е резонния въпрос и ако не какъв е смисъла да …, по този начин ние увеличаваме печалбата на дружеството за сметка на тези такси, които трябва да ползват децата, нали все пак това е социална политика. Благодаря за въпросът и съответно към общинска администрация. Благодаря ви.

 **Г-жа Наталия Кръстева:** Благодаря на г-жа Попова. Не виждам други изказвания. Господин Пазарджиев, заповядайте.

 **Г-н Иво Пазарджиев:** Действително останаха два висящи въпроса, добре, че колежката Попова ме подсети. Единият относно това как ще се отрази финансово на намалението на цената, след разговорите ми с администрацията считаме, че ако има някаква загуба тя би била доста минимална. Може би няма да има такава, тъй като тези въпросни кортове, г-н Станчев, не се ползват активно в часовете преди 17 часа и разчитаме с въвеждането на по-ниската цена да насърчим спортуващите да играят повече. Тази цена, която обаче ще се ползва, тя може да се ползва не само от клубовете за тренировъчните занимания, които се заплащат, а и от техните състезатели, които следва да извършат определен вид самоподготовка. Самоподготовката в един тенис корт може да бъде трениране на сервиз, определени физически занимания, които се правят в самия тенис корт. Проведени са разговори с тенис клубовете и имам уверението им, че след като се въведе цената ще бъдат намалени цените именно за най-малките благодарение н привилегията, която ще гласуваме на настоящата сесия. Благодаря ви.

 **Г-жа Наталия Кръстева:** Благодаря на г-н Пазарджиев. Не виждам други заявени изказвания. Процедура на гласуване. Моля да рестартирате системата, процедура на гласуване.

**КВОРУМ – 47. С 47 гласа „за”, 0 „против” и 0 „въздържали се” се прие**

**РЕШЕНИЕ № 529**

На основание чл. 79 от АПК, чл. 11, ал. 3 от ЗНА, чл. 21, ал.2, във вр. с ал.1, т.23 и чл. 17, ал.1, т.10 от Закона за местното самоуправление и местната администрация, във връзка с чл.6, ал.2 и чл. 9 от Закона за местните данъци и такси, Общински съвет - Русе реши:

1. Приема Наредба за изменение на Наредба № 16 на Общински съвет – Русе за определянето и администрирането на местните такси, цени на услуги и права на територията на Община Русе, със следното съдържание:

§ 1. В глава трета, в чл. 59, ал. 1, се добавя нова точка 51.4в със следния текст:

„51.4в. цена за използване на 7 и 8 корт (източно от централен корт) през делнични и почивни дни от лицензирани спортни клубове за тренировъчни занимания на лица до 18-годишна възраст – 5.00 лв. на час.“

§ 2. Настоящата наредба влиза в сила от момента на разгласяването й чрез публикуване на интернет-страницата на Общински съвет - Русе, съгласно чл. 78, ал. 3 АПК.

 **Г-жа Наталия Кръстева:** Заповядайте, г-н Пазарджиев за водене на заседанието.

 **Г-н Иво Пазарджиев:** Благодаря на г-жа Кръстева.

**36 Точка**

**Питания от общински съветници**

 **Г-н Иво Пазарджиев:** Питане с вх. №364 от общинския съветник Кънчо Йорданов, относно състоянието на уличните телефони в град Русе с писмен и устен отговор. Колеги, моля, за тишина в залата. Виждам, че явно по време на питанията ще има раздвижване.

 **Г-н Кънчо Йорданов:** Господин Председател …

 **Г-н Иво Пазарджиев:** Господин Йорданов, заповядайте на микрофона по-близо.

 **Г-н Кънчо Йорданов:** На територията на Община Русе има разположени множество улични телефони. Преди години същите представляваха изключително удобство за жителите и гостите на града. След масовото навлизане на мобилните телефони на достъпна цена за гражданите не използват уличните телефони, останаха неизползваеми. Същите са мръсни и неугледни. Кабините им са се превърнали на място в лепене на обяви. В пощите не дават фонокарти и единственото за което могат да бъдат използвани е за спешно обаждане на 112. Във връзка с изложеното по-горе, моите въпроси към Вас, господин Кмет, са следните - Налична ли е в Община Русе информация, относно броя на телефоните? Кой е собственикът на уличните телефони? Какъв е размерът на наемните вноски, заплащат ли се такива? Имали наличие на пропуснати ползи за община Русе? Какво действие ще предприемете, с оглед привеждане в приветлив вид на телефонните кабини и апарати? Благодаря.

 **Г-н Иво Пазарджиев:** Госпожа Златомира Стефанова, заповядайте.

 **Г-жа Златомира Стефанова:** Уважаеми господин Пазарджиев, в отговор на поставените от общинския съветник Кънчо Йорданов въпроси с постъпило в общинския съвет питане №364 от 26.04.2021 г., относно собствеността, броя, наличие и липса на валидни договорни взаимоотношения и/или в тази връзка за пропуснати ползи за Община Русе, свързани с експлоатация и физическото състояние на уличните телефонни автомати, намиращи се на територията на град Русе, както и предвид изпратеното запитване до БТК ЕАД и съответно получен отговор с вх. № изброен в питането представям следната информация: по точка 1 – на територията на град Русе са монтирани 126 обществени телефона …

 **Г-н Иво Пазарджиев:** Колеги, моля за тишина в залата.

 **Г-жа Златомира Стефанова:** Критериите за определяне на този брой обществени автомати е в зависимост от броя на жителите на даденото кметство. По точка 2 – БТК ЕАД има задължение за инсталиране и поддържане на телефонните автомати на територията на град Русе. По точка 3 – съгласно информация, постъпила с вх. №1146 от 18.05.2021 г. в отдел „Наемни отношения“ към Община Русе няма наличие на данни за сключвани договори в Община Русе с изтекло действие или действащи към настоящия момент във връзка с експлоатацията на уличните телефонни автомати. По точка 4 – видно от казаното по-горе Община Русе не е собственик на уличните телефонни автомати и в тази връзка правомощия за експлоатация и задължения за поддържането им има настоящия собственик. Относно предоставената информация от г-н Кънчо Йорданов за физическото експлоатационно състояние на кабинките за автоматите БТК ЕАД ни уведомява със свое писмо, че са положени максимални усилия за поддръжка в изправност обществените телефони чрез регулярни наблюдения на изправността на устройствата. Също така и проверки по сигнали на граждани, институции с грижата на добър стопанин с оглед запазване на красивия, исторически, автентичен облик на град Русе. Наличието на уличните телефонни автомати е в унисон с европейския проект 112, а именно телефон 112 е ключов елемент в безопасността н гражданите за получаване на спешна помощ. Европейският съюз поставя началото на задължението за изграждане на система за спешни повиквания с решение 91396EES на Съвета от …, на европейската общност от 29.07.1991 г. за въвеждане на единен европейски номер 112 за спешни повиквания. Директивите на ЕС изискват от държавите членки да обезпечат своите граждани с безплатен достъп до тези услуги при набиране на 112 от мобилен или стационарен телефон. Далекосъобщителните оператори да предоставят информация за локализацията на повикващия, което е от особено значение, когато лицето не е в състояние да посочи своето местонахождение. Телефон 112 приема спешни и аварийни обаждания при необходимост от спешна медицинска помощ, помощ при ПТП, пожари, аварии и кризи, и други инциденти с човешки материални загуби. Телефонът се избира без код, услугата 112 е денонощна и безплатна. Предвид изложеното по-горе налице е необходимостта от наличието на уличните телефонни автомати за опазване на реда осигуряване възможност на гражданите за реакция при извънредни ситуации. Благодаря.

 **Г-н Иво Пазарджиев:** Благодаря на г-жа Стефанова. Господин Йорданов, имате право на два уточняващи въпроса или на становище по отговора.

 **Г-н Кънчо Йорданов:** Ние не сме против уличните телефони. Не съм съгласен и че са почистени. Всеки един може да отиде и да погледне в какво състояние са в момента. И защо не са сключени договори за наем? Аз мисля, че има пропуснати ползи. По тоя принцип трябва и кафе машините и на тях да не вземат наем.

 **Г-н Иво Пазарджиев**: Благодаря на г-н Йорданов: Госпожа Стефанова, заповядайте. Колеги, моля за тишина. Ще обявим почивка след малко.

 **Г-жа Златомира Стефанова**: Господин Йорданов, относно това, което казахте за първия ви …, първото Ви становище, че не са почистени, от писмото на БТК, което ви прочетох те са стопанина, който са длъжни да си го съхраняват. В разговор с тях естествено, че те казват, че това не е много лесно, поради постоянните вандалски прояви на гражданите, с които се бори общината. Което ние сме помолили естествено да се поддържат, доколкото е възможно в нормален вид, въпреки че както виждаме за нашия град за съжаление е много трудна задача. Относно това за сключване на наеми не мисля, че въобще има такава възможност, защото това е специална директива, която изисква тези автомати, тези нали телефонни, как да ги нарека оператори да поддържат определен брой на определени места за 112.

 **Г-н Иво Пазарджиев**: Благодаря на г-жа Стефанова. Господин Йорданов връчвам Ви отговор от питането съгласно процедурата. Следващо питане е от д-р Кристиян Иванов, относно паркиране пред „Център по дентална медицина 1 Русе ЕООД“. Заповядайте, г-н Иванов.

 **Д-р Кристиян Иванов**: Питането ми е във връзка с изваждане на някои неща в областта на паркирането и някои неблагополучия при разпределянето на местата за паркиране пред Стоматологията. След разговор с д-р Елена Дачева и оглед на мястото за паркиране имам няколко въпроса. Биха ли могли да бъдат променени маркировъчните зони за спиране на автомобили, да не са успоредни на бордюра, а да са косо? И дали може да се знак Т12, който да разрешава паркирането на още няколко автомобила на тротоара, тъй като там той е доста широк? И промяна на местата за паркиране на автомобили на хора с увреждания, които в настоящия момент са указани точно главния вход, а рампата за такива хора се намира на около 100 м., в другия край на сградата от към южния край на „Николаевска“. Предлагаме да бъдат обособени две паркоместа за хора с увреждания със специфичната маркировка и обозначения пред южния край на сградата, който се намира на ул. „Николаевска”, а пред главния вход да остане едно място за паркиране на подобни автомобили.

 **Г-н Иво Пазарджиев**: Благодаря на г-н Кристиян Иванов. Заместник-кметът по комунални дейности г-н Недев ще отговори.

 **Г-н Димитър Недев**: Уважаеми г-н Иванов, в отговор на Вашите въпроси, въпроса, който поставяте с паркирането на ул. „Николаевска“ в района на ДКЦ-1 е разглеждан на комисията по организация и безопасност на движение. Тука искам да кажа, че кметът и общината нямат право да се разпореждат с безопасността на движението, включително и с паркирането без това да мине на комисия, където има и членове, които изпълняват дейности по контрол. Комисията е с 20 члена съставена. Там има служители на КАТ, на районни полицейски управления, на ДАИ, да организациите, които са свързани организация и безопасност на автомобилното движение. Та, въпросът е разгледан на КОБД месец февруари. Въведените забрани, които съществуват в участъка „Сент Уан“ и „Бозвели“ са запазени, разрешено е паркиране успоредно на тротоара. Съгласно Законът за движение по пътищата улицата е еднопосочна и искам да подчертая, че паркирането може да бъде само от дясно по посока на движението. Ние сме разрешили от ляво със знанието, че трябва да могат да спират повече хора. Затова предстои да бъде разчертана маркировката по начина, по който е прието на КОБД. Искам да подчертая, че освен пред ДКЦ-1 отстрани на ДКЦ-1 има площад, където също може да се паркира, както и зад ДКЦ-1. Така че, когато разглеждаме въпросът за паркиране ние не трябва да мислим само как да спрем до входа точно. Все пак входът е един, местата са доста повече. Поставянето на допълнителна табела Т12 за начина на паркиране за превозните средства ще се извърши също от служители на „Комунални дейности“. За да се извърши паркиране на тротоара също би трябвало да се вземе такова решение. Към настоящият момент за град Русе няма предвидени възможности за паркиране върху тротоара. Просто го правим от съображения за сигурност, тъй като тротоарите в град Русе са тесни, много често те се засичат с коронната система на дървета и са трудни и неудобни за движение. Във връзка с местата за паркиране на хора с увреждания съгласно чл.23, ал.2 от Наредба №РД-02-20-2 от 26.01.2021 г. местата за паркиране трябва да бъдат на входа на заведението, за което се отнасят или на разстояние до 50 м. Аз разбира се ще поставя отново въпросът, тъй като тука инфраструктурата е такава, че пътеката е доста встрани, но в случай, че не спазим пък директивата може да последва въпрос защо не сме спазили наредбата. Но въпреки това ще го внеса на КОБД, което е на 25-ти, 26-ти този месец. Това е отговорът на моите въпроси, ако има нужда да поясним съм готов.

 **Г-н Иво Пазарджиев**: Благодаря на г-н Недев. Желаете ли допълнителни въпроси, становище нещо? Не желаете, благодаря ви. Отговорът да Ви връча от питането официалния. Продължаваме, следващото питане е на г-н Траян Тотев, относно изграждан на карта за залесяване. Господин Тотев, заповядайте.

 **Г-н Траян Тотев**: Уважаеми колеги, уважаеми господин Председател, отправих питане към кмета на Община Русе, относно изграждане на карта за залесяване. Уважаеми господин Милков, много жители на общината по време на приемни, са задавали въпроса - “Къде мога да засадя дръвче?”. Идеята ми е да се създаде карта на общината, в която ясно са описани местата, на които могат да се садят определени от общината видове дървета. За целта е важно да се знае къде има подземни комуникации и други фактори, с които Община Русе би следвало да е запозната. В тази връзка съм имал разговори с предходната администрация общинска, от която ми заявиха, че е трудна за изпълнение и няма да заемат подобна инициатива. Реализирането на подобен проект би улеснило и насочило желаещите да садят дръвче правилно, на правилното място и подходящия дървесен вид. Предполагам, че на картата ще има много подходящи места за залесяване. С Ваше съдействие и инициативността на много русенци, бихме могли да превърнем Русе в място с по-богата природа и по-чист въздух. Във връзка с горното, моят въпрос към Вас е следният - Може ли общинска администрация да изготви и публикува карта на Община Русе, в която ясно са описани местата за засаждане, видовете дървета и правилата, които трябва да бъдат изпълнени по време на засаждане от гражданите? Благодаря ви.

 **Г-н Иво Пазарджиев:** Благодаря на г-н Тотев. За отговор г-н Недев, заповядайте.

 **Г-н Димитър Недев:** Уважаеми господин Тотев, уважаеми господин Председател, уважаеми общински съветници, няма да чета изцяло отговора, г-н Тотев ще го получи, а по-скоро ще искам да ви разкажа някои неща. Значи, ние от 2 месеца работим по възстановяване и развиване на информационната ГИС система, която ще даде възможност на администрацията на Община Русе от една страна, от друга на гражданите на град Русе да ползват много по-рационално информацията, която може и ги интересува, свързана с кадастъра, свързана със собственост на имоти, свързана с разположение на контейнери, спирка на градския транспорт, на кошчета за отпадъци. В приоритетите ни също попада и карта на дърветата, които са залесени към настоящия момент, заедно с описание на вид, на възраст, на това какво е правено в годините по тях, като оформяне на корони, поддръжка и т.н. Сам по себе си актът на засаждане на дървета по инициатива на граждани е регламентирано в чл. 3 от Наредба №30 за изграждане и опазването на зелената система на Община Русе. Необходимо е да се съгласува предварително с общинска администрация и ще обясня защо. Какво значи да засадиш едно дърво? Това не е да сложиш едно дърво и да го чакаш да поникне. Дървото е като малките деца, искат грижи, искат се да се хранят, да се поливат, тоест дърветата трябва да се окопаят, да се оплевят, да се поддържат. Какво стана от коледната горичка, която беше засадена в Парка на възрожденците? Ами от около 50 дръвчета в момента има 5-6, защото няма грижи за тях. И именно това е същността, Другата същност общината и общинска администрация, специално ландшафтните инженери трябва да си дадат становището. Много по-различно е да засадиш едно дърво в природата, където е естествената му среда и да го засадиш в градски условия, където расте при нетипични за самото дърво и атмосферни условия, и нетипична среда. И ще ви дам един пример, преди 2 месеца беше паднало едно дърво точно до училище „Иван Вазов“, ландшафтните инженери бяха изумени, че дървото няма централна коренова система, която да го крепи. Ето за това говорим нали, че за това е необходимо, когато се засажда едно дърво да се знае какво има като комуникация. Това са кабели, тръбопроводи, различни кабелни оператори минават. Да се знае какъв вид е удобен за това място, от гледна точка на това дали местото е слънчево или сенчесто, какво има около самото дърво. Тъй като има редица изисквания и към самите дървета като дървесни видове. Например мога да ви кажа, че съгласно наредбата и съгласно това ,което ландшафтните инженери и специалисти в тази област са …, специалисти в тази област са се произнесли височината на едно дърво трябва да бъде 2 метра и половина, дебелината на стъблото да бъде между 8 и 12 сантиметра. За иглолистните размерите са метър и половина, има законова база, където се указва на какво разстояние трябва да бъдат от тротоара и от сградите. Така че изискванията са много, именно това налага за всяко едно засаждане да се иска предварително становище. Ние това правим в момента, както и служителите в отдел „Екология“, така и „Паркстрой“, когато има необходимост от засаждане първо консултираме какъв вид дървета, къде трябва да се засадят и какво се изисква.

 **Г-н Иво Пазарджиев:** Да, благодаря на г-н Недев. Господин Тотев, желаете ли допълнителни въпроси или становище? Заповядайте.

 **Г-н Траян Тотев:** Моля, колегите за по културно отношение от място в залата.

 **Г-н Иво Пазарджиев:** Присъединявам се към Вас.

 **Г-н Траян Тотев:** Идеята на изграждането на подобна карта, на която да бъдат обозначени местата за залесяване на дървета не противоречи на наредбата, която е в момента за поставяне на дървета. Никой не казва, че те ще бъдат поставяни така своеволно. Те отново могат да бъдат съгласувани с общинска администрация, но според мен е правилно места, дори не подробно в целия град, но да бъдат определени няколко места с апел към гражданите, така те ще могат да видят интереса и на общината в тази насока и да се подбуди и тяхната инициатива и да се работи в тази посока. Не смятам, че противоречи и който желае да засади дърво това ще го спре да спазва наредбата и да съгласува това с общината. Въпросът е да се покажат места, подходящи дали извън града, дали в града, да се извадят едно места, да се покажат на хората и да се каже ето тези места са готови за залесяване, елате заедно да засаждаме дървета. Благодаря ви.

 **Г-н Иво Пазарджиев:** Благодаря на г-н Тотев. Заповядайте отговорът, г-н Тотев. Колеги, часът е 13 и 2 минути, имаме още 3 питания от общински съветници. Аз ще направя процедурно предложение да работим без почивка до приключване на питанията. Само изчакайте да стартираме системата за гласуване. Ще работим без почивка, до приключване на дневния ред. Системата е стартирана. Моля, гласувайте процедурното предложение.

**КВОРУМ – 36. С 34 гласа „за”, 2 „против” и 0 „въздържали се” се прие процедурното предложение.**

 **Г-н Иво Пазарджиев:** Следващото питане е от общинския съветник Илиян Илиев, относно лошо състояние на пътната настилка пред блок „Странджа планина“. Заповядайте, г-н Илиев.

 **Г-н Илиян Илиев:** Добър ден, здравейте. Уважаеми господин Пазарджиев, уважаеми колеги, правя питане към общинската администрация до господин кмета във връзка с задблоковото пространство на ул. „Голям Богдан“№1 в кв. „Родина“, където е разположен блок „Странджа планина“ и гражданите там нееднократно са сезирали общинската администрация проблемите, които има с настилката на тази улица и паркинга около блока, тъй като от различни комунални фирми има извършвани ремонти, след което не са направени, както трябва и се образуват огромни локви, влизат в мазите на хората и в основите на блока, и това ги притеснява. Също така компрометира и сградата, моля да ми отговорите ще се вземат ли действия, защото има 2019-та година до общинската администрация …, 2021-ва година от тези граждани питане до общината и нямат никакви отговори, затова се стигна до мен чрез техния домоуправител на етажната собственост, да питам ще се вземат ли някакви действия, относно тези неща.

 **Г-н Иво Пазарджиев**: Благодаря на г-н Илиев. Виждам, че г-жа Златомира Стефанова ще отговори.

 **Г-жа Златомира Стефанова**: Тъй като инж. Илиева е възпрепятствана ще Ви изчета г-н Илиев отговора на общината. В деловодството на общината е постъпило искане във връзка със сигнал от професионален домоуправител, относно междублоковото пространство при блок „Странджа планина“, ул. „Голям Богдан“№1, жк. „Родина“. В Община Русе е образувана административна преписка, относно това питане във връзка с твърдение, че настилката е нарушена, вследствие ремонтни дейности „Водоснабдяване и канализация“ ЕООД. До дружеството е изпратено писмо с изх. №94Ц от 26.01.2021 г. за извършване на проверка и предприемане на действия по компетентност. Междувременно до г-н Цветелин Цонев в качеството му на управител на етажната собственост на визирания блок за входове Б, В и Г е изпратен отговор на 26.01.2021 г., че ремонт ще бъде извършен от общинското предприятие „Комунални дейности“ съгласно графика на предприятието. Отговорът е получен на 29.01. съгласно известие за доставяне от Българските пощи. В продължение на кореспонденцията с ВиК е постъпило писмо, с което експлоатационното дружество уведомява Община Русе за извършена проверка, че през последните 10 години от оператора не са извършвани изкопни ремонтни дейности при паркинга на блок „Странджа планина“. Община Русе се стреми да подобрява междублоковите пространства на територията на града, като следва да се има предвид, че дейностите се извършват поетапно. Предложенията за включване в бюджета на Община Русе се формират след разглеждане на множество жалби, молби и сигнали от граждани. Във връзка с гореизложеното Ви уведомявам, че засегнатия проблем при блок „Странджа планина“ стои на вниманието на Община Русе и ремонта ще бъде реализиран при наличие на достатъчно финансов ресурс, като към питането Ви прилагаме и кореспонденцията с ВиК.

 **Г-н Иво Пазарджиев**: Благодаря на г-жа Стефанова. Отговорът го даваме на г-н Илиев. Следващото питане е от общинските съветници Росица Георгиева и Асен Даскалов до кмета на кметство Червена вода Людмила Маринова, относно уличната мрежа на територията на населеното място. Асен Даскалов виждам, че ще представи питането.

 **Г-н Асен Даскалов**: Благодаря, господин Председател. Уважаема госпожо Маринова, уважаеми колеги общински съветници, жители на с. Червена вода се обърнаха към мен и към г-жа Георгиева в качеството ни на общински съветници, с молба за съдействие за решаването на няколко от най-наложителните, според тях, проблеми в населеното място. Първият проблем, последните няколко месеца главният път е в ремонт и основният трафик е отбит през центъра на селото. През централната улица преминават всякакви моторни превозни средства – тежкотоварни (камиони, автобуси, трактори, багери и т.н.), лекотоварни, както и други превозни средства например каруци, велосипеди и др.

**Г-н Иво Пазарджиев**: Колеги, моля ви, тишина в залата.

**Г-н Асен Даскалов**: Максималната разрешена скорост за движение в населеното място е 50 км/ч съгласно разпоредбите на Закона за движение по пътищата. През центъра на с. Червена вода ежедневно преминават МПС-ва с видимо по-висока скорост, с което създават предпоставки за инциденти. Особено опасно е, отново според жители на населеното място, когато по улиците, поради това, че тротоарите са в окаяно състояние се движат пешеходци, като например майки с колички; деца и възрастни хора. В централната част на селото се намира и площадът, където със затопляне на времето започват да се събират все повече деца, които използват пътното платно като място за игра. Жителите на селото твърдят, че многократно са сигнализирали кмета на кметство Червена вода за този проблем, но действия не били предприети с аргумент, че кметът на кметство не може да въздейства върху полицията, според тях. Вторият основен проблем, с който ни запознаха е в пряка връзка с горепосочения и касае непочистените улици в населеното място. По улиците има натрупан пепелак, като в двете страни на пътното платно са образувани значителни наноси. При преминаване на МПС-ва този пепелак се вдига във въздуха. Всяка година ситуацията е една и съща – след зимата улиците са заринати, като хората са принудени сами да си ги почистват. Сега обаче заради ремонта положението е още по-критично. Този изключително запрашен въздух го дишат всички – онези, които живеят по протежението на пътя, децата, които играят навън, майките с колички, възрастните хора. Третият проблем е свързан с дупките по пътното платно. След като пътят към гр. Русе е отбит, основният трафик се движи през с. Николово. Има два подхода, които могат да бъдат използвани, за да се мине през с. Червена вода и да се стигне до там, посочени са в питането. Навсякъде пътят е изпълнен с дупки, които са стари или отворили се наскоро с увеличаване натовареността на трафика. Те, в съчетание с високата скорост, с която се движат водачите, създават предпоставка за ПТП или възникване на имуществена щета. На места тяхното разположение затруднява разминаването на две МПС-ва без да се налага едното от тях да напуска лентата си на движение. В допълнение тяхната близост до къщите на хората създава още неудобства – опасност от сблъсък в къщата при по-висока скорост, като наскоро е имало подобен инцидент, както и опасност от пропукване на стените заради вибрациите, причинявани от тежкотоварните МПС-ва, преминаващи през дупките. В тази връзка, моля за Вашия отговор на следните въпроси: първо, какви действия са предприети за осигуряване спазването на максималната разрешена скорост съгласно Закона за движение по пътищата в с. Червена вода? Инициирани ли са работни срещи с представители на сектор „Пътна полиция“ при ОДМВР – Русе? Вторият въпрос, почистват ли се улиците в с. Червена вода и ако се почистват на какъв интервал от време и по какъв начин? Третият въпрос планира ли се извършването на ремонтни дейности по компрометираните участъци от уличната мрежа в с. Червена вода?

 **Г-н Иво Пазарджиев:** Благодаря на г-н Даскалов. Моля, без реплики от място, не влизайте в диалог. Госпожа Маринова си е предоставила отговора, така че, заповядайте, г-жо Маринова.

 **Г-жа Людмила Маринова:** Уважаеми господин председател, уважаема г-жо Георгиева и г-н Даскалов, уважаеми общински съветници, преди да отговоря на Вашите въпроси искам да поясня, че предвид извършването на дългоочаквания мащабен ремонт на „Път II -23 Русе-Кубрат“ село Червена вода в момента представлява една голяма строителна площадка. Сменя се целия водопровод и водопроводните връзки към всички абонати на ВиК по протежението на главния път, поставят се нови хидранти, отводняване, бордюри, предстои изграждане и на тротоари. Във връзка с поставените от Вас въпроси, Ви отговарям следното: п**о първи въпрос,** относно предприетите действия за спазване на максималната разрешена скорост на територията на с. Червена вода. В началото и в края на населеното място от години има поставени големи табели, указващи максималната допустима скорост от 40 км. за територия на цялото населено място. В с. Червена вода има и полицейски участък, с който сме в постоянна връзка, като те също са свидетели на движението по улиците и според ангажираността си и преценката си също имат право да упражняват необходимият контрол и го правят. Предвид извършването на ремонтните дейности в селото от фирмите изпълнители е създадена и временна организация на движението включваща допълнителни предупредителни и указателни пътни знаци за по-ниска и от 40 км. задължителна скорост, която участниците в движението са длъжни да спазват. Многократни са и срещите ни с представители на сектор „Пътна полиция“ при ОДМВР –Русе по повод други сигнали и жалби на територията на Червена вода и имат ясна представа за натовареността в момента на пътя и създадената временна организация на движение от тях и нуждата от контрол, но ако всеки един участник в движението има съвест, отговорност, самоконтрол, самосъзнание и най-вече дисциплина ще е излишно компетентните органи да налагат такъв. Във връзка с централната част на селото и играта на децата по площада, по обществено значими сгради и по пътното платно, като каране на тротинетки, скейтове, ролери, колелета и др., отговарям, че още през изминалата 2020г. по Кампания „Малки населени места“ на Община Русе, а също и по горещата инициатива на самите деца и техните родители, кметството изготви проект „ Изграждане на спортна площадка със скейт съоръжения“, която е встрани от централната част на селото, за да могат нашите подрастващите да играят на любимите си занимания в безопасна за тях среда. След обявяването на епидемичната обстановка в страната в началото на годината по повод COVID-19 средствата предвидени за изпълнението на този проект бяха спрени и не можахме да изградим така желаното от децата място за игра. Тази година отново имаме възможност да участваме в тази кампания, като сме подали същия проект и се надяваме Община Русе да го финансира, а ние да го реализираме, така децата ще играят на безопасно място. Почистват ли се улиците в Червена вода и ако се почистват по какъв начин и интервал и по какъв, на какво време? Преди да отговоря отново на този въпрос искам да Ви запозная с числеността на помощния персонала в кметство Червена вода от началото на моя мандат до този момент, а именно двама души в дейност чистота - тракторист и един общ работник на 8 часа и един служител хигиенист на 4 часа. Започвам първо с тази информация, за да придобиете конкретна представа за персонала грижещ се, както за хигиената в населеното място, така и за всичко останало, което е ангажимент на кметството. Отговорът на този въпрос ще разделя на два периода – преди започване на ремонтните дейности по главния път и по време на ремонта. Искам да отбележа, че главната улица „Георги С. Раковски“, която преминава по цялото протежение на селото е част от главен път Русе-Кубрат и е част от Републиканската пътна мрежа, която трябва да се поддържа от Областно пътно управление –Русе. Въпреки това през дългогодишният ми трудов стаж в кметството винаги служителите, поради липса на действия от страна на Областно пътно управление, според възможностите и числеността си сме почиствали този участък, като извозваме тонове пясък и наноси покрай бордюрите от зимното опесъчаване на снегопочистващата техника. Наред с това периодично почистваме, както централната част на селото, така и останалите улици. Почистването е основно ръчно с помощта на стъргалки, лопати, метли и с греблото на трактора. След започване на ремонтните дейности почистването на главната улица стана невъзможно, тъй като пътна настилка в действителност липсва, но продължаваме периодично при необходимост и според скромните ни възможности да почистваме площада и централната част на селото. Въпреки това непрекъснатият поток от камиони и друга тежка строителна техника на фирмите изпълнители на ремонтните дейности вдигат прах и пепел. Смятам, че самите изпълнители при такъв вид ремонтни дейности в населени места са длъжни да предприемат мерки и да не запрашават териториите им. Именно поради това многократно сигнализирам периодично изпълнителя на ремонта и се пускат водоноски, но предвид мащабите на строителните дейности ефектът е временен или почти никакъв. По третият въпрос -Планира ли се извършването на ремонтни дейности по компрометираните участъци? Да, планира се такъв ремонт. Имам уверение от изпълнителят на този мащабен проект, че ще бъдат възстановени изцяло за негова сметка всички компрометирани участъци по тези улици, по които в момента е насочен целия трафик. Това по негови думи ще се случи, когато започнат довършителните дейности в селото. Многократно при необходимост ние служителите от кметството запълваме проблемните участъци с фрезован асфалт на подходящи обаче за това места. Не всички улици е подходящо да запълваме дупките с такъв вид материал, тъй като при наклонените улици при един дъжд се свлича надолу. Това отново е временно решение, тъй като дупките се отварят при проливен дъжд.

 **Г-н Иво Пазарджиев**: Благодаря на г-жа Маринова. Господин Даскалов за допълнителни въпроси и за становище, заповядайте.

 **Г-н Асен Даскалов**: Благодаря, господин Председател. Първо ще си позволя да отговоря на колега от залата, който зададе въпрос защо въпроса е адресиран към кмета на кметство. Ами, той е орган на изпълнителната власт в това кметство и като такъв подлежи на контрол от нас. Мисля, че това не е прецедент в Общински съвет – Русе, макар и в този съвет да се случва за пръв път. Относно отговорът по първи въпрос благодаря Ви, желая ви наистина успех с проектите, скейт площадка. За вторият въпрос, ами след като имате само трима души считам, че следва да поискате евентуално от кмета на общината при необходимост, тъй като в момента имате един вид форсмажорни обстоятелства, нали трябва да бъдете по-активна. А, относно третият въпрос според мене е по-правилно да говорите с възложителя на ремонта, а не с изпълнителя, тъй като възложителя го контролира него. Така че следва да извършите и тези действия. В заключение искам да кажа, че преди няколко месеца Патриотите – ВМРО подкрепихме увеличаване на възнагражденията на кметовете на кметства, тъй като това са хората на първа линия в малките населени места и същите следва да бъдат доста по-активни при защита интересите на съответните жители на тези населени места. Благодаря.

 **Г-н Иво Пазарджиев**: Благодаря на г-н Даскалов. Следващо питане е от … Господин Даскалов, отговора Ви, заповядайте. От общинският съветник Иван Петров Иванов, относно товаро-разтоварна и охранителна дейност в платените зони за паркиране. Заповядайте, господин Иванов.

 **Г-н Иван Петров Иванов**: Уважаеми колеги, уважаеми господин Председател, моето питане е …

 **Г-н Иво Пазарджиев:** Колеги, моля за тишина. Малко търпение още, последно питане.

 **Г-н Иван Петров Иванов:** Моето питане е свързано със следното, в наша приемна дойдоха представители на фирма "ЗОНА СОД 2002" ЕООД, въпросите, които бихме искали да поставим към общинска администрация са следните: фирмените коли на "ЗОНА СОД 2002" ЕООД не могат да извършват специфичната си дейност, а именно товаро-разтоварна и охранителна дейност. Второ, г-н Пенев, в качеството си на управител на фирма "ЗОНА СОД 2002" ЕООД ни запозна, че е водена кореспонденция между Община Русе и неговата фирма, в която е аргументиран отказа за издаване на разрешение по смисъла на чл. 22, ал. 1, т. 2 за ползване без заплащане на места за платено паркиране, се издават пропуски за превозните средства, собственост на физически и юридически лица, извършващи търговска дейност, свързана с товарене и разтоварване от Наредба № 18 за обществен ред при ползване на превозни средства на територията на община Русе. Тъй като тези временни разрешителни за достъп за извършване на специфичната дейност на фирмите се оказват проблем и за много голяма част от фирмите в град Русе, въпросът ми е кога Община Русе ще предприеме необходимите действия, включително и промяна и допълнение в Наредба № 18 за обществен ред при ползване на превозни средства с цел облекчаване на бизнеса? Благодаря ви.

 **Г-н Иво Пазарджиев**: Благодаря на г-н Иван Петров Иванов. Господин Димитър Недев ще отговори.

 **Г-н Димитър Недев**: Уважаеми господин Иванов, уважаеми господин Пазарджиев, по повод питането на г-н Иванов частна охранителна дейност това е търговска дейност, насочена към опазване живота, здравето на физически лица, охраняване на имуществото на физически и юридически лица, гарантиране на максимално ниво на сигурност при транспортиране на пратки и товари, осигуряване на безпрепятствено провеждане на различни по характер и вид мероприятия, съгласно Закона за частната охранителна собственост. Видовете частна охранителна дейност са: лична охрана на физически лица; охрана на имуществото на физически или юридически лица; сигнално-охранителна дейност; охрана на имущество на цитираните вече лица по смисъла на същия закон; охрана на обекти недвижима собственост, охрана на мероприятия; охрана при транспортиране на пратки. Постъпилите в Община Русе искания от г-н Любен Пенев – Управител на фирма „ЗОНА СОД 2002“ ЕООД са за издаване на пропуски за кратковременен престой в зоните за платено паркиране за нуждите на фирмата при извършване на охранителна дейност. Като мотиви за исканията са посочени, че при изпълнение на задълженията си за охрана на обекти, охранителните фирми първоначално следва да монтират техника и оборудване на обектите, което предполага извършване на товаро-разтоварна дейност освен на техниката, но така и на стълби с по-големи габарити и други материали, които е невъзможно да бъдат пренасяни и да бъдат фиксирани в точно определено време. Спецификата на работа не предполага изпращане на кратки текстови съобщения от страна на дежурните охранители, които имат срок за реакция и нямат възможност за боравене с телефон или търсена на служител на „Комунални дейности“. Според Наредба 18 чл. 22, ал. 1, т. 2 пропуски за ползване без заплащане на места за платено паркиране на превозни средства, собственост на физически и юридически лица, извършващи търговска дейност, свързана с товарене и разтоварване, както и на държавни и общински институции за упражняване на … се издават на държавни и общински институции за извършване на техните правомощия. А пропуски за кратковременен престой без заплащане в зоните за паркиране в Централна градска част не се издават. Те не дават право за престой и паркиране на места, където е въведена забрана, не са документ, който отменя някаква забрана и те също трябва стриктно да се спазват Закона за движението по пътищата и въведената с пътни знаци и маркировка сигнализация. Искам да ви кажа още няколко думи извън стандартният отговор, много често, тая година отказахме доста голям брой пропуски на хора, които злоупотребяват с Наредба 18, тъй като там ясно е указано кой и в какъв ред може да получава пропуски. Много често се искат пропуски за спиране в Централна градска част, не се искат за паркингите. Освен това е посочено кои и за какъв вид дейност се издават тези пропуски. В конкретният случай г-н Любен Пенев да направихме му отказ в исканията за четирите пропуска попадат два леки автомобила Мерцедес, които не се използват от служители на фирмата, а се използват за лични цели.

Мисля, че това е злоупотреба, също така пропуските приходите постъпват в общината и ние не щем да имаме загуба на средства именно от такъв вид издаване на пропуски на лица, които нямат необходимата нужда или там, където не се издават правомерно. В град Русе има 19 охранителни фирми, всичките имат по десетина автомобила, ако всичките искат пропуски и им се дадат това означава, че ние няма да имаме свободни места за паркиране на гражданите и гостите на града. И мисля, че трябва да постъпваме малко, когато си пускаме заявленията и с разбиране. Няма да коментирам, че офисът на г-н Пенев се намира на ул. „Муткурова“ на буквално разстояние от порядъка на две минути пеша от центъра на града.

 **Г-н Иво Пазарджиев**: Благодаря на г-н Недев. Имате ли допълнителни въпроси или становища? (коментар от зала не се чува) Не, добре. Уважаеми колеги, поради изчерпване на дневния ред закривам заседанието.

**ИЗГОТВИЛ: ПРЕДСЕДАТЕЛ:**

***П. Денчева-Лукова Иво Пазарджиев***